গল্পঃ আত্মাৰ লগত নৈশভোজ/ ইষ্টাৰিন কিৰে ইৰালু ( নাগালেণ্ডৰ গল্প)\nHomeঅনূদিত গল্পগল্পঃ আত্মাৰ লগত নৈশভোজ/ ইষ্টাৰিন কিৰে ইৰালু ( নাগালেণ্ডৰ গল্প)\ntranslatorsassam August 05, 2020\nআত্মাৰ লগত নৈশভোজ ( Supping with the Spirits)\nমূল(ইংৰাজী) : ইষ্টাৰিন কিৰে ইৰালু (Easterine Kire Iralu)\nতেওঁ এগৰাকী বয়সে আচোঁৰ পেলাব নোৱাৰা মহিলা । কেতিয়াবা নিজৰ ঘৰৰ দুৱাৰ মুখত বহি চাউল বাচি থকা সময়ত তেওঁক পৃথিৱী খনৰ সমানেই বয়স হোৱা যেন অনুমান হয় । আন কেতিয়াবা, পুৰণি গল্প কৈ থাকোতে যেতিয়া তেওঁৰ চকুহালি জিলিকি উঠে তেতিয়া তেওঁৰ চকুৰ গভীৰতালৈ চালে তেওঁ কৈ যোৱা প্ৰতিটো গল্পৰ কাহিনীৰ মাজত সোমাই থকা উজ্বল চকুৰ ছোৱালী জনী দেখিবলৈ পোৱা যায় । যেতিয়া তেওঁ কয় “ বাচা, তুমি কথাবোৰ শুনি ভাল পাইছানে?” তেতিয়া মই ভালদৰে বুজি পাওঁ যে তেওঁৰ পৰা মই আৰু এটা নতুন গল্প শুনিবলৈ পাম।\nতেওঁ হাত বিচনী খন একাষে থ’লে ,চাউলৰ পৰা ধানখিনি বাচি চাফা কৰিলে আৰু মোৰ ফালে চাই শুধিলে\n“ মোৰ মৰমৰ মাজনী ,তুমি জানানে মানুহৰ আত্মাবোৰেও যে আমাৰ দৰে খোৱা বোৱা কৰে?”\n“ নাই, মই নাজানো আইতা , তুমি কেনেকৈ জানিলা ?”\n“কিয়নো মই সিহঁতক দেখিছোঁ “ গভীৰ প্ৰত্যয়েৰে তেওঁ ক'লে ।\n“ ক’ত আৰু কেতিয়া দেখিছিলা ?” মই তেওঁক উৎসাহিত কৰিবৰ বাবে শুধিলোঁ। আমি সদায় এনেদৰেই কথা পাতো । মুখেৰে নোকোৱাকৈয়ে বুজি পালো যে এই পবিত্ৰ গল্পটো ক’বলৈ মই আইতাক কিছু সময় দিয়াটো প্ৰয়োজন । তেওঁ গল্পটো ভালদৰে ক’বৰ বাবে এটা আনুষ্ঠানিক পৰিবেশৰ সৃষ্টি কৰি ল'লে । তেওঁ কাপোৰ কানিবোৰ ঠিক কৰি লৈ চুঙা এটাৰে জুইকুৰা ফুঁৱাবলৈ ল’লে। ধোঁৱা আৰু ছাঁই বোৰ উৰি আহি নাকে মুখে সোমোৱাত তেওঁ কাহিবলৈ ল’লে। কাহটো বন্ধ হোৱাত তেওঁ হাতত সৰু বাঁহৰ আগ এটা লৈ কথা আৰম্ভ কৰিলে।\n“থিজামালৈ উঠি যোৱা মূল ৰাস্তাটো, পুৰণি হেলিপেড টোৰ ওচৰতে পাক এটা লৈ উঠি গৈছে । অন্য চুটি বাটতো পাহাৰৰ ওপৰলৈ থিয়কৈ উঠি আহি এডোখৰ খালি ঠাই পাইছেহি আৰু ইয়াৰ পৰা নামি গৈ থিজামা গাওঁখন পাইছেগৈ -পিছৰ ৰাস্তাটো বহুত চমু ।“ তেওঁ বাঁহৰ জোঙটোৰে কেঁচা মাটিৰ মজিয়াত মানচিত্ৰ বনাই কৈ গ’ল আৰু মই ঠাইটুকুৰাৰ পাহাৰৰ ওখ চাপৰ বোৰ মানচিত্ৰখনত প্ৰতিষ্ঠাপন কৰিবলৈ চেষ্টা কৰিলোঁ । সঁচাকৈ তাতে এটা টিলাই থিজামা গাওঁ খন ঢাকি ৰাখিছে কিন্তু কিছু আগলৈ গৈ কোণাটো ঘূৰাৰ পিছতে গাঁও খন চকুত পৰে ।\n“ তেতিয়া সন্ধ্যা নামিছিল।“ তেওঁ কৈ গ’ল।\n“মই অকলে আছিলো আৰু মোৰ কিছু লৰালৰি আছিল । এগৰাকী মহিলাৰ প্ৰসৱ বেদনা আৰম্ভ হৈছিল আৰু তেওঁলোকৰ ঘৰৰ পৰা মোক সোনকালে মাতি পঠাইছিল । মই গাঁৱলৈ যোৱা সকলোতকৈ চমু ৰাস্তাটোৰে যাব বিচাৰিছিলো আৰু পাহাৰ খনৰ একেবাৰে তল গৈ পাই মনত পৰিছিল যে যদি মই পাহাৰ খন বগাই উঠি গৈ তললৈ নামি যাওঁ গাড়ী যোৱা ৰাস্তাৰে যোৱাতকৈ আধা সময়তে গাঁওখন গৈ পামগৈ। সেইবাবে মই পাহাৰ বগাবলৈ আৰম্ভ কৰিলো । তেতিয়া ৰাস্তাটোৰ কোনো অংশই চকুত পৰা নাছিল যদিও গছবোৰৰ মাজে মাজে দূৰৈত চকু পৰা কহিমাৰ লাইটবোৰ দেখি বুকুত সাহস পাইছিলো । ওপৰলৈ উঠি যাবলৈ বিশেষ একো কষ্ট নাছিল । তুমিও পাহাৰতো দেখিছা , এইটো এটা চাপৰ পাহাৰ ,ওপৰৰ খিনি সমান , আৰু এঢলীয়া খিনিত থকা ওখ গছবোৰ পাৰ হোৱাৰ পিছত ওপৰৰ এছোৱাত পাহাৰখন একেবাৰে টকলা। কিছুমান কথাবতৰাৰ শব্দ মোৰ কানলৈ আহিছিল যদিও মই বিশেষ একো চিন্তা কৰা নাছিলোঁ । এই বাটটোৰে মই বেচ কিছুদিন, প্ৰায় ৮- ৯ মাহ মান অহা নাছিলো । যেতিয়া মই পাহাৰ খনৰ একেবাৰে ওপৰ পালোগৈ মই আচৰিত হৈ গ’লো। মই এইফালে নহাৰ এই সময়ছোৱাৰ ভিতৰতে এখন সম্পূৰ্ণ গাওঁ গঢ়ি উঠিল এই পাহাৰখনত। গৰুৰ হেম্বেলনি আৰু সৰু ল’ৰাছোৱালীৰ হাই উৰুমিয়ে মোক গাওঁখনলৈ সম্ভাষণ জনালে । হাঁহি খিকিন্দালি কৰি থকা এজাক মৰমলগা ল'ৰা ছোৱালীয়ে হাঁহি হাঁহি মোক বেঢ়ি ধৰিলেহি । ডাঙৰ মানুহবোৰ কিছু দূৰত থিয় হৈ আছিল। মই তেওঁলোকৰ মুখবোৰ ভালদৰে নিৰীক্ষণ কৰিলোঁ । যদিও মই সেই অঞ্চলত প্ৰায়বোৰ মানুহকেই চিনি পাওঁ তেওঁলোকৰ এজনো মোৰ চিনাকি যেন নালাগিল।\nএগৰাকী মহিলাই কোঁচত কেঁচুৱা এটা লৈ থিয়হৈ আছিল । তেওঁ হাঁহি এটা মাৰি আগবাঢ়ি আহিল।\n“তুমি মোৰ ঘৰলৈ আহি অকনমান জিৰাই লোৱাহি আঁহা । তেওঁ ইমান সাদৰেৰে মোক তেওঁৰ ঘৰলৈ মাতিছিল যে মই তেওঁৰ আগ্ৰহক নেওচা দিব পৰা নাছিলো। মই কৈছিলো যে মই তেওঁৰ ঘৰত কিছুসময় বহিবলৈ ভালেই পাম। তেওঁ মোক ঘৰৰ পিৰালিতে বহিবলৈ ক'লে যাতে তেওঁ ভিতৰলৈ যোৱা সময় খিনিত মই গাওঁ খনৰ মানুহবোৰৰ কাৰ্য্য কলাপ বোৰ চাই থাকিব পাৰো । তেওঁ কিছু সময়ৰ বাব তেওঁৰ কেছুৱাটো মোক ল’বলৈ দিলে । মই ইমান ধুনীয়া আৰু স্বাস্থ্যবান কেঁচুৱা আগতে দেখা নাছিলো ,ইমান হাঁহিমুখীয়া আৰু লোদোৰ পোদোৰ ; কিন্তু যেতিয়া তাইৰ মাকে কেচুৱাটো মোৰ কোঁচত দিলে মোৰ ভাব হ’ল তাই যেন পাখীতকৈও পাতল। মই তাইক কোঁচত লৈ অলপমান নচুওৱাওতে তাই কিৰীলিয়াই উঠিল। তাইৰ মাকে ঘুৰি আহি কুহুমীয়া গৰু গাখীৰ একাপ মোলৈ আগবঢ়াই দিলে। জীৱনত আজিলৈকে মই এনেকুৱা সোৱাদ থকা গাখীৰ কেতিয়াও খাই পোৱা নাই । মোৰপৰা একো ভয় নাই বুলি জানি সৰু ল’ৰা ছোৱালী বোৰে হাঁহি খিকিন্দালি কৰি আহি মোৰ ওচৰ পালেহি আৰু মোৰ কাপোৰকানি চুলি আদি চুই চাবলৈ ধৰিলে । মই পিচফালে ঘূৰি সিহঁতক ধৰিব খুজিলেই সিহঁত দৌৰ মাৰি গৈ নিজৰ মাকৰ কাপোৰৰ আঁৰত লুকাইছিলগৈ। ইতিমধ্যে গাঁৱৰ অন্য মানুহবোৰো চোতালত গোট খাইছিলহি । মানুহ বোৰ আনন্দ মনেৰে আছিল যদিও কথা পতাত বৰ এটা আগ্ৰহী নাছিল । সেইবাবে ময়েই আগধৰি মানুহ এজনক শুধিলো “আপোনালোক এই পাহাৰ খনত বসবাস কৰিবলৈ লোৱা কিমান দিন হ'ল?”\n“আমি সদায় ইয়াতেই থাকোঁ” মোৰ এনে লাগিল যেন তেওঁ কোনো শিশুৰ অনৰ্থক প্ৰশ্নৰ ধেমালিৰে দিয়া উত্তৰৰ দৰে মোৰ প্ৰশ্নৰ উত্তৰ দিছিল । কিন্তু যেতিয়া মই তেওঁৰ মুখখন ভালদৰে চাইছিলো তাত কোনো ধেমালি বা বিৰক্তিৰ চিন দেখা পোৱা নাছিলোঁ । আমি ধুনীয়া বুলিলে যি বুজোঁ তেওঁ তেনেকুৱা নাছিল যদিও তেওঁৰ মুখখন প্ৰশান্ত আৰু ভাললগা আছিল -তেওঁলোক সকলোৰে । সুন্দৰ আৰু সুঠাম.......। মোৰ মনত পৰে তেওঁলোকৰ এজনৰ মাজতো মই সামান্যতম শাৰিৰীক বিসংগতিও লক্ষ্য কৰা নাছিলোঁ । তিৰোতা সকল বেছি ওখও নহয় ক্ষীণো নহয়, ইমান যে ধুনীয়া আছিল ! বিবাহিতা তিৰোতাবোৰ অবিবাহিত ছোৱালী বোৰতকৈ কোনো গুণে কম ধুনীয়া নাছিল ।মতা মানুহবোৰ আমাৰ মানুহ বোৰতকৈ ওখ আৰু মজবুত চেহেৰাৰ আছিল আৰু মোৰ চকুত তেওঁলোক প্ৰত্যেকেই বেচ শক্তিশালী আৰু ওচৰৰ গাঁৱৰ মানুহ বোৰতকৈ বেচি বগা আছিল যেন লাগিছিল । আমি বহি থকাৰ সময়তে গাঁৱৰ মানুহ এজনে চৰাবলৈ নিয়া গৰুবোৰ গাঁৱৰ চাৰিআলিটোৱেদি ঘৰৰ ফালে ওভতাই লৈ আনিছিল।\n“কি সুন্দৰ গৰু !” মই চিঞৰি উঠিছিলো । “ইমান সুন্দৰ গৰুবোৰ ক’ত পালে আপোনালোকে? মই তেওঁ লোকক প্ৰশ্ন কৰিছিলোঁ । তেওঁলোকে ইজনে সিজনৰ চকুলৈ চাই হাঁহিছিল। কোনোবা এজনে মোৰ প্ৰশ্নৰ উত্তৰ দিছিল “এই গৰুবোৰ আমাৰ লগত সদায়ে আছে”। মই এই মানুহ খিনিৰ লগত আৰু কিছু সময় কটাব বিচাৰিছিলো । কিন্তু মোৰ অহাৰ উদ্দেশ্য মনত পৰাত যাবলৈ বুলি উঠিছিলোঁ । মই মানুহ গৰাকীক ধন্যবাদ জনাই তেওঁৰ ঘৰৰ পৰা ওলাই আহিছিলোঁ।\n“ তুমি এইখিনিৰ পৰা সোঁহাতৰ এই ৰাস্তাটোৰে যোৱা । এইটোৱে তোমাক চিধা থিজামা গাঁৱলৈ লৈ যাব।“ তেওঁ কৈছিল । আচৰিত সৰু গাঁও খনৰ পৰা ওলাই একেবাৰে শেষৰ ঘৰটো পাৰ হোৱাৰ সময়তে মই বহুদিন লগ নোপোৱা মোৰ গিৰিহঁতৰ বন্ধু গুচলিক দেখা পালোঁ । “গুচলি ! তুমিও তাৰমানে ইয়াতে থাকা? মই শুধিলো ।\n“হয়” তেওঁ ক’লে।\n“কিন্তু তুমি এইফালে কি কামত আহিলা?” তেওঁ জানিব বিচাৰিলে । মই তেওঁক কথাবোৰ ক’লো। তেওঁ কিছু দূৰৈত থকা নতুনকৈ সজা ঘৰ এটালৈ আঙুলিয়াই ক’লে “ সৌটো মোৰ ঘৰ । তুমি আজি ৰাতিটো থাকি যাব পাৰা”। মই কথাটো নাকচ কৰিলো কিয়নো পৰিয়ালৰ মানুহে কোৱা কথাৰ পৰা বুজিছিলো যে থিজামাত থকা ৰোগী গৰাকীৰ প্ৰসৱ বেদনা আৰম্ভ হৈছে আৰু মই দেৰি কৰি থাকিলে মই গৈ পোৱাৰ আগতেই হয়তো কেঁচুৱাটোৰ জন্ম হৈ যাব।\nৰাস্তাটো সোঁহাতে ৰখাৰ কথা মনত পেলাই আগবাঢ়ি গৈ কম সময়ৰ ভিতৰতে থিজামা পালোগৈ । প্ৰসব সাধাৰণ আছিল আৰু এটা সুন্দৰ স্বাস্থ্যৰ ল’ৰাৰ জন্ম হৈছিল । এই কথাটোৱেই মাক জনীৰ সোনকালে সুস্থ হোৱাত সহায় হব বুলি আশা কৰিলোঁ । নবজাতকক কুহুমীয়া পানীৰে গা ধুৱাই মুখৰ ভিতৰ আৰু নাক কান আদিত বিজলুৱা বোৰ সোমাই আছে নেকি পৰীক্ষা কৰিলো আৰু কোমল গৰম কাপোৰেৰে মেৰিয়াই হাঁহি থকা আইতাকৰ কোঁচত তুলি দিলোঁ ।\nকামখিনি শেষ হোৱাৰ লগে লগে তেওঁলোকে মোক ডাঙৰ মগ এটাত চাহ এমগ দিলেহি। মই চাহ কাপ খাবলৈ বহি ললোঁ ।\n“ মই এইফালে বহুত দিন অহা নাই । তোমালোকে ক’ব পাৰিবানে তোমালোকৰ গাঁৱৰ ফালে মুখ কৰি থকা পাহাৰ খনত কোন ফৈদৰ মানুহে বসবাস কৰিবলৈ লৈছে?” মই কথা ক’বলৈ আৰম্ভ কৰিলোঁ ।\n“ কোনখন পাহাৰ ?”\n“কিয় গাঁৱৰ একেবাৰে কাষতে থকা পাহাৰ খন”।\n“অ’ সেইখন। এতিয়াও আগৰ দৰে পৰিত্যক্ত হৈ আছে সেইখন”।\n“তুমি নিশ্চয় কিবা ভুল কৰিছা । তাত এতিয়া এখন গাওঁ হৈছে। পাহাৰ খন য’ত গৈ অকণমান সমান হৈছে সেই ডোখৰতে। তাত থকা পৰিয়াল বোৰৰ ঘৰবোৰ বেছ ডাঙৰ ডাঙৰ আৰু গৰু ছাগলীবোৰ বেচ উন্নত জাতৰ। তাত মই কোনো চিনাকি মানুহ নেদেখি ধৰি লৈছিলো যে তেওঁলোক নিশ্চয় বহু দূৰৰ গাঁৱৰ পৰা উঠি আহিছে। অহ্ মই অহাৰ সময়ত তাত গুচলিক লগ পাইছিলো আৰু তেওঁ মোক ৰাতিটো তাতে থাকিবলৈ কৈছিল কিন্তু তোমালোকে জানা যে মই থাকিব নোৱাৰিলোঁ । তোমালোক ইমান ওচৰতে থাকা যেতিয়া নিশ্চিত ভাবে তেওঁলোকৰ কথা জানিবা বুলি ধৰি লৈছিলো আৰু নতুন গাওঁ খনৰ কথা তোমালোককে শুধিম বুলি ভাবি থৈছিলো ।\nতেওঁলোকে ইজনে সিজনলৈ চোৱা-চুই কৰাৰ পিছত কেঁচুৱাটোৰ বাপেকে লাহে-লাহে কবলৈ আৰম্ভ কৰিলে “ খুৰী ওপৰত কোনো গাওঁ নাই । আমি আপোনাক মিছা কথা কোৱা নাই, বিশ্বাস কৰক। মই তালৈ মোৰ বন্ধু তিনিজনৰ লগত আজি পাঁচ দিন আগতে হৰিণা চিকাৰ কৰিবলৈ গৈছিলোঁ । আমি পাহাৰৰ একেবাৰে ওপৰলৈকে পহুটো খেদি গৈছিলো আৰু এটা আশ্চৰ্য জনক ঘটনা ঘটিছিল । হৰিণাটো খালি ঠাই টুকুৰাত ৰৈ আছিল । আপুনি জানে যে- সেইডোখৰত কোনো গছ আদি নাই -আমি তিনিও জনে তালৈ তিনিও ফালৰ পৰা কাঁড় টোৱাই লৈছো-ঠিক তেতিয়াই হঠাত খুব জোৰকৈ বতাহ এজাক পাৰ হৈ গ’ল। যদিও কেবল কেই ছেকেণ্ড মানৰ বাবেহে , ই আমাক বগৰাই পেলাইছিল আৰু আমাৰ চকুৰ সমুখতে হৰিণাটো অদৃশ্য হৈ গৈছিল । সি দৌৰি গুচি যোৱা নাছিল -আমি তিনিও জনে চাই আছিলো সি বতাহৰ লগতে অদৃশ্য হৈ গৈছিল । সেই সন্ধিয়া এইটো এটা ডাঙৰ ঘটনা ঘটিছিল । যিহেতু আমি পাহাৰ খনৰ ইমান কাষত থাকো আমি প্ৰায়ে পাহাৰ খনৰ পৰা হৰিণাৰ মাত শুনিবলৈ পাওঁ আৰু দুপৰীয়া বাকী কিছুমান জীৱজন্তুৰ ভৰিৰ চাপো দেখা পাওঁ । যিহেতু আমাৰ হাতত পাহাৰ খনত বহুত জীৱজন্তু থকাৰ প্ৰমাণ আছিল সেইবাবেই সেইদিনা সন্ধিয়া আমি পাহাৰ খন বগাই কিবা জীৱজন্তু চিকাৰ কৰিবলৈ গৈছিলোঁ । সূৰ্য্য অস্ত হোৱাৰ সময়তে আমি পাহাৰলৈ যাবলৈ আৰম্ভ কৰিছিলোঁ আৰু ওপৰলৈ গৈ থকা সময়তে গৰুৰ হেম্বেলনি আৰু সৰু লৰাছোৱালীৰ মাত কথা শুনিবলৈ পাইছিলো । আমি ভাবিছিলো যিহেতু এইটো গধুলি সময় এইবোৰ নিশ্চয় আমাৰ গাঁৱৰ ফালৰ পৰা বতাহে কঢ়িয়াই অনা শব্দ । কিন্তু বহুত মনোযোগ দি শুনাৰ পিছত গম পাইছিলো শব্দ বোৰ পাহাৰৰ ওপৰৰ পৰাহে আহিছে । যদিও ওপৰ পাবলৈ মাত্ৰ অলপ হে দূৰ আছিল আমাৰ এটাৰো ওপৰত গৈ চাবলৈ সাহস নহ'ল । আমি চিকাৰ বাদ দি ভয়তে পাহাৰৰ ওপৰৰ পৰা পলাই ঘৰলৈ গুছি আহিছিলোঁ। তাৰ পিছদিনাই আমাৰ ভিতৰৰ এজন অসুস্থ হৈ পৰে আৰু সোনকালেই মৃত্যু মুখত পৰে। সি বেচেৰাই খুব কথা কবলৈ চেষ্টা কৰিছিল যদিও পৰা নাছিল । সি অনবৰতে পাহাৰবোৰৰ ফালে আঙুলি টোঁৱাই মুখত এটা অদ্ভুত চাৱনি লৈ কিবা ক’ব বিচাৰিছিল । খুৰী আপোনাৰ ভুল হৈছে তাত একো নাই কিন্তু কাইলৈ আপুনি সেইফালেদি নাযাব। যিহেতু আপোনাৰ একো লৰালৰি নাই আপুনি তলৰ ৰাস্তাটোৰেই ঘুৰি যাব ।\nমই সেই ৰাতিটো থিজামাত থাকিলো আৰু পিছদিনা ৰাতিপুৱাই উভতি আহিলোঁ । মই এইবাৰ পাহাৰৰ ৰাস্তাটো লোৱা নাছিলোঁ । দূৰৰ পৰা পাহাৰটোৰ ফালে চাই আগদিনা সন্ধিয়া অহা বাটতো উলিয়াবলৈ চেষ্টা কৰিছিলো । সেইটো এটা সৰু থিয় ৰাস্তা যদিও ইমান স্পষ্ট আছিল যে মই ৰাতি এবাৰো ৰাস্তাটো হেৰুৱাব লগা হোৱা নাছিল । ইমান আচৰিত কথা মোৰ বাচা , যে দিনৰ পোহৰত মই ৰাস্তাটোৰ একো চিন মোকাম দেখা পোৱা নাছিলোঁ যেন ৰাতিটোৰ ভিতৰতে গছ আৰু ঘাঁহ বন গজি ইয়াক লোকচক্ষুৰ আঁৰ কৰি পেলাইছিল ।\nমই ঘৰলৈ ঘুৰি আহিছিলো আৰু এইটো নো কি কথা হ’ব পাৰে চিন্তা কৰিছিলোঁ । সেইকেইদিনত আৰু বহুত গৰ্ভৱতী মহিলাৰ প্ৰসৱ কাল আহি আছিল আৰু মোৰ এইবোৰ কথা ভাবি থাকিবলৈ আহৰি নাছিল । কেই সপ্তাহ মান পিছত মোৰ ওচৰলৈ গৰ্ভৱতী ছোৱালী এজনী আহিল তাইৰ প্ৰসৱ কালত মোৰ উপস্থিতি আৰু সহায় বিচাৰি । মই তাইৰ গাঁও খনৰ কথা শুধি গম পালো যে তাইৰ গাওঁখন গুচলিৰ সতে একেখনেই । মই তাইক ক’লো “ গুচলি তোমাৰ মা দেউতাক লগ পাবলৈ আহিলে মই তেওঁৰ খবৰ লোৱা বুলি ক’বা”\nছোৱালী জনীয়ে মোলৈ মুৰ তুলি চাই ক’লে\n“ খুড়ী গুচলি ঢুকুৱা আজি এবছৰেই হ’ল । তেওঁৰ কেইদিনমান অসুস্থতাৰ পিছতে হঠাতে মৃত্যু হ’ল ,আৰু তেওঁৰ ল’ৰা ছোৱালীবোৰ তেওঁ ঢুকুৱাৰ পিছতে নগৰলৈ গুছি গ’ল। তেওঁ লোকৰ পৈতৃক সম্পত্তি বোৰ চাবলৈ গাঁৱত এতিয়া আৰু কোনো নাথাকে ।“\n“ মই তাইক মোৰ ঘটনা টোৰ বিষয়ে একো নক’লো আৰু তাই বিদায় লৈ গুছি গ’ল। সেইবোৰ বৰ অদ্ভুত দিন আছিল মাজনী । আৰু সেইসময়ত মই আচৰিত আচৰিত ঘটনা কিছুমান প্ৰত্যক্ষ কৰিছিলোঁ । কিন্তু যিজনে মোৰ কথাবোৰ বিশ্বাস কৰে কেৱল তেওঁকহে কথাবোৰ কৈছিলো।“\n“আইতা তুমি কেতিয়াও ভয় খোৱা নাছিলানে?” মই জানিব খুজিলো\n“ ভয়? ভয় কিয় বাচা? তেওঁলোকে কাৰো একো অপকাৰ নকৰে। ভয়টো মানুহৰ এটা শাৰিৰীক অৱস্থাহে মাথোন । আমি তেওঁলোকলৈ কিয় ভয় কৰিব লাগে যাৰ আমাৰ প্ৰতি একো বেয়া ভাব নাই !”\n“ তুমি কৈছিলা আত্মা বোৰেও হেনো খায়।“\n“আৰে বাচা, তেওঁলোকে খায় আৰু মইও তেওঁলোকৰ সতে খাইছো। মই খোৱা নাই? আস! তুমি যদি সেই মানুহ গৰাকীৰ আত্মাই মোক দিয়া গাখীৰ গিলাচ খালাহেতেঁন, তুমি পৃথিৱীৰ কোনো খোৱাবস্তু খাই তৃপ্তি নেপালা হেঁতেন , কেৱল আকৌ আত্মাবোৰৰ সতে একেলগে খাবলৈ বাট চাই থাকিলা হয়।।।\nলেখক পৰিচয়ঃ ইষ্টাৰিন কিৰে ইৰালু নগালেণ্ডৰ এগৰাকী দ্বিভাষিক কবি, চুটিগল্প লেখক, উপন্যাসিক । তেখেতেৰ লেখা সমূহ আঙ্গামী নগা ভাষা টেনাইদি (Tenyidie) আৰু ইংৰাজী ভাষাত উপলব্ধ । নাগালেণ্ডৰ প্ৰথম প্ৰকাশিত কবিতা পুথি আৰু প্ৰথম গল্প সংকলনৰ ৰচয়িতা ইষ্টাৰিন ইৰালু নাগালেন্ডৰ প্ৰথম উপন্যাসিক। তেখেতৰ এতিয়ালৈকে তিনিখন কবিতা পুথি, গল্প সংকলন আৰু উপন্যাসৰ উপৰিও মুখে মুখে বাগৰি অহা মাতৃভাষাৰ প্ৰায় ২০০টা কবিতা ইংৰাজীলৈ অনুবাদ কৰা হৈছে । তেখেতৰ বাৰ্ক ৱিভাৰ নামৰ প্ৰকাশন গোষ্ঠী টোৱে নগালেণ্ডৰ বিভিন্ন ভাষাৰ পৰা লোক কথা, শিশু গল্প, গীত মাত আদি ইংৰাজীলৈ অনুবাদ কৰি আহিছে । তেখেতৰ ইংৰাজী উপন্যাস ‘ চন অফ দা থান্ডাৰক্লাউদ ‘ ৰ বাবে সাহিত্য একাডেমিৰ শিশু সাহিত্য পুৰস্কাৰ, সাহিত্য বাল পুৰস্কাৰ (২০১৮) ৰে সন্মানিত কৰা হয় । তেখেত বৰ্তমান নৰৱে’ৰ বাসিন্দা ।


মেছী গুঞ্জন! ‘মেছী মেছী...’- শ্ল’গানেৰে মুখৰিত পেৰিছ -\nHomeক্ৰীড়ামেছী গুঞ্জন! ‘মেছী মেছী...’- শ্ল’গানেৰে মুখৰিত পেৰিছ\nমেছী গুঞ্জন! ‘মেছী মেছী…’- শ্ল’গানেৰে মুখৰিত পেৰিছ\nপেৰিছঃ স্পেইনৰ পৰা পেৰিছত উপস্থিত হোৱাৰ পাছত লিঅ’নেল মেছীক সৌহাৰ্দপূৰ্ণ আদৰণি জনোৱা হয়। মঙলবাৰে বাৰ্চিলোনাৰ পৰা ফ্ৰান্সৰ ৰাজধানীৰ উপকণ্ঠত থকা লে বাৰ্জে বিমানবন্দৰত উপস্থিত হোৱাৰ পাছত মেছীয়ে সমৰ্থকৰ পৰা ‘মেছী, মেছী…’- শ্ল’গানৰ প্ৰতিক্ৰিয়া ব্যক্ত কৰিছে। পেৰিছত উপিস্থিত হৈ আহ্লাদিত মেছী। পেৰিছত অৱতৰণ কৰাৰ সময়ত মেছীয়ে ‘দিছ ইজ পেৰিছ’ শব্দৰ সৈতে শুভ্ৰ বগা টি-চাৰ্ট পৰিধান কৰিছিল। মেছীৰ আগমনৰ উপলক্ষে পিএছজি সমৰ্থকসকলে দেওবাৰৰ পৰা বিমানবন্দৰত অপেক্ষা কৰি আছিল। তেওঁলোকৰ এজনে উত্তেজনা ব্যক্ত কৰি কৈছিল যে, ‘এইটো যেন অবিশ্বাস্য কথা। এজন কিংবদন্তি ইয়ালৈ আহি আছে।’\nPrevious articleবলীউডত অভিনয়ৰ গুজৱ শচীন তনয়া চাৰা তেণ্ডুলকাৰৰ\nNext articleটিনা দাবী-অথৰ খানক মনত আছেনে, কিয় আকৌ চৰ্চাত আইএএছ দম্পতী!


t20-world-cup-india-beat-scotland-to-boost-semis-hopes-manju-b– News18 assam\nICC T20 World Cup, India's Semi Hope : ৰাণ ৰেটৰ অংক, চমৎকাৰৰ আশা, এতিয়া আফগানিস্তানেই শেষ ভৰষা!\nICC T20 World Cup, India's Semi Hope : বন্ধৰ দিনাই খুলিবনে টীম ইণ্ডিয়াৰ ভাগ্যৰ দুৱাৰ! দেওবাৰে নিউজীলেণ্ডৰ বিৰুদ্ধে আফগানিস্তানৰ খেল।\nস্কটলেণ্ড (Scotland)ক ৮ উইকেটত পৰাস্ত কৰাৰ পিছত টি-২০ বিশ্বকাপ (ICC T20 World Cup)ৰ ছেমিত প্ৰবেশৰ এক প্ৰায় অসম্ভৱ আশা কৰি আছে ভাৰতে (India's Semi Hope)। ৰাণ ৰেটৰ অংকত আগবাঢ়িবলৈ আজি ভাৰতক স্কটলেণ্ডৰ বিৰুদ্ধে ৪৩টা বলত বিজয় সাব্যস্ত কৰাৰ প্ৰয়োজন আছিল। সেই মতে আশাতীত ভাবে ভাৰতে মাত্ৰ ৩৯টা বলতে বিজয় সাব্যস্ত কৰিলে। ইয়াৰ লগে লগে আফগানিস্তানতকৈ ভাৰতৰ ৰাণ ৰেট অধিক হয়।\nকিন্তু যিহেতু ভাৰতে ছুপাৰ ১২ৰ ৪খন খেলৰ দুখনতেই পৰাস্ত হৈছে সেয়ে ভাৰতৰ পইণ্ট মাত্ৰ ৪। গ্ৰুপৰ পৰা ইতিমধ্যে পাকিস্তান (Pakistan) ছেমিত প্ৰবেশ কৰিছে। লাইনত আছে শক্তিশালী নিউজীলেণ্ড (Newzealand), আফগানিস্তান (Afghanistan) আৰু ভাৰত। এই মুহূৰ্তত নিউজীলেণ্ডৰ আশাই সৰ্বাধিক, কিয়নো দলটোৰ পইণ্ট ৬ আৰু অন্তিমখন খেল আছে তুলনামূলকভাৱে দুৰ্বল আফগানিস্তানৰ সৈতে।\nসেয়ে এতিয়া নিউজীলেণ্ড আৰু আফগানিস্তান (Newzealand Vs Afghanistan)ৰ মাজৰ খেলখনতেই এতিয়া ওলমি ৰৈছে ভাৰতৰ ছেমিত (India's Semi Hope) প্ৰবেশৰ শেষ আশা। দেওবাৰে আছে নিউজীলেণ্ডৰ বিৰুদ্ধে আফগানিস্তানৰ খেল। ভাৰতে ছেমিফাইনেলত প্ৰবেশ কৰিবলৈ হ'লে আফগানিস্তানে নিউজীলেণ্ডক পৰাস্ত কৰিব লাগিব। এনে হ'লে নিউজীলেণ্ড আৰু আফগানিস্তানৰ পইণ্ট হ'ব ৬ আৰু ৬। আনহাতে ভাৰতৰ আৰু এখন খেল আছে নামিবিয়া (Namibia)ৰ সৈতে। নামিবিয়াৰ বিৰুদ্ধে ভাৰতে বিজয় সাব্যস্ত কৰিবই লাগিব। তেতিয়া ভাৰতৰো পইণ্ট হ'ব ৬। অৰ্থাৎ ভাৰত, নিউজীলেণ্ড আৰু আফগানিস্তান তিনিওটা দলৰে পইণ্ট হ'ব ৬-৬-৬ । ইয়াৰ পিছতে আহিব ৰাণ ৰেটৰ অংক। যিহেতু এই মুহূৰ্তলৈ গ্ৰুপত ভাৰতৰ ৰাণ ৰেট সকলোতকৈ বেছি সেয়ে ভাৰতৰ ছেমিত প্ৰবেশৰ আশা থাকিব সৰ্বাধিক।\nসকলোৰে আশা দেওবাৰে আফগানিস্তানে যাতে পৰাস্ত কৰিব পাৰে নিউজীলেণ্ডক ! পিছে তেনে হোৱাৰ সংকেত খুউব কম । কিন্তু ক্ৰিকেট যিহেতু হৈছে সৰ্বাধিক অনিশ্চয়তাৰ খেল, সেয়ে দেওবাৰে কি হয় কোনে জানে ! বন্ধৰ দিনাই ছাগে খুলিব পাৰে টীম ইণ্ডিয়াৰ ভাগ্যৰ দুৱাৰ!


एक साल में बाइबल - ইণ্ডিয়ান ৰিভাইচ ভাৰচন - जुलाई 28\n1. জল-দুৱাৰৰ আগত থকা মুকলি ঠাইত এটা উদ্দেশ্যৰ কাৰণে সকলো লোকে নিজকে একগোট কৰিলে। ইস্ৰায়েলৰ বাবে যিহোৱাই আদেশ কৰা মোচিৰ ব্যৱস্থা পুস্তক আনিবলৈ তেওঁলোকে ইজ্ৰা অধ্যাপকক ক’লে।\n2. সপ্তম মাহৰ প্ৰথম দিনা ইজ্ৰা পুৰোহিতে সমাজৰ আগলৈ, স্ত্ৰী-পুৰুষ আদি যিমান লোকে শুনিব আৰু বুজিব পাৰে, তেওঁলোকৰ ওচৰলৈ সেই পুস্তক আনিলে।\n3. জল-দুৱাৰৰ আগত থকা মুকলি ঠাইৰ ফালে মুখ কৰি, স্ত্ৰী-পুৰুষ আদি যিমানে বুজিব পাৰে, তেওঁলোকৰ আগত তেওঁ ৰাতিপুৱাৰে পৰা দুপৰ বেলালৈকে তাক পাঠ কৰিলে। সকলো লোকে সেই ব্যৱস্থা-পুস্তকৰ কথা মনদি শুনিলে।\n4. ইজ্ৰা অধ্যাপকে, সেই কাৰ্যৰ কাৰণে সজা এখন ওখ কাঠৰ মঞ্চৰ ওপৰত থিয় হৈছিল। তেওঁৰ ওচৰত সোঁ ফালে মত্তিথিয়া, চেমা, অনায়া, উৰিয়া, হিল্কিয়া, আৰু মাচেয়া, আৰু বাওঁফালে পদায়া, মিচায়েল, মল্কিয়া, হাচুম, হচবদ্দানা, জখৰিয়া আৰু মচুল্লম থিয় হৈছিল।\n5. তাৰ পাছত ইজ্ৰাই সকলো লোকতকৈ ওখ ঠাইত থিয় হৈ সকলো লোকে দেখাকৈ পুস্তকখন মেলিলে। তেওঁ পুস্তকখন মেলা মাত্ৰে সকলো লোক উঠি থিয় হ’ল।\n6. ইজ্ৰাই মহান ঈশ্বৰ যিহোৱাৰ ধন্যবাদ কৰিলে, আৰু সকলো লোকে হাত দাঙি উত্তৰ দিলে, “আমেন!, আমেন!” তাৰ পাছত মুৰ দোঁৱাই মাটিত উবুৰি হৈ যিহোৱাৰ আগত প্ৰণিপাত কৰিলে।\n7. আৰু যেচুৱা, বানী, চেৰেবিয়া, যামীন, অক্কুব, চবথয়, হোদিয়া, মাচেয়া, কলীটা, অজৰিয়া, যোজাবদ, হানন, পলায়া, আৰু লেবীয়াসকলে, নিজ নিজ ঠাইত থিয় হৈ থকা লোকসকলক ব্যৱস্থা পুস্তকখনৰ অৰ্থ বুজিবলৈ সহায় কৰিলে।\n8. তাৰ পাছত তেওঁলোকে স্পষ্টকৈ ঈশ্বৰৰ ব্যৱস্থা-পুস্তক পাঠ কৰিলে, আৰু লোকসকলে বুজিব পৰাকৈ তাৰ অৰ্থ বুজাই দিলে।\n9. দেশাধ্যক্ষ নহিমিয়া, অধ্যাপক আৰু পুৰোহিত ইজ্ৰা, আৰু লেবীয়াসকল যি সকলে অৰ্থ বুজাই দিছিল, তেওঁলোকে লোকসকলক ক’লে, “আজি আপোনালোকৰ ঈশ্বৰ যিহোৱাৰ উদ্দেশ্যে পবিত্ৰ দিন। আপোনালোকে শোক নকৰিব আৰু নাকান্দিব।” কাৰণ ব্যৱস্থা পুস্তকৰ বাক্য শুনি সকলো লোকে কান্দি আছিল।\n10. তেতিয়া নহিমিয়াই তেওঁলোকক ক’লে, “যাওক, চৰ্বি জাতীয় বস্তু ভোজন কৰক, আৰু মিঠা ৰস পান কৰক, আৰু যাৰ প্ৰস্তুত কৰা একো বস্তু নাই, তেওঁলোকৰ কাৰণে কিছু আহাৰ পঠাই দিয়ক। কিয়নো আজি আমাৰ প্ৰভুৰ উদ্দেশ্যে পবিত্ৰ দিন। আপোনালোকে দুখ নকৰিব; কাৰণ যিহোৱাত যি আনন্দ সেয়ে আপোনালোকৰ শক্তি।”\n11. সেয়ে লেবীয়াসকলে লোকসকলক শান্ত কৰি ক’লে, “মনে মনে থাকক, কাৰণ আজি পবিত্ৰ দিন। আপোনালোকে দুখ নকৰিব।”\n12. তেতিয়া তেওঁলোকক বুজাব বিচাৰা কথা বুজি, খোৱা-বোৱা কৰিবলৈ, আৰু আহাৰ ভাগ কৰি খাবলৈ, আৰু অতিশয় আনন্দেৰে উদযাপন কৰি সকলো লোক নিজ বাটে গ’ল।\n13. তাৰ পাছত দ্বিতীয় দিনা সকলো লোকৰ পিতৃ বংশৰ মূল লোক, পুৰোহিত, আৰু লেবীয়াসকলে ব্যৱস্থা পুস্তকৰ বাক্য গভীৰ ভাবে বুজিবলৈ ইজ্ৰা অধ্যাপকৰ ওচৰলৈ আহি গোট খালে।\n14. তেওঁলোকে, ব্যৱস্থা পুস্তকত লিখা কথাৰ পৰা গম পালে যে, কি দৰে মোচিৰ দ্বাৰাই যিহোৱাই আদেশ কৰা অনুযায়ী, ইস্ৰায়েলৰ সন্তান সকলে সপ্তম মাহৰ পৰ্ব্বৰ কালত গৃহত থাকিব লাগে।\n15. আপোনালোকে ইয়াত লিখাৰ দৰে যিৰূচালেমত আৰু তেওঁলোকৰ সকলো নগৰত এই কথা ঘোষণা কৰি ক’ব লাগে যে, “অস্থায়ী আশ্ৰয় গৃহ সাজিবৰ কাৰণে পৰ্ব্বতলৈ গৈ জলফাই গছ, বনৰীয়া জিত গছ আৰু মেন্দি গছৰ ডাল, খাজুৰ পাত আৰু ছাঁ দিয়া গছৰ পাত আনক।”\n16. সেয়ে লোকসকলে ওলাই গৈ সেইবোৰ আনি প্ৰতেকে নিজৰ বাবে তেওঁলোকৰ নিজৰ চোতালত, ঈশ্বৰৰ গৃহৰ চোতাল বোৰত, জল-দুৱাৰৰ সন্মুখৰ মুকলি ঠাইত আৰু ইফ্ৰয়িমৰ দুৱাৰৰ সন্মুখৰ মুকলি ঠাইত গৃহ সাজিলে।\n17. সমবেত হোৱা লোকসকলৰ, যি সকল বন্দী অৱস্থাৰ পৰা ঘূৰি আহিছিল, গৃহ সাজি তাত বাস কৰিলে। কাৰণ নুনৰ পুত্ৰ যেচুৱাৰ দিনৰে পৰা সেই দিনলৈকে ইস্ৰায়েলৰ সন্তান সকলে এই পৰ্ব পালন কৰা নাছিল; সেয়ে অধিক আনন্দ হ’ল।\n18. ইজ্ৰাই প্ৰথম দিনৰে পৰা শেষৰ দিনলৈকে প্ৰতি দিনে ঈশ্বৰৰ ব্যৱস্থা পুস্তক পাঠ কৰিলে। তেওঁলোকে সাত দিন পৰ্ব্ব পালন কৰিলে; আৰু বিধি অনুসাৰে অষ্টম দিনা ধৰ্ম-সভা পালন কৰিলে।\n1. তাৰ পাছত সেই মাহৰ চৌবিশ দিনৰ দিনা ইস্ৰায়েলৰ সন্তান সকল সমবেত হৈ লঘোন দি, চট কাপোৰ পিন্ধিলে, আৰু তেওঁলোকে নিজৰ মুৰত ধুলি লগালে।\n2. ইস্ৰায়েলৰ-বংশধৰ সকলে বিদেশী সকলৰ পৰা নিজক পৃথক কৰিলে। তেওঁলোকে থিয় হৈ নিজৰ নিজৰ পাপ, আৰু তেওঁলোকৰ পুৰ্ব-পুৰুষ সকলৰ অপৰাধ স্বীকাৰ কৰিলে।\n3. তেওঁলোকে নিজৰ ঠাইত থিয় হ’ল, আৰু দিনৰ চাৰিভাগৰ এভাগ সময় তেওঁলোকে ঈশ্বৰ যিহোৱাৰ ব্যৱস্থা পুস্তক খন পাঠ কৰিলে, আৰু দিনৰ চাৰিভাগৰ আন এভাগ নিজৰ ঈশ্বৰ যিহোৱাৰ আগত প্ৰণিপাত কৰি পাপ স্বীকাৰ কৰিলে।\n4. লেবীয়া, যেচুৱা, বানী, কদ্মীয়েল, চবনিয়া, বুন্নী, চেৰেবিয়া, বাণী, আৰু কনানী সকলে খটখটিত থিয় হৈ, তেওঁলোকৰ ঈশ্বৰ যিহোৱাৰ আগত উচ্চস্বৰে স্তুতিগীত কৰিলে।\n5. তাৰ পাছত লেবীয়া সকলৰ, যেচুৱা, কদ্মীয়েল, বানী, হচবনিয়া, চেৰেবিয়া, হোদিয়া, চবনিয়া আৰু পথহিয়াই ক’লে, আপোনালোক উঠক; আৰু অনাদি কালৰ পৰা অনন্ত কাললৈকে থকা আপোনালোকৰ ঈশ্বৰ যিহোৱাৰ ধন্যবাদ কৰক। আপোনাৰ গৌৰৱান্বিত নাম আশীৰ্ব্বাদযুক্ত হওক; আৰু সকলো আশীর্বাদ আৰু প্রশংসাতকৈ মৰ্য্যদাপূৰ্ণ হওক।\n6. আপুনি এক মাত্র ঈশ্বৰ যিহোৱা, আপুনি স্বৰ্গ আৰু স্বৰ্গৰো স্বৰ্গ আৰু তাত যুদ্ধৰ বাবে সজ্জিত দূতবোৰৰ সৈতে, পৃথিৱী আৰু তাত থকা সকলোকে আৰু সমুদ্ৰ আৰু তাত থকা সকলোকে স্ৰজন কৰিলে। আপুনি তেওঁলোকক জীৱন দান কৰিলে, আৰু স্বর্গৰ দূতৰ বাহিনীয়ে আপোনাৰ উপাসনা কৰে।\n7. আপুনি সেই ঈশ্ৱৰ যিহোৱা, যি জনে অব্ৰামক মনোনীত কৰি কলদীয়া সকলৰ দেশ উৰৰ পৰা উলিয়াই আনি তেওঁৰ নাম অব্ৰাহাম ৰাখিছিল।\n8. আপোনাৰ সাক্ষাতে তেওঁৰ মন বিশ্বাস যোগ্য পাই, হিত্তীয়া, ইমোৰীয়া, পৰিজ্জীয়া, যিবুচীয়া, আৰু গিৰ্গাচীয়া, এই কনানীয়া লোকসকলৰ দেশ তেওঁৰ বংশক দিবলৈ তেওঁৰ লগত এটি নিয়ম স্থাপন কৰিলে। আপুনি নিজৰ প্রতিজ্ঞা স্থিৰ কৰিলে কাৰণ আপুনি ধৰ্মপৰায়ণ ঈশ্ৱৰ।\n9. আপুনি মিচৰত থকা আমাৰ ওপৰ-পিতৃসকলৰ দুখলৈ দৃষ্টি কৰিছিল, আৰু চূফ সাগৰৰ কাষত তেওঁলোকৰ কাতৰোক্তি শুনিছিল।\n10. আপুনি ফৰৌণক, তেওঁৰ সকলো দাসক, আৰু তেওঁৰ দেশৰ সকলো প্ৰজাবোৰক চিন আৰু অদ্ভুত লক্ষণ দেখুৱাইছিল; কাৰণ মিচৰীয়াসকলে তেওঁলোকৰ বিৰুদ্ধে গৰ্ব্ব আচৰণ কৰা কথা আপুনি জানিছিল। কিন্তু আপুনি নিজৰ নাম স্থাপন কৰিলে, যি আজিও একেদৰে আছে।\n11. আপুনি তেওঁলোকৰ আগত সমুদ্ৰক দুভাগ কৰিছিল, সেয়ে তেওঁলোক যেন সমুদ্ৰৰ মাজেদি শুকান বাটেৰে যাব পাৰে; কিন্তু তেওঁলোকৰ পাছত খেদি অহাবোৰক হ’লে, গভীৰ জলত শিল পেলোৱাৰ দৰে পেলালে।\n12. আপুনি ৰাতি অগ্নি স্তম্ভৰ দ্ৱাৰাই তেওঁলোকৰ পথ পোহৰ কৰি আৰু দিনত মেঘ স্তম্ভৰ দ্ৱাৰাই ছাঁ দি তেওঁলোকক আগুৱাই নিলে।\n13. আপুনি চীনয় পৰ্ব্বতলৈ নামি আহিছিল আৰু তেওঁলোকৰ সৈতে স্ৱৰ্গৰ পৰাও কথা পাতিছিল। তেওঁলোকক নৈতিকতাপূৰ্ণ শাসন প্ৰণালী, সত্য ন্যায় ব্যৱস্থা, উত্তম বিধি আৰু আজ্ঞাবোৰ দিছিল।\n14. আপোনাৰ পবিত্ৰ বিশ্ৰাম-বাৰ তেওঁলোকক জনালে, আৰু আপোনাৰ দাস মোচিৰ দ্বাৰাই তেওঁলোকক আজ্ঞা, বিধি, আৰু নিয়ম প্রণালীবোৰ দিলে।\n15. তেওঁলোকৰ ভোক লগা সময়ত আকাশৰ পৰা আহাৰ দিলে, আৰু পিয়াহ গুচাবলৈ শিলৰ পৰা পানী উলিয়ালে। আপুনি যি দেশ দিবলৈ তেওঁলোকক প্রতিজ্ঞা কৰিছিল, সেই দেশলৈ যাবলৈ তেওঁলোকক আজ্ঞা দিলে।\n16. কিন্তু তেওঁলোক আৰু আমাৰ পূৰ্ব-পুৰুষ সকলে অসন্মান জনক কার্য কৰিলে। তেওঁলোক আঁকোৰগোঁজ আছিল, আৰু আপোনাৰ আজ্ঞাবোৰ শুনা নাছিল।\n17. তেওঁলোকে শুনিবলৈ মান্তি নহল, আৰু আপুনি তেওঁলোকৰ মাজত কৰা আচৰিত কাৰ্যৰ কথা তেওঁলোকে চিন্তা নকৰিলে। কিন্তু তেওঁলোক আঁকোৰগোঁজ হৈছিল, আৰু তেওঁলোকৰ বন্দী অৱস্থালৈ উভতি যাবলৈ বিদ্ৰোহ কৰি এজন নেতা নিযুক্ত কৰিলে। কিন্তু আপুনি ক্ষমাৱান ঈশ্বৰ, কৃপাময়, আৰু অনুগ্ৰহেৰে পৰিপূৰ্ণ, ক্ৰোধত ধীৰ আৰু দয়াত মহান, সেয়ে আপুনি তেওঁলোকক ত্যাগ নকৰিলে।\n18. তেওঁলোকে যেতিয়া ঈশ্বৰক নিন্দা কৰি সাঁচত ঢালি এটা দামুৰি নিৰ্ম্মাণ কৰি কৈছিল, “মিচৰৰ পৰা আপোনালোকক উলিয়াই অনা ঈশ্বৰ এৱেঁই” তথাপিও আপুনি তেওঁলোকক ত্যাগ কৰ নাছিল।\n19. আপোনাৰ দয়াৰ গুণে তেওঁলোকক আপুনি মৰুভূমিত ত্যাগ কৰা নাছিল। তেওঁলোকক বাটত লৈ যাবলৈ দিনত মেঘ স্তম্ভ আৰু ৰাতি পোহৰ দিবলৈ অগ্নি স্তম্ভ তেওঁলোকৰ পৰা দূৰ কৰা নাছিল।\n20. আপুনি তেওঁলোকক শিক্ষা দিবৰ কাৰণে আপোনাৰ মঙ্গলময় আত্মা তেওঁলোকক দান কৰিলে, আৰু তেওঁলোকৰ মুখৰ পৰা আপোনাৰ মান্না প্রত্যাহাৰ নকৰিলে, আৰু তেওঁলোকৰ পিয়াহ গুচাবলৈ তেওঁলোকক পানী দিলে।\n21. আপুনি চল্লিশ বছৰলৈকে মৰুভূমিত তেওঁলোকক প্ৰতিপালন কৰি আছিলে। তেওঁলোকৰ একো বস্তুৰে অভাৱ হোৱা নাছিল। তেওঁলোকৰ কাপোৰ ফটা নাছিল আৰু তেওঁলোকৰ ভৰিও ফুলা নাছিল।\n22. আপুনি তেওঁলোকক ৰাজ্য সমূহ আৰু লোকসকল দিলে আৰু তেওঁলোকক চাৰিও দিশে ভূমি প্রদান কৰিলে। সেয়ে তেওঁলোকে ৰজা হিচবোনৰ চীহোন দেশ, আৰু ৰজা বাচানৰ ওগ দেশ অধিকাৰ কৰিলে।\n23. আপুনি তেওঁলোকৰ সন্তানক আকাশ-মণ্ডলৰ তৰাবোৰৰ দৰে অসংখ্য কৰিলে, আৰু তেওঁলোকক আপুনি তেওঁলোকৰ দেশলৈ আনিলে। আপুনি তেওঁলোকৰ পূৰ্ব-পুৰুষ সকলক ক’লে, “তালৈ যোৱা আৰু অধিকাৰ কৰা।”\n24. সেয়ে লোকসকলে তালৈ গৈ দেশ অধিকাৰ কৰিলে, আৰু আপুনি সেই দেশ নিবাসী কনানীয়া সকলক তেওঁলোকৰ বশীভূত কৰিলে। তেওঁলোকে ভাল পোৱাৰ দৰে ইস্রায়েলী সকলে যাতে কৰে, সেয়ে তেওঁলোকৰ দেশৰ ৰজাৰ সৈতে লোক সকলকো আপুনি তেওঁলোকৰ হাতত শোধাই দিলে।\n25. তেওঁলোকে গড়েৰে আবৃত নগৰবোৰ আৰু এখন উৰ্বৰা দেশ অধিকাৰ কৰিলে। তেওঁলোকে সকলো উত্তম বস্তুৰে ভৰি থকা ঘৰ সমূহ, ইতিমধ্যে খান্দি থোৱা নাদ, দ্ৰাক্ষাবাৰী, জিত বাৰী, আৰু ফল ধৰা বহুত গছ অধিকাৰ কৰিলে। সেয়ে তেওঁলোকে সেইবোৰ খাই তৃপ্ত হ’ল, আৰু আপোনাৰ মহান দয়াত তেওঁলোকে আনন্দ কৰিলে।\n26. তাৰ পাছত তেওঁলোক অবাধ্য হ’ল আৰু আপোনাৰ বিৰুদ্ধে বিদ্ৰোহ-আচৰণ কৰিলে। তেওঁলোকে আপোনাৰ বিধান অৱহেলা কৰিলে। যি ভাববাদী সকলে তেওঁলোকক আপোনালৈ ঘূৰি আহিবলৈ সাৱধান কৰিছিল, তেওঁলোকক তেওঁলোকে বধ কৰিলে, আৰু নিন্দা কৰিলে।\n27. যি সকলে তেওঁলোকক দুখ দিছিল সেই শত্রুবোৰৰ হাতত আপুনি তেওঁলোকক শোধাই দিলে। তেওঁলোকৰ দুখৰ সময়ত তেওঁলোকে আপোনাৰ আগত কাতৰোক্তি কৰিলে। আপোনাৰ মহান অনুগ্রহৰ কাৰণে স্বৰ্গৰ পৰা তেওঁলোকৰ কাতৰোক্তি শুনি তেওঁলোকৰ শত্রুৰ হাতৰ পৰা বহু বাৰ তেওঁলোকক উদ্ধাৰ কৰিলে।\n28. কিন্তু তেওঁলোকে কিছুদিন স্থিৰে থকাৰ পাছত, পুনৰ তেওঁলোকে আপোনাৰ সাক্ষাতে কু-আচৰণ কৰিলে। সেয়ে আপুনি তেওঁলোকক তেওঁলোকৰ শত্রুবোৰৰ হাতত শোধাই দিলে, আৰু শত্রুবোৰে তেওঁলোকৰ ওপৰত শাসন কৰিলে। তথাপি তেওঁলোকে যেতিয়া ঘূৰি আহি আপোনাৰ আগত কাতৰোক্তি কৰিলে, তেতিয়া স্বৰ্গৰ পৰা তেওঁলোকৰ কাতৰোক্তি শুনি আপোনাৰ কৃপাৰ গুণে বহু বাৰ তেওঁলোকক উদ্ধাৰ কৰিলে।\n29. আপোনাৰ বিধানলৈ যাতে তেওঁলোক ঘূৰি আহে তাৰ বাবে আপুনি তেওঁলোকক সাৱধান কৰিলে। তথাপি তেওঁলোকে গৰ্ব্ব আচৰণ কৰি আপোনাৰ আজ্ঞাবোৰ নুশুনিলে। যি সকলে আপোনাৰ বিধান পালন কৰে, তেওঁলোকে জীৱন লাভ কৰে; কিন্তু তেওঁলোকে সেই বিধানৰ বিৰুদ্ধে পাপ কৰিলে। তেওঁলোকে বিধানবোৰ পালন নকৰিলে, তালৈ মনোযোগো নিদিলে, আনকি তেওঁলোকে সেইবোৰ নিশুনিলেও।\n30. আপুনি অনেক বছৰ তেওঁলোকৰ লগত থাকি তেওঁলোকক সহন কৰিলে, আৰু ভাববাদীৰ দ্ৱাৰাই আপোনাৰ আত্মাৰে তেওঁলোকক সাৱধান কৰিলে, কিন্তু তেওঁলোকে নুশুনিলে। সেয়ে তেওঁলোকক চুবুৰীয়া দেশৰ লোকৰ হাতত শোধাই দিলে।\n31. কিন্তু আপোনাৰ মহান অনুগ্রহৰ বাবে আপুনি তেওঁলোকক সম্পুৰ্ণভাৱে শেষ নকৰিলে আৰু ত্যাগো নকৰিল; কিয়নো আপুনি দয়ালু আৰু কৃপাময় ঈশ্বৰ।\n32. সেয়ে এতিয়া, হে আমাৰ মহান, পৰাক্রমী, আৰু ঐশ্বৰ্য্যৱান ঈশ্বৰ, আপুনি নিয়ম ৰক্ষা কৰোঁতা ঈশ্ৱৰ আৰু আপোনাৰ প্রেম সদা কাললৈকে একে। ৰজা অচুৰীয়াৰ ৰাজত্ব কৰা দিনৰ পৰা আজিলৈকে আমাৰ, আমাৰ ৰজা, কোঁৱৰ, পুৰোহিত, ভাববাদী, আমাৰ পূৰ্ব-পুৰুষ, আৰু আপোনাৰ সকলো লোকৰ ওপৰলৈ অহা দুখ যাতনা আপোনাৰ দৃষ্টিত যেন নগণ্য নহওক।\n33. আমাৰ ওপৰত ঘটা সকলো বিষয়ত আপুনি ন্যায়ৱান আছিল, কিয়নো আপুনি সত্যতাৰে ব্যৱহাৰ কৰিলে; কিন্তু আমি কু-আচৰণ কৰিলোঁ।\n34. আমাৰ ৰজা, কোঁৱৰ, পুৰোহিত, আৰু আমাৰ পূৰ্ব-পুৰুষসকলে আপোনাৰ বিধান পালন নকৰিলে। আপোনাৰ বিধান আৰু আজ্ঞা অনুসাৰে সাৱধান কৰা কথালৈও তেওঁলোকে মনোযোগ নিদিলে।\n35. এনেকি তেওঁলোকৰ নিজৰ ৰাজ্যত, তেওঁলোকে যেতিয়া আপোনাৰ মহান দয়াত তেওঁলোকক দিয়া বৃহৎ আৰু উৰ্বৰা দেশ উপভোগ কৰিছিল, তেতিয়াও তেওঁলোকে আপোনাৰ সেৱা-ভক্তি কৰা নাছিল, আৰু তেওঁলোকৰ কু-আচৰণ ত্যাগ কৰা নাছিল।\n36. বৰ্তমান আমি বন্দী, আপুনি আমাৰ পূৰ্ব-পুৰুষ সকলক ইয়াৰ ফল আৰু উত্তম বস্তু উপভোগ কৰিবলৈ দিছিল। চাওক, আমি সেই দেশতেই বন্দী হৈ আছোঁ।\n37. আমাৰ পাপৰ বাবে আমাৰ ওপৰত নিযুক্ত কৰা ৰজাসকললৈ আমাৰ দেশত উৎপন্ন হোৱা উত্তম শস্যবোৰ যায়। তেওঁলোকে ভাল পোৱাৰ দৰেই আমাৰ শৰীৰৰ আৰু আমাৰ জীৱ-জন্তুবোৰৰ ওপৰত ৰাজত্ৱ কৰে। সেয়ে আমি বৰ দুখত আছোঁ।\n38. এই সকলোৰ কাৰণে, আমি লিখিতভাৱে প্রতিজ্ঞাৱদ্ধ হ’লো, আমাৰ কোঁৱৰ, লেবীয়া আৰু পুৰোহিতসকলৰ নামেৰে সেই নথি পত্র মোহৰ মৰা হ’ল।”\n11. আকাশ-মণ্ডল তোমাৰ আৰু পৃথিবীও তোমাৰেই; জগত আৰু তাত থকা সকলোকে তুমিয়েই স্থাপন কৰিলা।\n12. উত্তৰ আৰু দক্ষিণ তোমাৰেই সৃষ্টি; তাবোৰ আৰু হৰ্মোণে তোমাৰ নামত আনন্দ-ধ্বনি কৰে।\n13. তোমাৰ বাহু পৰাক্ৰমেৰে ভৰা; তোমাৰ হাত শক্তিশালী, তোমাৰ সোঁ হাত প্রবল।\n14. ধাৰ্মিকতা আৰু ন্যায়বিচাৰ তোমাৰ সিংহাসনৰ ভিত্তিমূল; প্রেম আৰু বিশ্ৱস্ততা তোমাৰ আগে আগে চলে।\n15. ধন্য সেই লোক, যি লোকে আনন্দ-ধ্বনি ৰে তোমাৰ আৰাধনা কৰে; হে যিহোৱা, তেওঁলোকে তোমাৰ মুখৰ দীপ্তিত চলাফুৰা কৰে।\n16. ওৰে দিনটো তেওঁলোকে তোমাৰ নামত উল্লাস কৰে; তোমাৰ ধাৰ্মিকতাত তেওঁলোকে তোমাক তুলি ধৰে।\n17. তুমিয়েই তেওঁলোকৰ শক্তিৰ শোভা; তোমাৰ অনুগ্ৰহতে আমাৰ শক্তি উন্নত হ’ব।\n18. আমাৰ ৰজা ইস্ৰায়েলৰ পবিত্ৰ ঈশ্বৰ জনা দ্বাৰায়েই নিযুক্ত, আমাৰ সেই ঢাল যিহোৱাৰেই।\n29. দুষ্ট লোকে নিজকে পৰাক্রমী দেখুৱাই; কিন্তু ন্যায়পৰায়ণ লোকে নিজৰ পথ বিবেচনা কৰে।\n30. যিহোৱাৰ বিৰুদ্ধে প্রজ্ঞা, বিবেচনা, বা পৰামৰ্শ একোৱেই স্থিৰ হ’ব নোৱাৰে।\n31. যুদ্ধৰ দিনৰ বাবে ঘোঁৰাক সু-সজ্জিত কৰা হয়, কিন্তু জয় যিহোৱাৰ কাৰণেহে হয়।\n27. এনেদৰে ধুমুহাৰ মাজত ইফাল-সিফাল কৰি আন্দ্ৰিয়া সমুদ্ৰত প্ৰায় চৌদ্ধ ৰাতি পাৰ হৈ যোৱাত, মাজনিশা জাহাজৰ খালাচী সকলে বামৰ ওচৰ পালেহি বুলি ভাবিলে৷\n28. তাতে তেওঁলোকে পানী জোখোতে প্ৰায় এক শ বিশ ফুট পালে আৰু অলপ সময়ৰ পাছত আকৌ জোখাত নব্বৈ ফুট পালে৷\n29. কোনো শিলাময় ঠাইত লাগিব বুলি ভয় কৰি, জাহাজৰ পাছফালে লঙ্গৰ পেলালে আৰু ৰাতিপুৱাবৰ বাবে প্ৰাৰ্থনাৰে বাট চাই থাকিল৷\n30. নাৱৰীয়া সকলে জাহাজ খনৰ আগফালে লঙ্গৰ পেলোৱাৰ ছলেৰে সাগৰত নাও খন নমাই পলোৱাৰ উপায় কৰি থাকোতে,\n31. পৌলে এশৰ সেনাপতি আৰু সেনাবোৰক ক’লে, “যদিহে এইবোৰ মানুহ জাহাজত নাথাকে তেনেহলে আপোনালোকেও নিজৰ প্ৰাণ ৰক্ষা কৰিব নোৱাৰিব৷”\n32. তেতিয়া পলাবলৈ খোজা লোকসকলে নাৱৰ লেজু কাতি তাক পানীত উটি যাবলৈ দিলে৷\n33. পাছত ৰাতিপুৱাৰ সময়ত, পৌলে সকলোকে আহাৰ কৰিবলৈ অনুৰোধ কৰিলে৷ তেওঁ ক’লে, “আজি চৌদ্ধ দিন আপোনালোকে বাট চাই একো নোখোৱাকৈ অনাহাৰে আছে,\n34. সেই বাবে আপোনালোকক মিনতি কৰিছোঁ, আপোনালোকে যেন অলপ আহাৰ গ্ৰহণ কৰে, কিয়নো সেয়ে আপোনালোকৰ জীয়াই থকাত উপকাৰ স্ৱৰূপ হব; কাৰণ আপোনালোকৰ কোনোজনৰে মূৰৰ এডাল চুলিও নষ্ট নহ’ব৷”\n35. ইয়াকে কৈ তেওঁ পিঠা লৈ, সকলোৰে আগত ঈশ্ৱৰৰ স্তুতি কৰি পিঠাটো ভাঙি ভোজন কৰিলে৷\n36. তেতিয়া সকলোৱে উৎসাহিত হৈ নিজ নিজ আহাৰ গ্ৰহন কৰিলে৷\n37. জাহাজত আমি দুই শ ছয়সওৰ জন লোক আছিলোঁ৷\n38. সকলোৱে আহাৰ কৰি তৃপ্ত হোৱাত, তেওঁলোকে জাহাজ খনৰ ওজন কমাবলৈ ঘেহুঁবোৰ সাগৰত দলিয়াই দিলে৷\n39. পাছত যেতিয়া দিন হ’ল, তেতিয়াও তেওঁলোকে সেই অঞ্চল চিনি নাপালে, কিন্তু সমান তীৰেৰে এডোখৰ ঘুপীয়া ঠাই দেখি জাহাজ খন তাত সুমুৱাবলৈ চেষ্টা কৰিলে৷\n40. সেইবাবে লঙ্গৰবোৰ কাতি সাগৰত পেলাই দিলে আৰু একে সময়তে হালিৰ বান্ধ খুলি দি, বতাহত পাল তৰি সেই তীৰলৈ আগবাঢ়ি গ’ল৷\n41. কিন্তু জাহাজ খন আহি আহি দুখন সাগৰৰ সঙ্গম স্থলৰ এক অশান্ত অঞ্চলত সোমাই পৰিল; তাতে জাহাজৰ আগ অংশটো বালিত খুন্দা খোৱাত, জাহাজ খন নলৰাকৈ লাগি ধৰিল আৰু পাছ অংশটো ভাঙি যাব ধৰিলে৷\n42. সেনা সকলে বন্দীবোৰ সাঁতুৰি পলায় বুলি ভাবি তেওঁলোকে সেই বন্দী সকলক বধ কৰাৰ আচনি কৰিছিল;\n43. কিন্তু এশৰ সেনাপতিয়ে পৌলক ৰক্ষা কৰাৰ মনেৰে নিজে সেনা সকলৰ উদ্দেশ্যৰ পৰা তেওঁলোকক নিষেধ কৰি, এই আজ্ঞা দিলে যে, ‘যিবোৰে সাঁতুৰিব জানে, সেইবোৰে যেন আগেয়ে জাঁপ মাৰি সাঁতুৰি বামলৈ যাওক’;\n44. আৰু বাকিবোৰে জাহাজৰ কাঠৰ পাট বা আন কোনো জাহাজৰ বস্তুৰ সহায় লৈ পাছে পাছে যাবলৈ কোৱাত, আমি সকলোৱে বামত উঠি ৰক্ষা পালোঁ৷


গলমণিকা - অসমীয়া ৱিকিপিডিয়া\nগম্যাৰ্থে\tদিকদৰ্শন, সন্ধানাৰ্থে\nগলমণিকা (Rose-ringed Parakeet)\nFemale on left and male on right\n(Psittacula krameri manillensis)\nপ্ৰজাতি: P. krameri\nOriginal (wild) range\nগলমণিকা (ইংৰাজী: Rose-ringed Parakeet, বৈজ্ঞানিক নাম-Psittacula krameri) এটা জাকৰুৱা এফ্ৰো-এছিয়ান (Afro-Asian) ভাটৌৰ প্ৰজাতি৷ ই সমগ্ৰ ভাৰতত বহুলভাৱে বিস্তৃত৷ যিহেতু ইয়াৰ জনসংখ্যা দিনক দিনে বৃদ্ধি পাই আহিছে, সেয়ে আই.ইউ. চি. এন এ ইয়াক 'Least Concern' প্ৰজাতিসমূহৰ অন্তৰ্ভুক্ত কৰিছে৷ \nগলমণিকা ঘৰচীয়া চৰাই হিচাপেও বিখ্যাত৷ ই জনবসতিপূৰ্ণ অঞ্চলত বসবাস কৰিবলৈ বিশেষভাৱে অভিযোজিত বাবে বনাঞ্চল ধ্বংস বা নগৰীকৰণে ইয়াৰ ওপৰত বিশেষ প্ৰভাৱ পেলাব পৰা নাই৷\n4 এভিকালচাৰ (Aviculture)\n4.1 অনুকৰণধৰ্মিতা (Mimicry)\n5 আলোকচিত্ৰৰ ভঁৰাল\n6 তথ্য সংগ্ৰহ\n7 বাহ্যিক সংযোগ\nগলমণিকাৰ দেহৰ গড় দৈৰ্ঘ্য প্ৰায় ৪০ ছে: মি: হয়৷ কেৱল ডেউকাৰ দৈৰ্ঘ্য ১৫-১৭.৫ ছে: মি: হয়৷ ইয়াৰ দেহ মূলতঃ সেউজীয়া বৰণৰ আৰু নেজ যথেষ্ট দীঘল৷ গলমণিকাৰ মতা আৰু মাইকী দেখিবলৈ কিছু ভিন্ন হয়৷ মতা চৰাইৰ ডিঙিত গুলপীয়া ৰঙৰ মণিৰ দৰে এডাল আঁচ থাকে বাবে ইয়াক গলমণিকা নামেৰে অভিহিত কৰা হয়৷\nThe beak-lock,acommon act among parakeet pairs.\nগলমণিকাৰ মুঠ চাৰিটা উপপ্ৰজাতি দেখা যায়-\nAfrican-ringnecked (aka ARN) Parakeet (P. krameri krameri): পশ্চিম আফ্ৰিকা, পূব আৰু পশ্চিম উগাণ্ডা আৰু দক্ষিণ চুডানত পোৱা যায়৷\nAbyssinian-ringnecked (aka Aby-RN) Parakeet (P. krameri parvirostris): উত্তৰ-পশ্চিম ছোমালিয়া, চুডান ৷\nIndian-ringnecked (aka IRN) Parakeet (P. krameri manillensis): ভাৰত উপমহাদেশ, অষ্ট্ৰেলিয়া, গ্ৰেট ব্ৰিটেইন, আমেৰিকা ইত্যাদিত বহুলভাৱে বিস্তৃত ৷\nBoreal or Neumann's ringnecked (aka BRN) Parakeet (P. krameri borealis) : বাংলাদেশ, পাকিস্তান, উত্তৰ ভাৰত, নেপাল আৰু ম্যানমাৰত দেখা যায়৷\nগছৰ খোৰোঙত গলমণিকাৰ পোৱালি\nবনৰীয়া গলমণিকাই প্ৰধানতঃ ফল-মূল, শাক-পাচলি, গুটি আদি খাই জীয়াই থাকে৷ ইহঁতে বৃহৎ জাক পাতি খেতি-পথাৰ আদিত খাই বিস্তৰ ক্ষতি কৰে৷  অন্য দক্ষিণ এছিয়াৰ চৰাইৰ প্ৰজাতিৰ পৰা ব্যতিক্ৰম হিচাপে ইহঁতে শীতকালতো প্ৰজনন কৰে৷ \nএভিকালচাৰ (Aviculture)[সম্পাদনা কৰক]\nগলমণিকা পোহনীয়া চৰাই হিচাপে যথেষ্ট জনপ্ৰিয়৷ ঐতিহাসিক কালৰে পৰা ইয়াক মানুহে পোহাৰ তথ্য পোৱা যায়৷ পূ্ৰ্বতে গ্ৰীচত ভাৰতীয় উপ-প্ৰজাতি P. krameri manillensis আৰু ৰোমত আফ্ৰিকান উপ-প্ৰজাতি es P. krameri krameriক পোহনীয়া হিচাপে ৰখাৰ তথ্য আছে৷ বৰ্তমান বিভিন্ন ধৰণৰ ৰঙত ভাৰতীয় গলমণিকা বজাৰত পোৱা যায়৷ \nঅনুকৰণধৰ্মিতা (Mimicry)[সম্পাদনা কৰক]\nগলমণিকাৰ মতা আৰু মাইকী দুয়োটা চৰাইৰে মানুহৰ মাত নকল কৰিব পৰাৰ ক্ষমতা আছে৷ প্ৰথমে ই চাৰিওফালৰ শব্দবোৰ শুনে আৰু তাৰ পিছত একেধৰণে নকল কৰে৷ কিছুমান মানুহে কেৱল এইবাবেই গলমণিকাৰ পোৱালী নিজে ডাঙৰ কৰে৷[উদ্ধৃতিৰ প্ৰয়োজন]\nআলোকচিত্ৰৰ ভঁৰাল[সম্পাদনা কৰক]\nগলমণিকাৰ বিভিন্ন ৰঙৰ ভিন্নতা\nব্যতিক্ৰমী ৰং -মাইকী -Parblue Grey আৰু মতা- Parblue Pallid .\nমাইকী-Lutino আৰু মাইকী-Cinnamon Parblue\nআলবিন' মতা গলমণিকা\nঅন্য ৰঙৰ গলমণিকা\n↑ 1.0 1.1 BirdLife International (2012). "Psittacula krameri". IUCN Red List of Threatened Species. Version 2012.1. International Union for Conservation of Nature. http://www.iucnredlist.org/apps/redlist/details/106001529। আহৰণ কৰা হৈছে: 16 July 2012.\n↑ Jobling, J. A. (1991). A Dictionary of Scientific Bird Names. OUP. ISBN 0-19-854634-3.\n↑ Sailaja, R., Kotak, V.C., Sharp, P.J., Schmedemann, R., Haase, E. 1988 Environmental, dietary, and hormonal factors in the regulation of seasonal breeding in free-living female Indian rose-ringed parakeets (Psittacula krameri). Hormones and Behavior 22 (4), pp. 518–527\n↑ Krishnaprasadan, T.N., Kotak, V.C., Sharp, P.J., Schmedemann, R., Haase, E. (1988) Environmental and hormonal factors in seasonal breeding in free-living male Indian rose-ringed parakeets (Psittacula krameri). Hormones and Behavior 22 (4):488–496\n↑ Alderton, David (2003). The Ultimate Encyclopedia of Caged and Aviary Birds. প্ৰকাশক London, England: Hermes House. পৃষ্ঠা. 189–190. ISBN 1-84309-164-X.\nৱিকিমিডিয়া কমন্সত ‘Rose-ringed Parakeet’ সম্পৰ্কীয় মিডিয়া ফাইল আছে।\nIndian Ringneck website\nRose-ringed Parakeet in California\nOriental Bird Images: Rose-ringed Parakeet Photos of Rose-ringed Parakeet in the wild\nIn Internet Bird Collection\n"https://as.bywiki.com/w/index.php?title=গলমণিকা&oldid=147164"ৰ পৰা সংকলিত\nউদ্ধৃতিৰ প্ৰয়োজন থকা প্ৰবন্ধ\nপৃষ্ঠাখনৰ বিষয়ে তথ্য\nএই পৃষ্ঠাখন শেষবাৰৰ বাবে শুধৰোৱা হৈছিল 19 March 2015ৰ 11:28 বজাত


Keshab Mahanta | শশীকান্ত দাসক ধমক মন্ত্ৰী কেশৱ মহন্তৰ, ভৱিষ্যতে তেনে নকৰিবলৈ দিলে সকীয়নি, কি কৰিলে শশীকান্তই?– News18 assam\nশশীকান্ত দাসক ধমক মন্ত্ৰী কেশৱ মহন্তৰ, ভৱিষ্যতে তেনে নকৰিবলৈ দিলে সকীয়নি, কি কৰিলে শশীকান্তই?\nনগাঁও জিলাত অনুস্থিত হৈ থকা গুণোৎসৱত অংশগ্ৰহণ কৰিবলৈ অহা মন্ত্ৰীগৰাকী পুৱাই উপস্থিত হয় ৰহাৰ বালিকা উচ্চ মাধ্যমিক বিদ্যালয়ত।\nকংগ্ৰেছৰ সংগ ত্যাগ কৰি বিজেপি মিত্ৰজোঁটৰ চৰকাৰক মুকলিকৈ সমৰ্থন কৰি কংগ্ৰেছৰ পৰা নিলম্বনৰ সন্মুখীন হোৱা বিধায়ক শশীকান্ত দাসক ধমক দিলে স্বাস্থ্যমন্ত্ৰী কেশৱ মহন্তই। নগাঁও জিলাত অনুস্থিত হৈ থকা গুণোৎসৱত অংশগ্ৰহণ কৰিবলৈ অহা মন্ত্ৰীগৰাকী পুৱাই উপস্থিত হয় ৰহাৰ বালিকা উচ্চ মাধ্যমিক বিদ্যালয়ত। কিছু সময়ৰ পিছতে মন্ত্ৰীগৰাকীক লগ কৰিবলৈ লগত কেইবাগৰাকীও আৰক্ষীৰ জোৱান লৈ বিদ্যালয়খনত উপস্থিত হয় ৰহাৰ বিধায়ক শশীকান্ত দাস।\nমন্ত্ৰীগৰাকীক ফুলাম গামোচাৰে আদৰণি জনায় বিধায়ক শশীকান্ত দাসে। কিন্তু আৰক্ষীক লগত লৈ বিদ্যালয় চৌহদত প্ৰৱেশ কৰা শশীকান্ত দাসক ধমক দি মন্ত্ৰী কেশৱ মহন্তই কয়, "পুলিচ কোনে লগত আনিছে? পুলিচ লগত লৈ স্কুল কেম্পাছৰ ভিতৰলৈ কিয় আহিছা। চব কেম্পাছৰ পৰা আঁতৰাবলৈ কোৱা।"\nইয়াৰ পিছতে শশীকান্ত দাসে লগত থকা আৰক্ষীৰ জোৱান কেইজনক আঁতৰাই পঠায়। মন্ত্ৰী কেশৱ মহন্তই বিধায়কগৰাকীক ভৱিষ্যতে এনে ভুল নকৰিবলৈকো সকীয়াই দিয়ে।\nAssam NewsGunotsavKeshab MahantaNagaonSashi Kanta Das


Anxolep in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Anxolep ar byavahar, ppali, parshwakriya, upkaar, kriya-pratikriya aaru satarkatabani\nAnxolep की जानकारी\nAnxolep ৰ লাভ আৰু ব্যৱহাৰসমূহ- Anxolep Benefits & Uses in Assamese\nAnxolep ৰ পালি আৰু সেয়া কেনেদৰে ল'ব- Anxolep Dosage & How to Take in Assamese\nAnxolep-ৰ উপাদানসমূহ- Anxolep Active Ingredients in Assamese\nAnxolep ৰ পাৰ্শ্চক্ৰিয়াসমূহ- Anxolep Side Effects in Assamese\nAnxolep সংক্ৰান্ত সতৰ্কতাবাণীসমূহ- Anxolep Related Warnings in Assamese\nঅইন দৰৱৰ সৈতে Anxolepৰ গুৰুতৰ ক্ৰিয়া-প্ৰতিক্ৰিয়া- Severe Interaction of Anxolep with Other Drugs in Assamese\nAnxolep মতভেদসমূহ- Anxolep Contraindications in Assamese\nAnxolep ৰ বিষয়ে সততে সোধা প্ৰশ্নসমূহ- Frequently asked Questions about Anxolep in Assamese\nখাদ্য আৰু মদৰ সৈতে Anxolep ক্ৰিয়া-প্ৰতিক্ৰিয়া- Anxolep Interactions with Food and Alcohol in Assamese\nAnxolep ৰ লাভ আৰু ব্যৱহাৰসমূহ - Anxolep Benefits & Uses in Assamese\nAnxolep তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAnxolep ৰ পালি আৰু সেয়া কেনেদৰে ল'ব - Anxolep Dosage & How to Take in Assamese\nAnxolep-ৰ উপাদানসমূহ - Anxolep Active Ingredients in Assamese\nAnxolep ৰ পাৰ্শ্চক্ৰিয়াসমূহ - Anxolep Side Effects in Assamese\nগৱেষণাৰ ভিত্তিত, Anxolep ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAnxolep সংক্ৰান্ত সতৰ্কতাবাণীসমূহ - Anxolep Related Warnings in Assamese\nAnxolep-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAnxolepৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Anxolep ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nAnxolep-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAnxolep এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Anxolep গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Anxolep কি প্ৰভাৱ দেখা গৈছে?\nবৃক্ক ৰ বাবে Anxolep কেতিয়াবাহে ক্ষতিকাৰক।\nযকৃতত Anxolep কি প্ৰভাৱ দেখা গৈছে?\nAnxolepৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Anxolep ৰ কি প্ৰভাৱ দেখা গৈছে?\nহৃদয় ৰ বাবে Anxolep সম্পূৰ্ণৰূপে সুৰক্ষিত।\nঅইন দৰৱৰ সৈতে Anxolepৰ গুৰুতৰ ক্ৰিয়া-প্ৰতিক্ৰিয়া - Severe Interaction of Anxolep with Other Drugs in Assamese\nAnxolep তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAnxolep মতভেদসমূহ - Anxolep Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Anxolep লোৱা অনুচিত যাতে -\nAnxolep ৰ বিষয়ে সততে সোধা প্ৰশ্নসমূহ - Frequently asked Questions about Anxolep in Assamese\nএই Anxolep-এ অভ্য়াস বা নিচাৰ সৃষ্টি কৰে নেকি?\nহয়, Anxolepক আসক্তি হিচাপে জনা যায়। আপোনাৰ ডাক্তৰৰ পৰামৰ্শতহে এয়া লওক।\nAnxolep লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু ডাক্তৰৰ পৰামৰ্শ মতেহে Anxolep লওক।\nমানসিক ৰোগ থকা ৰোগীৰ ক্ষেত্ৰত Anxolep ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Anxolep ক্ৰিয়া-প্ৰতিক্ৰিয়া - Anxolep Interactions with Food and Alcohol in Assamese\nখাদ্য আৰু Anxolepৰ ক্ৰিয়া-প্ৰতিক্ৰিয়া\nAnxolep সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Anxolepৰ মাজৰ প্ৰতিক্ৰিয়া\nমদ আৰু Anxolep একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nAnxolep का इस्तेमाल कैसे करें?\nAnxolep टैबलेट के रूप में आती है और इसे दिन में एक बार या डॉक्‍टर के निर्देश अनुसार खाना चाहिए। श्वसन विकार, व्यक्तित्व विकार, मांसपेशियों की कमजोरी, यकृत या गुर्दे की बीमारी के रोगियों को Anxolep के सेवन के दौरान सावधानी बरतनी चाहिए। Anxolep खाने के बाद सुस्‍ती या बेहोशी महसूस हो सकती है इसलिए Anxolep लेने के बाद कोई भारी उपकरण या गाड़ी ना चलाएं।\nक्‍या Anxolep के कारण मुंह में सूखापन हो सकता है?\nजी हां, Anxolep के कारण मुंह में सूखापन हो सकता है। ये इस दवा का सामान्‍य दुष्‍प्रभाव है। अगर Anxolep लेने के बाद मुंह में सूखापन ज्‍यादा हो रहा है तो डॉक्‍टर से परामर्श करें और उनके निर्देशों का पालन करें।\nAnxolep क्या है?\nAnxolep, क्लॉनाज़ेपैम का ब्रांड है। ये एक प्रिस्किसप्शन दवा है जोकि बेंजोडाइजेपाइन (हिप्नोटिक्स और सिडेटिव्स) नामक दवाओं के समूह से संबंधित है। Anxolep का इस्‍तेमाल दौरे पड़ने, मिर्गी और पैनिक अटैक के इलाज में किया जाता है। इसके अलावा Anxolep का इस्‍तेमाल मुंह में जलन,एंटीसाइकोटिक दवाओं के साइड इफेक्‍ट (टारडिव डिस्किनीशिया) के इलाज में भी किया जाता है।\nAnxolep ৰ অনুকল্প - Substitutes for Anxolep in Assamese\nআপুনি বা আপোনাৰ পৰিয়ালৰ কোনোবাই Anxolep লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Anxolep ব্যৱহাৰ কৰিছিল নেকি?\nআপুনি কিমান পৰিমাণে Anxolep সেৱন কৰিছিল?\nআপুনি Anxolep ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Anxolep সেৱন কৰে?


ক'ত উদ্ধাৰ সন্ধানহীন চিকিৎসক বিক্ৰমজিৎ বৰুৱাৰ মৃতদেহ ! -\nHomeআঞ্চলিকক'ত উদ্ধাৰ সন্ধানহীন চিকিৎসক বিক্ৰমজিৎ বৰুৱাৰ মৃতদেহ !\nক’ত উদ্ধাৰ সন্ধানহীন চিকিৎসক বিক্ৰমজিৎ বৰুৱাৰ মৃতদেহ !\nমাজুলী : অৱশেষত বহু প্ৰতিক্ষাৰ অন্তত উদ্ধাৰ হ’ল সন্ধানহীন চিকিৎসক বিক্ৰমজিৎ বৰুৱাৰ মৃতদেহ৷ মাজুলী-নিমাতীৰ শোকাৱহ নাও দুৰ্ঘটনাৰ পাছৰ পৰা সন্ধানহীন হৈ আছিল চিকিৎসক বিক্ৰমজিৎ বৰুৱা৷ মাজুলীৰ ভেকেলী চাপৰিৰ কুমলীয়াত আজি উদ্ধাৰ হয় মৃতদেহটো৷\nব্ৰহ্মপুত্ৰৰ বুকুত উদ্ধাৰ হোৱা মৃতদেহটো বিক্ৰমজিৎ বৰুৱাৰ বুলি চিনাক্ত কৰে৷ ইতিমধ্যে ঘটনাস্থলীত উপস্থিত হয় আৰক্ষী আৰু প্ৰশাসনৰ লোক৷ মাজুলী ফেৰী দুৰ্ঘটনাৰ পাছত এগৰাকী জনদৰদী আৰু জনপ্ৰিয় চিকিৎসক বৰুৱাৰ সন্ধান নোপোৱাক লৈ ব্যাপক চৰ্চা চলিছিল৷ পৰিয়াল, আত্মীয়-স্বজনে বহু আশাৰে বাট চাইছিল বিক্ৰমজিৎ ঘূৰি অহালৈ৷\nmage credit : Prag News\nচিকিৎসকগৰাকীৰ মৃত্যুৰ পাছত এই নাও দুৰ্ঘটনাত প্ৰাণ হেৰুৱাৰ সংখ্যা ৩গৰাকীলৈ বৃদ্ধি পায় ব্যক্তি৷\ndr bikramjit baruah\nmajuli boat accident\nPrevious articleনগাঁৱৰ ৰে’লৱে ষ্টেচনত শোকাৱহ দুৰ্ঘটনা! কাৰ এই মৃতদেহ?\nNext article‘ডু নট টাট্ছ মাই ক্লথ’, ছ’চিয়েল মিডিয়াত হঠাত্ সৰব নাৰীশক্তি


আমাৰ দেশত এটা এনেকুৱা ষ্টেচন আছে যাৰ কোনো নাম নাই ! আপুনি জানেনে ইয়াৰ কাৰণ কি ?– News18 assam\nআমাৰ দেশত এটা এনেকুৱা ষ্টেচন আছে যাৰ কোনো নাম নাই ! আপুনি জানেনে ইয়াৰ কাৰণ কি ?\nহয়তো আপুনি ভাবিব যে আমি ধেমালি কৰি আছো, কিন্তু আপোনাক কওঁ যে ভাৰতৰ পশ্চিম বংগত এটা ৰেল ষ্টেচন আছে যাৰ কোনো নাম নাই। যদিও বিশ্বত ৰে'লৱে নেটৱৰ্কৰ ক্ষেত্ৰত ভাৰত চতুৰ্থ স্থানত আছে, এনে এটা ষ্টেচন আছে যাৰ কোনো নাম নাই।\nLast Updated : May 28, 2022, 16:15 IST\nআপুনি ভাৰতৰ যি ষ্টেচনৰ পৰাই যাওঁক, আপুনি দেখিব যে ইয়াৰ এটা নাম আছে। কিন্তু যদি আমি আপোনাক কওঁ যে ভাৰতত এনে এটা ষ্টেচন আছে যাৰ কোনো নাম নাই? হয়তো আপুনি ভাবিব যে আমি ধেমালি কৰি আছো, কিন্তু আপোনাক কওঁ যে ভাৰতৰ পশ্চিম বংগত এটা ৰেল ষ্টেচন আছে যাৰ কোনো নাম নাই। যদিও বিশ্বত ৰে'লৱে নেটৱৰ্কৰ ক্ষেত্ৰত ভাৰত চতুৰ্থ স্থানত আছে, এনে এটা ষ্টেচন আছে যাৰ কোনো নাম নাই।\nএইটো এই অৱস্থাত বিদ্যমান\nআমি যি ৰেল ষ্টেচনৰ কথা কৈ আছো সেয়া হৈছে ভাৰতৰ পশ্চিম বংগত। ইয়াত বৰ্ধমানত এটা ষ্টেচন অৱস্থিত যিটো নামহীন। এই ৰেল ষ্টেচনটো চহৰখনৰ পৰা ৩৫ কিলোমিটাৰ দূৰত ৰাইনা নামৰ এখন গাঁৱত নিৰ্মাণ কৰা হৈছিল। ২০০৮ চনত নিৰ্মাণ হোৱাৰ পিছত ইয়াৰ কোনো নাম নাই। ২০০৮ চনৰ আগতে, এই ষ্টেচনটো ৰাইনানগৰ নামেৰে জনাজাত আছিল।\nসেইকাৰণে কোনো নাম নাই\nৰাইনানগৰ ৰেল ষ্টেচন নামেৰে জনাজাত ষ্টেচনটো পিছলৈ অপ্ৰয়োজনীয় হৈ পৰে। কাৰণটো হ'ল দুয়োখন গাওঁৰ মাজৰ মতভেদ। ৰাইনা আৰু ৰাইনানগৰৰ মাজত দীৰ্ঘদিন ধৰি বিভেদ চলি আহিছে। এই ষ্টেচনটো ৰাইনা গাঁৱৰ মাটিত আছিল। কিন্তু ইয়াক ৰাইনানগৰ নাম দিয়া হৈছিল। ইয়াক লৈ কাজিয়া হৈছিল। পিছত, ৰেল ষ্টেচনত উপস্থিত নাম বোৰ্ডখন আঁতৰোৱা হয়। তেতিয়াৰ পৰা, এই ষ্টেচনৰ কোনো নাম নাই। অৱশ্যে, এই ষ্টেচনৰ টিকট এতিয়াও ৰাইনানগৰত নামেৰে কটা হয়।\nFirst published: May 28, 2022, 16:15 IST\nOMGRailway StationWeird newsWest Bengal


অসমত কৃষি বিজ্ঞানৰ চৰ্চা আৰু গৱেষণা : — Vikaspedia\nঅসমত কৃষি মহাবিদ্যালয় স্থাপনৰ গুৰিকথা -\nঅসম কৃষি বিশ্ববিদ্যালয় স্থাপন -\nকৃষি শিক্ষা -\nকৃষি গৱেষণা -\nঅসমত কৃষি বিজ্ঞানৰ চৰ্চা কৰা কেতবোৰ সংস্থা -\nঅসমীয়া সমাজ জীৱনত প্ৰভুত পৰিমাণে প্ৰচলিত ডাক পুৰুষৰ প্ৰবচন আৰু বিহুগীত বনগীত আদিত কৃষিৰ ব্যাপক প্ৰভাৱৰ কথাকে প্ৰতিফলিত কৰে। ডাকৰ কিছুমান প্ৰবচন, যথা-তিনিশ ষাঠিজোপা ৰুবা কল। মাহেকে পষেকে চিকুণাবা তল। কল ৰুই নেকাটিবা পাত। তাতেই কাপোৰ তাতেই ভাত। পাত পচলা লাভত পাবা। লংকাৰ বণিজ ঘৰতে পাবা। আদিত কৃষিৰ বাণিজ্যিক দিশো মন কৰিবলগীয়া। অৱশ্যে ইয়াৰ অৰ্থ এইটো নহয় যে অতি প্ৰাচীন কালৰে পৰা পৰা অসমত বহুলভাৱে কৃষিবিষয়ক চৰ্চা হৈছিল। বৰং বৰ্তমান সময়তো, যি সময়ত অসমত যথেষ্ট পৰিমাণে কৃষি বিজ্ঞানৰ চৰ্চা হৈছে, তেনে সময়তো অসমৰ কৃষিক্ষেত্ৰত বিজ্ঞানৰ প্ৰভাৱ নুন্যতম বুলিয়েই ক’ব লাগিব।\nঅসম বুৰঞ্জীৰ পাত লুটিয়াই চালে আমি দেখা পাওঁ যে প্ৰত্যেক বছৰে হোৱা প্ৰবল বানপানী, খৰাং আদিৰ ফলত অসমীয়া কৃষকে বছৰত এটাতকৈ বেছি খেতি কৰিব পৰা নাছিল; কৃষিক্ষেত্ৰৰ পৰা উদ্বৃত্ত উৎপাদনতো নাছিলেই, আনকি বৰ্ষাকালৰ বাবে সঞ্চয়ো ৰাখিব পৰা নগৈছিল। ১৮৫১ চনৰ শেষৰফালে দৰ্ং আৰু কামৰুপ জিলাত অকণমান চাউলৰ বিনিময়ত মানুহে তেওঁলোকৰ ল’ৰা-ছোৱালী , গহনা বাচন-বৰ্তন আদি ত্যাগ কৰিবলগাত পৰিছিল। এই কথা উল্লেখ কৰি আনন্দৰাম ঢেকিয়াল ফুকনে ব্ৰিটিছ চৰকাৰলৈ পৰামৰ্শ দিছিল, ‘to bring out from Europe and upper Indiaasufficient number of men well versed in art of agriculture to teach the people the better management of their farms, to instruct them in the cultivation of every variety of valuable products, in improved methods of irrigation, drainage and embankments and in short every other necessary means connected with agriculture.’ কিন্তু ব্ৰিটিছ চৰকাৰে ফুকনৰ কথালৈ কৰ্ণপাত কৰা নাছিল। উৰিষ্যাৰ দুৰ্ভিক্ষ (১৮৬৬-৬৭) ৰ পাছত ব্ৰিটিছ চৰকাৰে গঠন কৰি দিয়া আয়োগৰ পৰামৰ্শ অনুসৰি ভাৰতৰ কিছুমান ঠাইত কৃষি বিভাগ খোলাৰ যো-জা চলিল যদিও দুৰ্ভিক্ষৰ ভয়াৱহতা নোহোৱা বাবে সেই সময়ৰ অসমৰ মুখ্য আয়ুক্ত চাৰ্লছ ইলিয়টে (১৮৮১-৮৩) আদিতে অসমত ইয়াৰ গুৰুত্ব অনুভৱ কৰা নাছিল। ১৯৮২ চনত ‘ডাইৰেক্টৰ, লেণ্ড ৰেকৰ্ডছ এণ্ড এগ্ৰিকালচাৰ হিচাপে নিযুক্তি দিয়া ই. ষ্টকৰ ভুমিকা আদিতে এজন চেটেলমেণ্ট অফিচাৰৰ দৰেই আছিল আৰু সমগ্ৰ ব্ৰহ্মপুত্ৰ উপত্যকাৰ সংস্থাপন কৰ্মত নিজকে নিয়োজিত ৰাখিবলগাত পৰিছিল।\n১৮৭৩ চনৰ আগভাগত শ্বিলঙত আপেল, চেৰি, নাচপতি আদিৰ এখন আদৰ্শ পাম থকাৰ কথা গম পোৱা হৈছে। ১৯০০ চনত গঠন হোৱা ভাৰতীয় চাহ সংস্থাই যোৰহাটৰ সমীপৱৰ্তী শিলিখা চাহ বাগিচাত এটা গৱেষণা কেন্দ্ৰ গঢ়ি তোলে। ইয়াৰ মুখ্য কাম আছিল চাহৰ গুণাগুণৰ ওপৰত পৰিৱেশৰ প্ৰভাৱ, চাহখেতি কৰা মাটিত সাৰ প্ৰয়োগ আৰু চাহ তৈয়াৰ কৰা বিভিন্ন কৌশলৰ বিষয়ে গৱেষণা কৰা। ইয়াৰ উপৰি , সংস্থাৰ পতংগতত্ত্ব বিজ্ঞান বিভাগে চাহখেতিত হোৱা পোক-পৰুৱাৰ জীৱন বুৰঞ্জীৰ বিষয়েও গৱেষণা চলাইছিল। ১৯০২ চনৰ পৰা ১৯০৫ চনলৈ অসমৰ মুখ্য আয়ুক্ত হিচাপে থকা ছাৰ জে বি ফুলাৰে অসম প্ৰদেশখন সৰু হোৱা বাবে ইয়াত এখন সুকীয়া কৃষি মহাবিদ্যালয়ৰ সলনি অসমীয়া ছাত্ৰক পঢ়ুৱাবৰ বাবে বংগ চৰকাৰৰ সহায় বিচৰাৰ বিষয়তহে গুৰুত্ব প্ৰদান কৰিছিল।\n১৯০৬ চনত ব্ৰিটিছ চৰকাৰে যোৰহাটত এটি কুঁহিয়াৰ খেতিৰ গৱেষণা কেন্দ্ৰ মুকলি কৰে। ১৯২২ চনত শ্বিলঙত এখন ফলমুলৰ বাগিচাও স্থাপন কৰা হয়। খাচী-জয়ন্তীয়া পাহাৰ, শিৱসাগৰ, চিলেট আৰু কামৰুপৰ দহটা কেন্দ্ৰত ব’নমিল (Bone meal ) আৰু ফ্ল’ৰফছফেটৰ দ্বাৰা উন্নত পদ্ধতিৰে ধানখেতি কৰাৰ প্ৰদৰ্শনী পতা হৈছিল। ঝুমখেতিৰ বিকল্প হিচাপে Wet rice cultivation ক লুচাই, নগা আৰু খাচী জয়ন্তীয়া পাহাৰত জনপ্ৰিয় কৰি তুলিবলৈ ব্যৱস্থাও গ্ৰহণ কৰা হৈছিল। ১৯১৩ চনত কৰিমগঞ্জত ধান গৱেষণা কেন্দ্ৰ , ১৯১৬ চনত যোৰহাটৰ বৰভেটাত কৃষি ৰসায়ন পৰীক্ষাগাৰ স্থাপন হয় আৰু ব্ৰিটিছ চৰকাৰে ইয়াৰ লগত উদ্ভিদবিদ্যা, পতংগতত্ত্ব বিজ্ঞান আৰু ভেঁকুৰবিদ্যা (Mycology) ৰ গৱেষণা শাখাও যুক্ত কৰি দিয়ে। ইয়াৰ পাছত ১৯২৩ চনত তিতাবৰত আন এটা ধান গৱেষণা কেন্দ্ৰ আৰু ১৯৩৮ চনত খাচীপাহাৰত টেঙাৰ গৱেষণাগাৰ এটাও স্থাপন কৰে। এইবোৰ পৰিচালনা কৰিবলৈ ব্ৰিটিছ চৰকাৰে যোৰহাট আৰু চিলেটত দুখন বুনিয়াদী কৃষি স্কুল স্থাপন কৰিছিল।\nদ্বিতীয় মহাযুদ্ধ (১৯৩৯-৪২) আৰু বংগদেশৰ দুৰ্ভিক্ষ (১৯৪২-৪৩)- এই দুটা কাৰকে অসমত এখ ন সুকীয়া কৃষি মহাবিদ্যালয় স্থাপনৰ গুৰুত্ব বঢ়াইছিল। ব্ৰিটিছ চৰকাৰে যুদ্ধোত্তৰ উন্নয়নমুলক আঁচনিৰ অধীনত স্কুল, কাৰিকৰী কলেজ, ৰাস্তা-পদুলি সজা আদি কামবোৰত গুৰুত্ব প্ৰদান কৰিছিল। পাছলৈ ইয়াৰ অধীনত প্ৰস্তুত কৰা অধিক খাদ্যশস্য উৎপাদন নামৰ উপ-আঁচনিখন সমগ্ৰ ভাৰতত প্ৰৱৰ্তন কৰাত অসমৰ তদানীন্তন কৃষি সঞ্চালক লক্ষীকান্ত সন্দিকৈয়ে অসমত কৃষি মহাবিদ্যালয় এখন স্থাপনৰ যোগেদিহে আঁচনিখন ৰুপায়িত কৰা সম্ভৱ বুলি ব্ৰিটিছ চৰকাৰক পৰামৰ্শ দিয়ে। প্ৰাপ্ত তথ্য অনুসাৰে , সন্দিকৈ ডাঙৰীয়াই ১৯৩৯ চনতেই অসমত কৃষি শিক্ষাৰ গুৰুত্ব উপলব্ধি কৰি কৃষি মহাবিদ্যালয় এখন স্থাপনৰ বাবে চেষ্টা চলাইছিল। ইয়াৰ উপৰি প্ৰখ্যাত দেশকৰ্মী কুলধৰ চলিহা নেতৃত্বত অসমত কৃষি মহাবিদ্যালয় এখন স্থাপনৰ অৰ্থে ঘৰে ঘৰে গৈ দান-বৰঙনি তোলাৰ কথাও গম পোৱা গৈছে। অৱশেষত সেই সোণালী দিন আহিল। স্বাধীন অসমৰ প্ৰথমগৰাকী মুখ্যমন্ত্ৰী গোপীনাথ বৰদলৈৰ মন্ত্ৰীসভাই অসমত এখন কৃষি মহাবিদ্যালয় স্থাপনৰ অৰ্থে স্থান নিৰ্বাচন সমিতি গঠন কৰিলে। স্থান নিৰ্বাচক মণ্ডলীয়ে যোৰহাটৰ সমীপৱৰ্তী বৰভেটাকেই কৃষি মহাবিদ্যালয় স্থাপনৰ বাবে উপযুক্ত বুলি বিবেচনা কৰিলে। সেই সময়ত ব্ৰিটিছ চৰকাৰে ১৯০৬-০৭ চনতে প্ৰতিষ্ঠা কৰা কুঁহিয়াৰ খেতিৰ পাম এখন কৃষি মহাবিদ্যালয়ৰ বাবে নিৰ্বাচন কৰা ঠাইটুকুৰাৰ গাতে লাগি আছিল। ইয়াত চৰকাৰে কৃষি ৰসায়ন আৰু অৰ্থ উদ্ভিদ বিভাগৰ অধীনত কুঁহিয়াৰ খেতিৰ পৰীক্ষামুলক ফাৰ্মখনো খুলিছিল। ইয়াৰ বাহিৰেও ইয়াত এটা শস্য প্ৰতিৰক্ষা বিভাগ আৰু এখন বুনিয়াদী কৃষি স্কুলো আছিল। কৃষি মহাবিদ্যালয় স্থাপনৰ বাবে বৰভেটাই উপযুক্ত স্থান বুলি বিবেচিত হয়। স্থান নিৰ্বাচন হোৱাৰ পাছত ১৯৪৮ চনৰ ১৬ আগষ্টৰ দিনা ৩০ জন ছাত্ৰ, এজন অধ্যাপক আৰু ৯ জন বিভিন্ন বিষয়ৰ প্ৰবক্তাৰ সৈতে প্ৰথম অধ্যক্ষ ৰেভাৰেণ্ড বি এম পিউৱে (Rev.B. M. Pugh) সৈনিক নিৱাসত (বৰ্তমানৰ ১ ন্ং ছাত্ৰাৱাস ) আনুষ্ঠিকনভাৱে অসমত কৃষি শিক্ষাৰ সুচনা কৰে। ১৯৪৮ চনৰ ১ নৱেম্বৰত সেই সময়ৰ ৰাজ্যপাল আলী আকবৰ হাইদৰীয়ে মহাবিদ্যালয়খন উদ্বোধন কৰে।\nআৰম্ভণিতে শস্য বিজ্ঞান (Agronomy), উদ্ভিদবিদ্যা, ৰসায়নবিদ্যা, পদাৰ্থবিদ্যা , পতংগতত্ত্ব বিজ্ঞান (Entomology) জীৱবিদ্যা, পশু চিকিৎসা, পশুপালন আৰু ডায়েৰী, কৃষি অভিযান্ত্ৰিক শিক্ষা, গণিত, ইংৰাজী আৰু উপভাষা , চাহ, পৰিসংখ্যা বিজ্ঞান আৰু অৰ্থ বিজ্ঞান বিষয়ত শিক্ষা প্ৰদান কৰা হৈছিল। মহাবিদ্যালয়খন পুৰ্ণাংগ কৰি গঢ়ি তোলাত পৰৱৰ্তী অধ্যক্ষ ড° মাধৱ চন্দ্ৰ দাসৰ অৱদান অসমে কোনোকালে পাহৰিব নোৱাৰে।\nশিক্ষা, গৱেষণা আৰু সম্প্ৰসাৰণৰ উপযুক্ত সমন্বয় সাধনেৰে সমগ্ৰ উত্তৰ-পুৰ্বাঞ্চলৰ বাবে ১৯৬৯ চনত যোৰহাটত অসম কৃষি বিশ্ব বিদ্যালয় স্থাপন কৰা হয়। এই বিশ্ববিদ্যালয়ে আমেৰিকাৰ ‘লেণ্ড গ্ৰাণ্ট কলেজ’ আৰু বিশ্ববিদ্যালয়ৰ অনুসৰণত ইয়াৰ আন্ত:গাঁথনি (infrastructure) আনকি প্ৰশাসনীয় আৰু শৈক্ষিক গাঁথনিও আন্তৰ্জাতিক উন্নয়ন সংস্থাৰ অৰ্থ সাহায্যত গঢ়ি তোলে। বৰ্তমান এই বিশ্ববিদ্যালয়ৰ অধীনত দুখনকৈ কৃষি আৰু পশু চিকিৎসা বিজ্ঞান মহাবিদ্যালয় আৰু একোখনকৈ গাৰ্হস্থ্য বিজ্ঞান আৰু মীন মহাবিদ্যালয় আছে।\nযোৰহাটস্থ কৃষি মহাবিদ্যালয় অসমৰ উপৰি বিশ্বনাথ চাৰিআলিত আন এখন কৃষি মহাবিদ্যালয়ে ১৯৮৭-৮৮ চনৰ পৰা শৈক্ষিক বৰ্ষ আৰম্ভ কৰিছে।\nঅসমত কৃষি শিক্ষাৰ বাবে কৃষি মহাবিদ্যালয়ত বৰ্তমান প্ৰৱৰ্তন কৰা বিষয়সমুহ হ’ল-মাটি বিজ্ঞান (Soil Science), শস্য নিদানবিদ্যা (Plant Pathology), কৃষি অৰ্থনীতি আৰু পাম পৰিচালনা, পতংগতত্ত্ব বিজ্ঞান, উদ্ভিদ প্ৰজনন আৰু বংশগতিবিদ্যা (Plant Breeding and Genetics) , সম্প্ৰসাৰণ শিক্ষা (Extension Education), চাহ কৃষিকৰ্ম আৰু প্ৰযুক্তিবিদ্যা, শস্যবিজ্ঞান, উদ্যানশস্য বিজ্ঞান (Horiculture), কৃষি ৰসায়ন আৰু জৈৱ ৰসায়ন, শস্য শৰীৰবিদ্যা (Crop Physiology), শস্য কৃমি বিজ্ঞান (Nematology), কৃষি অভিযান্ত্ৰিক শিক্ষা, কৃষি বতৰ বিজ্ঞান (Agril. Meteorology) , কৃষি পৰিসংখ্যা বিজ্ঞান আৰু জৈৱ প্ৰযুক্তিবিদ্যা। ১৯৬০ চনত শস্য বিজ্ঞান বিভাগত প্ৰথমবাৰৰ বাবে স্নাতকোত্তৰ শ্ৰেণী আৰম্ভ কৰা হয়। অসম কৃষি বিশ্ববিদ্যালয়ৰ অন্য এক বিশেষত্ব হ’ল ১৯৬৮ চনত প্ৰতিষ্ঠা কৰা চাহ কৃষিকৰ্ম আৰু প্ৰযুক্তিবিদ্যা বিভাগ আৰু ১৯৮৯ চনত প্ৰৱৰ্তন কৰা জৈৱ-প্ৰযুক্তিবিদ্যা আঁচনি (Bio-technology Programme)। বৰ্তমান অসম কৃষি বিশ্ববিদ্যালয়ত চাৰি বছৰীয়া স্নাতক, দুবছৰীয়া স্নাতকোত্তৰ আৰু তিনিবছৰীয়া ডক্টৰেট ডিগ্ৰী পাঠ্যক্ৰমৰ ব্যৱস্থা আছে। ১৯৯১-৯২ শিক্ষাবৰ্ষৰ পৰা অসম কৃষি বিশ্ববিদ্যালয়ে ৰাজ্যিক কৃষি বিভাগৰ সহযোগত গ্ৰামীণ কৃষিকৰ্ম অভিজ্ঞতা আঁচনি(Rural Agricultural Work Experience) আৰু স্নাতক পৰ্যায়ত পাম পদ্ধতি (Farming system) আৰু বীজ প্ৰযুক্তিবিদ্যা (Seed Technology) আৰু স্নাতকোত্তৰ পৰ্যায়ত প্ৰাযুক্তিক লিখনি আৰু পুথিভঁৰাল ব্যৱহাৰ (Technical writing and Library use) পাঠ্যক্ৰমৰ প্ৰৱৰ্তন কৰিছিল। এইখিনিতে এটা কথা উল্লেখ কৰিব পাৰি যে আৰম্ভণিতে কৃষি মহাবিদ্যালয়খন গুৱাহাটী বিশ্ববিদ্যালয়ৰ অধীনত আছিল। পাছলৈ ডিব্ৰুগড় বিশ্ববিদ্যালয় স্থাপন হোৱাত কৃষি মহাবিদ্যালয়খন এই বিশ্ববিদ্যালয়ৰ অধীনলৈ আহে আৰু অৱশেষত পহিলা এপ্ৰিল, ১৯৬৯ চনৰ পৰা অসম কৃষি বিশ্ববিদ্যালয়ৰ অধীনলৈ আহে। মহাবিদ্যালয় স্থাপনৰ সময়ত ইয়াত পৰম্পৰাগত পৰীক্ষা পদ্ধতি আছিল যদিও পাছলৈ আমেৰিকাৰ গ্ৰামীণ বিশ্ববিদ্যালয়ৰ আৰ্হিত আভ্যন্তৰীণ মুল্যায়ন পদ্ধতিৰ প্ৰৱৰ্তন কৰা হয়। ১৯৭৭ চনত প্ৰৱৰ্তন কৰা ‘ষান্মাষিক পৰীক্ষা পদ্ধতি (Semester System of Education) ৰ আগলৈকে ট্ৰাইমেষ্টাৰ শিক্ষা পদ্ধতি চলোৱা হৈছিল।\nগৱেষণাৰ দিশত বিশ্ববিদ্যালয়খনে এক গুৰুত্বপুৰ্ণ ভুমিকা গ্ৰহণ কৰিছে। অসম কৃষি বিশ্ববিদ্যালয়ত তিনিটা ভাগত গৱেষণাৰ কাম চলে।\n১) স্নাতকোত্তৰ গৱেষণা (স্নাতকোত্তৰ আৰু ডক্টৰেট পৰ্যায়ত)\n২) প্ৰত্যেক বিভাগতে হোৱা গৱেষণা (Faculty Research)\n৩) ভাৰতীয় কৃষি গৱেষণা সংস্থা অথবা অন্যান্য সংস্থাৰ দ্বাৰা অনুমোদিত গৱেষণা।\nঅসম কৃষি বিশ্ববিদ্যালয়ৰ নিয়ম অনুসৰি প্ৰত্যেকজন স্নাতকোত্তৰ পৰ্যায়ৰ ছাত্ৰই ডিগ্ৰী লাভৰ বাবে একোখনকৈ তেওঁৰ প্ৰধান বিষয়ৰ (Mjor subject) যিকোনো শাখাত গৱেষণাপত্ৰ (Thesis) জমা দিব লাগে। বিশ্ববিদ্যালয়ৰ প্ৰায় সকলো বিষয়তে এনে অসংখ্য গৱেষণাপত্ৰৰ কাম হৈ আছে। তদুপৰি ডক্টৰেট পৰ্যায়ত দিবলগীয়া গৱেষণাপত্ৰসমুহ আছেই। এতিয়ালৈকে অসম কৃষি বিশ্ববিদ্যালয়ে কৃষি অৰ্থনীতি আৰু পাম পৰিচালনা, শস্য বিজ্ঞান, পতংগতত্ত্ব বিজ্ঞান, উদ্যানশস্য বিজ্ঞান, উদ্ভিদ প্ৰজনন আৰু বংশগতিবিদ্যা, মাটি বিজ্ঞান, শস্য নিদানবিদ্য, শস্য শৰীৰ বিজ্ঞান আৰু সম্প্ৰসাৰণ শিক্ষা-এই বিষয়কেইটাত তিনিবছৰীয়া পি এইচ ডি পাঠ্যক্ৰম মুকলি কৰিছে। আটাইকেইটা বিষয়তে উল্লেখযোগ্য গৱেষণাও হৈছে। পি এইচ ডি পাঠ্যক্ৰম নোখোলা বিষয়সমুহতো ভালেকেইজন গৱেষকে গৱেষণা কৰি ডক্টৰেট ডিগ্ৰী পৰম্পৰাগত পদ্ধতিৰে লাভ কৰিছে। আটাইবোৰ গৱেষণপত্ৰৰ উল্লেখ আৰু বিভাগীয় গৱেষণাৰ আলোচনা প্ৰবন্ধৰ সীমিত পৰিসৰত সম্ভৱ নহয়। সেয়েহে বিষয়সমুহৰ অল্পসংখ্যকহে প্ৰবন্ধৰ ভিতৰলৈ টানি অনা হৈছে। গৱেষণাপত্ৰসমুহৰ বাছনিও কোনো নিয়ম অনুসৰি কৰা হোৱা নাই।\nক) কৃষি অৰ্থনীতি আৰু পাম পৰিচালনা বিভাগ:\nএই বিভাগতে কে গগৈ, দুৰ্গেশ্বৰ বৰা, চিত্ৰা কলিতা, ৰিয়াজ আব্দুল হালিম, প্ৰদ্যুৎ বিজয় গগৈ, দিনেশ হাজৰিকা আদিয়ে উল্লেখযোগ্য গৱেষণা কৰি ডক্টৰেট ডিগ্ৰী লাভ কৰিছে। ঘাইকৈ কৃষকৰ আৰ্থ-সামাজিক সমস্যা, কিছুমান কৃষিজাত সামগ্ৰীৰ উৎপাদন আৰু বজাৰ, বিভিন্ন কৃষি পদ্ধতিত নিয়োগ আৰু উপাৰ্জন, বানপীড়িত অঞ্চলত পাম পদ্ধতিৰ বিশ্লেষণ আদি বিভিন্ন কৃষি অৰ্থনৈতিক সমস্যাৰ ওপৰত আলোকপাত কৰা গৱেষণাৰ কাম হৈছে আৰু গৱেষণামুলক অসমৰ ভিতৰতেই হোৱাত ইয়াৰ গুৰুত্বও বাঢ়িছে। ড° পি ডি শইকীয়া, ড° পি ডি শইকীয়া, ড° পি চি গোস্বামী , ড° বি চি ভৌমিক, ড° বি কে বৰুৱা, ড° অনুভা শইকীয়া, ড° অশ্বিনী শৰ্মা প্ৰভৃতিৰ সঠিক পথ নিৰ্দেশনাত এইসমুহ গৱেষণাৰ কাম সম্ভৱ হৈছে।\nখ) শস্য বিজ্ঞান বিভাগ:\nএই বিভাগত বদন চন্দ্ৰ বৰঠাকুৰে অসমত চয়াবীনৰ উৎপাদন সম্ভাৱনাৰ বিষয়ে ড° ডি এন বৰঠাকুৰৰ অধীনত উল্লেখযোগ্য গৱেষণা কৰি ডক্টৰেট ডিগ্ৰী লাভ কৰিছিল (১৯৭৫)। এই বিভাগত এ চি ঠাকুৰ (কুঁহিয়াৰৰ বিষয়ে), নৰেন্দ্ৰ নাথ শৰ্মা (চিচামামৰ উৎপাদন প্ৰযুক্তিৰ বিষয়ে), দেবেন্দ্ৰ নাথ মেধি (ফছফৰাছৰ বিষয়ে ), তপন চন্দ্ৰ দত্ত (বৰষুণনিৰ্ভৰ আৰু জলসিঞ্চন কৰা কৃষি পদ্ধতিৰ মুল্যাংকনৰ বিষয়ে), প্ৰমুখ্যে বিভিন্ন গৱেষকে ‘গৱেষণাপত্ৰ’ বিশ্ববিদ্যালয়ক প্ৰদান কৰিছে। ইতিপুৰ্বে ড° অৰুণ কুমাৰ পাঠকে এই বিভাগত উল্লেখযোগ্য গৱেষণা কৰিছিল। ইয়াৰ উপৰি এই বিভাগত অসমৰ বিভিন্ন কৃষি পদ্ধতি, কৃষিত উদ্ভৱ হোৱা সমস্যা (অপতৃণৰ সমস্যা জলসম্পদৰ সমস্যা ইত্যাদি) আৰু শস্যত প্ৰয়োজন হোৱা ধাতৱ লৱণ মৌলখাদ্য আদি নানান বিষয়ত গৱেষণা চলি আছে। ড° নিত্যানন্দ শৰ্মা, ড° হেমেন্দ্ৰ চন্দ্ৰ ভট্টাচাৰ্য, ড° জয়ন্ত ডেকা, ড° প্ৰবীণ গগৈ, ড° কুমুদ ঠাকুৰীয়া, ড° নিকুঞ্জ ডেকা আদিয়ে বিভিন্ন বিষয়ত উল্লেখযোগ্য গৱেষণা চলাই আছে।\nগ) পতংগতত্ত্ব বিজ্ঞান বিভাগ:\nপতংগতত্ত্ব বিজ্ঞান বিভাগত দীনেশ্বৰ চহৰীয়া, জিতেন্দ্ৰ নাথ খাউণ্ড, ড° লক্ষ্মীকান্ত হাজৰিকা, এম এম গোস্বামী, শোণিত কুমাৰ বৰদলৈ, অৰুপ বৰঠাকুৰ, দিলীপ কুমাৰ শইকীয়া, আতাউৰ ৰহমান, বিজন দত্ত, কিৰণ ডেকা আদিয়ে বিভিন্ন পোক- পতংগ আৰু শস্যত ইয়াৰ প্ৰভাৱ সম্পৰ্কে গৱেষণা কৰিছে। জিতেন্দ্ৰ নাথ খাউণ্ডে আলুত আক্ৰমণ কৰা ৰঙা পৰুৱাৰ বিষয়ে, এম এম গোস্বামীয়ে কেতবোৰ কীটনাশক দৰবৰ (বেঙেনা আৰু আলুগছত ব্যৱহাৰ হোৱা )অপকাৰিতা সম্পৰ্কে, শোণিত বৰদলৈয়ে অসমত শস্য সংৰক্ষণৰ বিষয়ে (storage practice), বিজন দত্তই চৰহা পোকৰ বিষয়ে উল্লেখযোগ্য গৱেষণা কৰিছে। এইবোৰৰ উপৰি অসমৰ কৃষিত দেখা দিয়া বিভিন্ন পোক-পতংগৰ জীৱন বুৰঞ্জী, নিয়ন্ত্ৰণৰ উপায়, মৌপালন, ৰেচম শিল্প আদি বিভিন্ন বিষয়ত উল্লেখনীয় গৱেষণাৰ কাম হৈছে।\nঘ) উদ্যানশস্য বিজ্ঞান বিভাগ:\nঅসমৰ কৃষি জলবায়ুৰ লগত খাপখোৱাকৈ উন্নত পদ্ধতিৰ আলুখেতিৰ বিষয়ে শশাংক বৰুৱাই, জাহাজী, বৰজাহাজী আৰু চেনিচম্পা কলত প্ৰয়োজন হোৱা সুক্ষ্ম মৌল পদাৰ্থৰ (Micronutrients) প্ৰভাৱ সম্পৰ্কে প্ৰশান্ত কুমাৰ দাসে, মিঠাআলুৰ বিষয়ে ৰুপক গোস্বামীয়ে, অবতৰত বিলাহী খেতিৰ অসমত সম্ভাৱনাৰ বিষয়ে দীপা ফুকনে, মনোৰঞ্জন নেওগে লিচুৰ বিষয়ে, শৰৎ শইকীয়াই আদাৰ বিষয়ে বিশ্ববিদ্যালয়ক গৱেষণাপত্ৰ প্ৰদান কৰি উদ্যানশস্য বিজ্ঞান বিভাগত ডক্টৰেট ডিগ্ৰী লাভ কৰিছে। তদুপৰি বিভিন্নধৰণৰ ফলমুল, (কল, অমিতা, পটল, পিঁয়াজ, গাজৰ, নাৰিকল আদি) ফুল (ক্ৰিচেনথিমাম, অৰ্কিড আদি) আদিৰ বিষয়েও বিভিন্নজনে উল্লেখযোগ্য গৱেষণা কৰিছে। আকৌ অসমত উৎপন্ন হোৱা শাক-পাচলিত প্ৰয়োজন হোৱা আধুনিক প্ৰযুক্তি কৌশলৰ উদ্ভাৱনো ভালেমান গৱেষণাৰ যোগেদি হৈছে।\nঙ) উদ্ভিদ প্ৰজনন আৰু বংশগতিবিদ্যা:\nএই বিভাগত তমিজউদ্দিন আহমেদ (ধানৰ বিষয়ে), জ্যোৎস্না দেৱী (অৰ্কিডৰ বিষয়ে), নলিনীকান্ত শৰ্মা (শালি আৰু বাওধানৰ বিষয়ে), পুৰ্ণকান্ত বৰুৱা (সৰিয়হৰ বিষয়ে), সঞ্জীৱ কুমাৰ শৰ্মা (বেঙেনাৰ বিষয়ে) প্ৰভৃতি গৱেষকে বিভিন্ন শস্যৰ বংশগতিৰ বিষয়ে গৱেষণা কৰি সফলতা অৰ্জন কৰিছে। ড° গিৰীন্দ্ৰ নাথ হাজৰিকা, ড° গিৰীন্দ্ৰ নাথ হাজৰিকা, ড° কিশোৰ কুমাৰ শৰ্মা, ড° ৰমেন শৰ্মা, ড° প্ৰসন্ন পাঠক, ড° উমেশ কলিতা আদিয়েও বিভিন্ন দিশত গৱেষণা কৰি আছে।\nমাটি বিজ্ঞান বিভাগত অসমৰ বিভিন্ন অসমৰ বিভিন্ন মাটিৰ বিষয়ে ভালেমান কাম হৈছে। তদুপৰি বেলেগ বেলেগ শস্যত প্ৰয়োজন হোৱা বিভিন্ন অজৈৱ আৰু ধাতৱ লৱণ সম্পৰ্কেও গৱেষণা সম্পুৰ্ণ কৰা হৈছে। ঘনশ্যাম চমুৱা (Cation Exchange Capacity of clonal Tea Roots and its implications on Fertilizer response’ ‘ শীৰ্ষক গৱেষণাপত্ৰ), হেমচন্দ্ৰ বৰুৱা ( Fixation and Release Behaviour of Potassium and its Response to Rice in Major Soil Orders of Assam ‘ শীৰ্ষক গৱেষণাপত্ৰ), বন্তি ডেকা মেধি (Nitrogen Dynamics, Nutrient Availability and 15n Balance Following Incroporation of Green Manure and Urea in Flooded Rice ‘ শীৰ্ষক গৱেষণাপত্ৰ) আদিয়ে মাটি বিজ্ঞানৰ কেইবাটাও গুৰুত্বপুৰ্ণ দিশত গৱেষণা চলাই ডক্টৰেট ডিগ্ৰী লাভ কৰিছে। এতিয়াও ড° মোহন তালুকদাৰ, ড° তপন বৰুৱা, ড° ধ্ৰুৱজ্যোতি নাথ আদিয়ে বিভিন্ন দিশত গৱেষণা কৰি আছে।\nবিভিন্ন শস্য (যেনে- ধান, চাহ ইত্যাদি) ত দেখা দিয়া বিভিন্ন ৰোগ আৰু ইয়াৰ প্ৰতিকাৰৰ বিষয়ে ভালেকেইজন গৱেষকে গৱেষণা কৰি এই বিভাগত ডক্টৰেট উপাধি লাভ কৰিছে। তাৰ ভিতৰত বিজয় কুমাৰ বৰঠাকুৰে ধানৰ চিথ ব্লাইট আৰু ইয়াৰ প্ৰতিকাৰৰ বিষয়ে আৰু শেৱালি দেৱীয়ে চাহগছত দেখা দিয়া ‘ৰেড ৰাষ্ট’ আৰু ‘ব্লেক ৰট’ৰ বিষয়ে গৱেষণা চলাইছিল। তদুপৰি, ম: এছ আলীৰ ‘টেক্স’ন’মিক ষ্টাডিজ ইন চিল’মাটচেটেছ অৱ আছাম’ শীৰ্ষক, বুবুল দাসৰ ‘এণ্টাগ’নিজিম অৱ এছপাৰজিলাছ টেৰেৱাছ অন ৰাইজ’ক্টনীয়া চ’লানী এণ্ড ইটছ এফেক্ট অন দি ইনচিডেনছ অৱ চিথ ব্লাইট অৱ ৰাইচ’ শীৰ্ষক আৰু অশোক ভট্টাচাৰ্যৰ বায়’কেমিকেল এণ্ড ফিজিঅ’লজিকেল চেনজেছ ইন কেমিকেলি ইনডিউছড ৰেজিষ্টেণ্ট ৰাইচ প্লেণ্ট এগেইনষ্ট চিথ ব্লাইট শীৰ্ষক গৱেষণাপত্ৰ উল্লেখযোগ্য । আকৌ , ড° অজিত ফুকন, ড° ৰুপাংকৰ ভাগৱতী, ড° প্ৰদীপ বৰা, ড° পুৰ্ণেশ্বৰ শইকীয়া, ড° অজয় শইকীয়া, ড° পলাশ দেৱনাথ আদিয়েও লক্ষণীয় গৱেষণাৰ কাম কৰি আছে। শস্যনিদান বিভাগত উল্লেখনীয় গৱেষণাৰ কাম কৰি অৱসৰ লোৱা দুগৰাকী প্ৰখ্যাত বিজ্ঞানী হ’ল ড° এ কে ৰয় আৰু ড° উপেন শইকীয়া।\nঝ) সম্প্ৰসাৰণ শিক্ষা:\nসম্প্ৰসাৰণ শিক্ষা বিভাগত ড° ৰাজেন্দ্ৰ কুমাৰ তালুকদাৰৰ অধীনত মুখেশ্বৰ গগৈ আৰু অৰুপ কুমাৰ ভট্টাচাৰ্যই সম্প্ৰসাৰণ শিক্ষাৰ গুৰুত্বপুৰ্ণ দিশত আলোকপাত কৰি ডক্টৰেট ডিগ্ৰী লাভ কৰিছে। একে বিভাগতে প্ৰদীপ কুমাৰ নেওগে ড° দিলীপ কুমাৰ গগৈৰ পথ নিৰ্দেশনাত আন এখন লেখত ল’বলগীয়া গৱেষণাপত্ৰ বিশ্ববিদ্যালয়ক দাখিল কৰি ডক্টৰেট উপাধি পাইছে।\nউপৰিউক্ত গৱেষণাপত্ৰ সমুহৰ যোগেদি গৱেষকসমুহে গৱেষণাৰ দিশত অসম কৃষি বিশ্ববিদ্যালয়ক চহকী কৰিছে। এই প্ৰবন্ধত উল্লেখ কৰা গৱেষণাসমুহৰ উপৰি আৰু অনেক গৱেষণাপত্ৰ বিশ্ববিদ্যালয়ক দাখিল কৰা হৈছে আৰু এইবোৰৰ ভিতৰৰে বহুতত উল্লেখযোগ্য কামো হৈছে। গতিকে আমাৰ এই আলোচনাত ব্যৱহাৰ কৰা গৱেষণাপত্ৰ সমুহৰ তালিকাখন পুৰ্ণাংগ বুলি ক’ব নোৱাৰি। বৰ্তমানেও বহুকেইজন গৱেষকে নিজা নিজা গৱেষণাত নিৰৱিচ্ছিন্নভাৱে লাগি আছে। তদুপৰি অসম কৃষি বিশ্ববিদ্যালয়ত কেতবোৰ বিষয়, যেনে- শস্য শৰীৰবিদ্য, জৈৱ ৰসায়ন বিভাগ, চাহ কৃষিকৰ্ম আৰু প্ৰযুক্তিবিদ্যা বিভাগ, শস্য কৃমি বিজ্ঞান বিভাগ আদিতো ভালেখিনি কাম হৈছে। জৈৱ ৰসায়ন বিভাগত ড° তৰুণ চন্দ্ৰ শৰ্মা, ড° লক্ষেশ্বৰ দত্ত, ড° মহীনাথ দেৱচৌধুৰীৰ গৱেষণা উল্লেখযোগ্য। চাহ কৃষিকৰ্ম আৰু প্ৰযুক্তিবিদ্যা বিভাগত নিবিড় বৰপুজাৰী, বি চি বৰবৰা, ডি এন শইকীয়া, ড° অনিৰুদ্ধ ডেকা, ড° সপোন বৰুৱা, ড° ৰাণাপ্ৰতাপ ভূঞা প্ৰভৃতিৰ গৱেষণাপত্ৰ লেখত ল’বলগীয়া। ইয়াৰ বাহিৰেও জৈৱ-প্ৰযুক্তিবিদ্যা বিভাগত ড° বিদ্যুৎ কুমাৰ শৰ্মাৰ উদ্যোগত বহুতো উচ্চ পৰ্যায়ৰ গৱেষণাৰ কাম চলি আছে।\nঅসম কৃষি বিশ্ববিদ্যালয়ৰ অধীনস্থ গৱেষণা সঞ্চালকালয়ৰ যোগেদিও যথেষ্ট সংখ্যক গৱেষণাৰ কাম হৈছে। ১৯৬৯ চনত অসম কৃষি বিশ্ববিদ্যালয় স্থাপন হোৱাৰ লগে লগে ১৭ টা গৱেষণা আঁচনি আৰু ১০ খন পৰীক্ষামুলক পাম ৰাজ্য চৰকাৰে ১৯৭৩ চনৰ জুলাই মাহত বিশ্ববিদ্যালয়ক চমজাই দিয়ে। বৰ্তমানলৈ বিশ্ববিদ্যালয়ে ১৮৩ টা গৱেষণা আঁচনিৰ কাম সম্পুৰ্ণ কৰিছে। ইয়াৰ ভিতৰত ৫৫ টা আঁচনি ৰাজ্য চৰকাৰৰ অৰ্থ সাহায্যত , ৪৩ টা ভাৰতীয় কৃষি গৱেষণা সংস্থাৰ, ভাৰতীয় কৃষি গৱেষণা সংস্থাৰ অস্থায়ী (Ad-hoc) আঁচনি ৬০ টা, ভাৰতীয় কৃষি গৱেষণা সংস্থা/ আন্তৰ্জাতিক ধান গৱেষণা সংস্থাৰ ১ টা, ভাৰত চৰকাৰৰ ৪ টা, অসম চৰকাৰৰ ২ টা আৰু তেল আৰু প্ৰাকৃতিক গেছ আয়োগৰ অৰ্থ সাহায্যত ১ টা গৱেষণা আঁচনি (Research Project) ৰ কাম ৰুপায়িত কৰা হৈছে। গৱেষণা সঞ্চালকালয়ে পৰিচালনা কৰা গৱেষণা কেন্দ্ৰসমুহ তথা ইয়াত চলি থকা বিভিন্ন শস্যৰ গৱেষণাৰ বিষয়ে তলত এখন তালিকা দিয়া হ’ল-\nকি শস্যৰ গৱেষণা চলিছে\nআঞ্চলিক কৃষি গৱেষণা কেন্দ্ৰ (Regional Agril. Research Station)\nদ’ পানীত হোৱা ধান, অন্য ধান, মাহজাতীয় শস্য আৰু তৈলবীজ\nতৈলবীজ, মৰাপাট, মাহজাতীয় শস্য আৰু ঘেঁহু\nধান, গোমধান, তিল, কপাহ, সৰিয়হ, ঘেঁহু আৰু উদ্যানশস্য\nমৰাপাট, ঘেঁহু, আলু,তৈলবীজ মাহজাতীয় শস্য, ধান আৰু গোমধান\nপণ্যদ্ৰব্য গৱেষণা কেন্দ্ৰ (Commodity Research Station\nটেঙা গৱেষণা কেন্দ্ৰ,\nতিনিচুকীয়া কুঁহিয়াৰ গৱেষণা কেন্দ্ৰ, বুঢ়ালিকচন\nউপ-গৱেষণা কেন্দ্ৰ, খাৰুৱা\nউপ-গৱেষণা কেন্দ্ৰ, হাফলং\nকল, মাটিকঁঠাল, নাৰিকল, শাক-পাচলি আৰু পাণ\nঅন্য ৰাজ্যৰ তুলনাত অসমৰ কৃষি জলবায়ু বেলেগ হোৱা হেতুকে ইয়াৰ বাবে প্ৰয়োজনীয় কম দিনত হ’ব পৰা অধিক উৎপাদনক্ষম সঁচৰ উদ্ভাৱনত অসম কৃষি বিশ্ববিদ্যালয়ে গুৰুত্ব আৰোপ কৰিছে। এতিয়ালৈ বিভিন্নধৰণৰ ধানৰ সঁচ বিশ্ববিদ্যালয়ে বাছনি কৰি অনুমোদন জনাইছে। তাৰ ভিতৰত ৰণজিত নামৰ সঁচটোৰ উৎপাদন হেক্টৰে প্ৰতি ৭ টনলৈ পোৱা গৈছে। তদুপৰি বানপানী আৰু খৰাং অঞ্চলৰ বাবে প্ৰফুল্ল আৰু গীতেশ ; ১৫-১৮ দিন পৰ্যন্ত পানীৰ তলত থাকিব পৰা জলশ্ৰী আৰু জলকুঁৱৰী ; বৰোধানৰ উন্নত জাত দীননাথ আৰু স্বৰ্ণাভ বিশ্ববিদ্যালয়য়ে উদ্ভাৱন কৰা উন্নত জহাধানৰ জাত কেতেকী জহা, বৰাধানৰ জাত আঘোণী বৰা আদিও কৃষকৰ মাজত জনপ্ৰিয় হৈছে। মৰাপাটৰ উন্নত সঁচ তৰুণ সমগ্ৰ ভাৰততেই অনুমোদন জনোৱাটো অসম কৃষি বিশ্ববিদ্যালয়ৰ উল্লেখযোগ্য সফলতা। গৱেষণা সঞ্চালকালয়ে গুৰুত্ব প্ৰদান কৰা গৱেষণাৰ বিষয়সমুহৰ ভিতৰত কম দিনত হ’ব পৰা অধিক উৎপাদনক্ষম ধানৰ সঁচৰ উদ্ভাৱন, ৰোগ আৰু পোক-পৰুৱা প্ৰতিৰোধকাৰী মাহজাতীয় শস্যৰ উদ্ভাৱন, উন্নত মানৰ কুঁহিয়াৰ, গোমধান আৰু সৰিয়হৰ সঁচৰ উদ্ভাৱন, জৈৱিক নিয়ন্ত্ৰণ (Biological Control) ৰ উদ্ভাৱন, উদ্যানশস্যৰ নিখুঁত কৃষি পদ্ধতি (Precision Farming), শস্য চপোৱাৰ উত্তৰকালীন প্ৰযুক্তি (Post Harvest Technology) ৰ উদ্ভাৱন আৰু অসমৰ মাটি আৰু জলবায়ুৰ সৈতে খাপ খাব পৰা আধুনিক কৃষি প্ৰযুক্তি কৌশলৰ উদ্ভাৱন আদি প্ৰধান।\nঅসম কৃষি বিশ্ববিদ্যালয়ত অসমৰ কৃষক ৰাইজৰ মংগলৰ বাবে বিভিন্ন শস্যৰ সঁচ আৰু আধুনিক কৃষি প্ৰযুক্তি কৌশল উদ্ভাৱন হৈছে, কিন্তু এইবোৰ যদি কৃষক ৰাইজলৈ সম্প্ৰসাৰিত নহয়, তেতিয়াহ’লে এইবোৰৰ কোনো মুল্য নাথাকিব। সেয়েহে এই বিষয়ে চিন্তা-চৰ্চা কৰাৰ বাবে সম্প্ৰসাৰণ শিক্ষা সঞ্চালকালয় খোলা হৈছে। সঞ্চালকালয়ে ৰাজ্যিক কৃষি বিভাগ, আন আন উন্নয়ন সংস্থা আদিৰ জৰিয়তে খেতিয়ক ৰাইজৰ সৈতে যোগাযোগ ৰাখে যাতে বিশ্ববিদ্যালয়ত হোৱা গৱেষণাৰ সুফল তেওঁলোকে পাব পাৰে। বিভিন্নধৰণৰ প্ৰশিক্ষণৰ ব্যৱস্থা; বাতৰি কাকত, আলোচনী আদি প্ৰকাশৰ ব্যৱস্থা, প্ৰযুক্তি হস্তান্তৰ আঁচনি আদি সঞ্চালকালয়ৰ মুখ্য দায়িত্ব। ৰাজ্যিক কৃষি বিভাগৰ বিষয়া আৰু কৰ্মীসকলক সময়ে সময়ে প্ৰশিক্ষণৰ ব্যৱস্থা কৰি কৃষিক্ষেত্ৰত হোৱা পৰিৱৰ্তনবোৰ জানিবলৈ দিয়া হয় যাতে তেওঁলোকে সেইবোৰ কৃষকক দিব পাৰে। ইয়াৰ বাবে সম্প্ৰসাৰণ শিক্ষা প্ৰতিষ্ঠান খোলা হৈছে। এনে অনুষ্ঠান সমগ্ৰ ভাৰতত মুঠ চাৰিটা আছে, তাৰে এটা অসম কৃষি বিশ্ববিদ্যালয়, যোৰহাটত স্থাপন কৰা হৈছে। অসম কৃষি বিশ্ববিদ্যালয়ৰ প্ৰকাশন বিভাগৰ পৰা সহজ-সৰল ভাষাত খেতিয়ক ৰাইজলৈ আধুনিক কৃষিজ্ঞান দিবলৈ ব্যৱস্থা লোৱা হৈছে। ইয়াৰ বাবে কৃষিভিত্তিক পত্ৰিকা ঘৰে-পথাৰে, মৃত্তিকা আদি প্ৰকাশ কৰি থকা হৈছে। তদুপৰি বিভিন্ন কৃষিজ্ঞান সম্বলিত নানাধৰণৰ বুলেটিন, পাম্ফলেট, লিফলেট আদিও প্ৰকাশ পাই আহিছে। আকৌ ৰবি, খাৰিফ আৰু উদ্যানশস্যৰ আধুনিক প্ৰযুক্তি কৌশলৰ বিৱৰণ থকা একোখন পুস্তিকা (Package of Practice) প্ৰত্যেক বছৰে প্ৰকাশ কৰা হয়।\nউত্তৰ-পুৰ্বাঞ্চল কৃষি-অৰ্থনৈতিক গৱেষণা কেন্দ্ৰ (Agro-economic Research Centre for NE India, Assam Agril. University, Jorhat):\nভাৰত চৰকাৰৰ কৃষি মন্ত্ৰালয়ৰ অধীনত ১৯৬০ চনত উত্তৰ-পুৰ্বাঞ্চলৰ কৃষি-অৰ্থনৈতিক গৱেষণা কেন্দ্ৰ যোৰহাটত স্থাপন কৰা হয়। আদিতে ই অসম কৃষি মহাবিদ্যালয়ৰ সংলগ্ন আছিল, পাছলৈ ১৯৬৯ চনত অসম কৃষি বিশ্ববিদ্যালয় স্থাপন হোৱাত ইয়াৰ অধীনলৈ আহে। এই কেন্দ্ৰৰ মুখ্য লক্ষণসমুহ হ’ল-\n১) গ্ৰাম্য অৰ্থনীতিৰ পৰিবৰ্তনসমুহৰ নেৰানেপেৰা অধ্যয়ন কৰা।\n২) কৃষি-অৰ্থনৈতিক সমস্যাসমুহৰ অস্থায়ী অনুসন্ধান কৰা।\n৩) কৃষি- অৰ্থনীতিৰ মৌলিক সমস্যাসমুহৰ অধ্যয়ন/ গৱেষণা কৰা ।\n৪) উত্তৰ-পুৰ্বাঞ্চলৰ সমুহ ৰাজ্য চৰকাৰ তথা ভাৰত চৰকাৰক পৰামৰ্শ যোগান ধৰা।\nপ্ৰতিষ্ঠা কালৰে পৰা এই অনুষ্ঠানটোৱে উত্তৰ-পুৰ্বাঞ্চলৰ কৃষি- অৰ্থনীতিৰ বিভিন্ন দিশত গৱেষণা চলাই আহিছে। প্ৰাপ্ত তথ্য অনুসাৰে কেন্দ্ৰটোৱে এতিয়ালৈকে প্ৰায় এশটা গৱেষণামুলক অধ্যয়ন সমাপ্ত কৰিছে।\nঅসম দুৰ সংবেদন প্ৰয়োগ কেন্দ্ৰ (Assam Remote Sensing Application Centre, Guwahati):\nঅসম বিজ্ঞান, প্ৰযুক্তি আৰু পৰিৱেশবিদ্যা পৰিষদ (Assam Science, Technology and Environment Council, Guwahati) ৰ অধীনত ১৯৮৮-১৯৮৯ চনত গুৱাহাটীত ‘অসম দুৰ সংবেদন প্ৰয়োগ কেন্দ্ৰ’ স্থাপন কৰা হয়। এই কেন্দ্ৰৰ দ্বাৰা পৰিচালিত হৈ থকা কৃষি বিজ্ঞান সম্বন্ধীয় গৱেষণাসমুহ হ’ল-\n১) Land use/ Land cover mapping of Assam (District wise)\n২)Integrated Mission For Sustainable Development\n৩)Crop Acreage and Production Estimation project\nইয়াৰ বাহিৰেও গুৱাহাটী আৰু ডিব্ৰুগড় বিশ্ববিদ্যালয়ৰ উদ্ভিদবিদ্যা শাখাতো কিছু পৰিমাণে কৃষি বিজ্ঞানৰ গৱেষণা হৈ আছে। যোৰহাটস্থ আঞ্চলিক গৱেষণাগাৰত কৃষি বিজ্ঞানৰ বিভিন্ন শাখাত আৰু টোকলাই চাহ গৱেষণা কেন্দ্ৰত চাহ বিষয়ক লৈ নানান ধৰণৰ গৱেষণাৰ কাম চলি আছে। তদুপৰি বৰ্তমান সময়ত অসমৰ সংবাদপত্ৰসমুহে নিয়মীয়াভাৱে কৃষিভিত্তিক চৰ্চা কৰি থকা পৰিলক্ষিত হৈছে।


আৰাধনা: নীলিম অনুৰাগ - সাহিত্য ডট অৰ্গ\n(তামিল গল্প, গল্পকাৰ এন পিচ্চমুতিৰ গল্পৰ অনুবাদ)\n: মোৰ বন্ধুজনে ক’লে—‘সেই মানুহজনক ভালকৈ চোৱা।\n: তেওঁক চালে মোৰ কি লাভ হ’ব?\n: আৰে চোৱাচোন আগত, পিচত কৈ আছো সকলো।\nআমি কথাখিনি পাতি থাকোতেই মানুহজন আমাৰ সন্মুখেৰে পাৰ হৈ গ’ল। তেওঁৰ পিছফালটো দেখা পালো মই। শুকান খৰি যেন শৰীৰ । কঁকালত দীঘল ধুতিৰ দৰে কাপোৰ এখন বন্ধা আৰু কান্ধত এখন গামোছা। এইখিনিয়েই চকুত পৰিল ।\nমই ক’লো—‘দেখিলোঁ তেওঁক।’\n: কিন্ত তুমি তেওঁৰ মুখখন নেদেখিলা।\n: তেনেকৈ দেখিবলৈ আৰু বাকীয়েই কি থাকিল কোৱাচোন?\n: ‘ৰঙা-সেউজীয়া বৰণৰ কিবা দেখিলা নে আৰু একো কথা নকোৱাকৈ বা নুশুনাকৈ তেওঁ গুচি যাব এতিয়া।’— বন্ধুৱে জনালে ।\n: এতিয়া কোৱাচোন তাতে কি হ’ল?\n: তেওঁ এজন বিচিত্র মানুহ।\n: আনৰ দৰে তেওঁ কাম-কাজো কৰে । কিন্ত এটা কথা আছে, আচলতে তেওঁ কি মইও আজিলৈকে বুজিব পৰা নাই।\n: কি কাম কৰে তেওঁ?\n‘: অ’, আচ্ছা!\n: মিস্ত্রীৰ হ’লেও কিন্ত তেওঁ মুখেৰেই একো এটা নকয়।\n: বোবা নেকি ?\n: নহয়। কিন্ত মৌন হৈ থাকে।\nবোবা নহয় অথচ মৌন! কথাটো শুনি মই আচৰিত হৈ গ’লো । বোবা মানুহবোৰৰ কথা কোৱাৰ ইচ্ছা হয়! মুখেৰে নানা ধৰণৰ শব্দ কৰে সিহঁতে, হাত আৰু আঙুলি লৰাই নিজৰ বক্তব্য আগবঢ়ায় । সেই হিচাবত বাকশক্তিসম্পন্ন এজন এনেদৰে মৌন হৈ থকাটো একেবাৰে আশ্চর্যৰ কথা নহয়নে? কাম কৰে অথচ কথা নকয়, এনেদৰে তাৰ ঠিকমতে জীৱিকা নির্বাহ হয় জানো?\n: কথা নকয় ঠিকই। পিছে মজুৰি লয় নে নাই?\n: মজুৰি ঠিকেই লয়।’\n: জানা নেকি তেওঁক?\n: দেখা দেখি হৈছে কেইবাৰমান । চিনাকীও আছে অলপ।\n‘: কিন্ত, তেওঁতো কথা নকয় ?\n: অ’, কথা নকয় ঠিকেই, কিন্ত ইংগিতেৰে বহু কথাই বুজাই দিব পাৰে । যিবোৰ ইংগিতেৰে বুজাব নোৱাৰি সেইবোৰ লিখি জনায় । আগতে এসময়ত তেওঁ ধনী ব্যক্তি এজনৰ ঘৰত ষাঠিটকীয়া মজুৰিত গাড়ীৰ চালকৰ চাকৰি কৰিছিল। গাড়ীত থকা সময়বোৰত পট্টিনতাৰ১, তায়ুমানৱৰ২ আৰু ওঠৰসকলোবোৰ৩ লেখাই পঢ়িছিল। এদিন মালিকৰ স’তে গাড়ীৰে ক’ৰবালৈ গৈ থাকোতে হঠাৎ সন্মুখৰ গলি এটাৰ পৰা ওলাই অহা গাড়ী এখনক তেওঁলোকৰ গাড়ীখনে সজোৰেৰে খুন্দা মাৰে । মালিকজন গুৰুতৰভাৱে আহত হয়। তেওঁ অজ্ঞান হৈ গাড়ীৰ বাহিৰলৈ ছিটিকি পৰে। দুয়োজনকে হাস্পতাললৈ লৈ যোৱা হয় যদিও মালিকজনৰ হাস্পতালত মৃত্যু হয়। পৰীক্ষা কৰি ডক্টৰসকলে এওঁৰ শৰীৰৰ ভিতৰ বা বাহিৰ ক’তো একো আঘাতৰ চিন বিচাৰি পোৱা নাছিল । মাথোঁ চকুযোৰ বন্ধ হৈ আছিল । দহদিন অজ্ঞান হৈ আছিল তেওঁ । এঘাৰ দিনাখন পুৱা আনদিনাৰ দৰে যেতিয়া ডাক্তৰজন তেওঁৰ কাষত আহি উপস্থিত হ’ল, তেতিয়া তেওঁ উঠি বহিলে । ডাক্তৰে যেতিয়া তেওঁৰ খবৰ জানিব বিচাৰিলে, তেওঁ ক’লে, ‘অমৃতৰ কুম্ভটো পূর্ণ হৈ গৈছে ।’ ডক্টৰজনে ইয়াৰ অর্থ একো বুজি নাপালে । তেওঁ বেলেগ কথা সুধিলে, ‘ইমানদিনে যমৰজাৰ সৈ’তে যুদ্ধ চলি আছিল । আজি শেষ হ’ল সেয়া | নাকৰ ফুটাৰে ছয় আঙুলি দূৰৰ পৰা শ্বাস ওলাই আহিছে ।’ এই বুলি কৈ তেওঁ ডাক্তৰক সুধিলে, ‘নাকৰ ফুটা দুটাৰ একেলগে নিশ্বাস নির্গত হ’ব পাৰেনে ?’ ডক্টৰজনে একো উত্তৰ নিদি তেওঁক ঘৰলৈ পঠিয়াই দিলে ।’\nঘৰলৈ ঘুৰি যোৱাৰ পিছত তেওঁৰ অৱস্থা আৰু আগৰ দৰে হৈ নাথকিল । পত্নী আৰু দুজনকৈ পুত্র থকা স্বত্ত্বেও, কাৰো লগতে একো কথা নপতা হ’ল । সকলো কামেই আকাৰ ইংগিতেৰে কৰিবলৈ আৰম্ভ কৰিলে | এটা সময়ত গৈ তেওঁৰ পত্নীয়ে ভাবিবলৈ ল’লে, মানুহজন হয়তো পগলাই হ’ল। কথা-বার্তা নকৰিলেও বা বিশেষ কিবা চিন্তাত ডুবি থাকিলেও, তেওঁৰ ব্যৱহাৰত কিন্ত একো পাগলামিৰ ভাব নাছিল । ঠিকমতেই খোৱা-বোৱা কৰিছিল । ল’ৰাবোৰৰ স’তেও খেলিছিল । আকৌ পত্নীক দেখি হাঁহিছিলেও । হাঁহিটো কিন্ত আগৰ দৰে নাছিল, আকৌ পাগলৰ দৰেও নাছিল সেয়া । এসপ্তাহ চুপ-চাপ ঘৰত বহি থকাৰ পিছত আঠ নে ন দিনৰ দিনা বজাৰলৈ গৈ মিস্ত্রীৰ কামৰ সকলো প্রয়োজনীয় যন্ত্র-পাতি কিনি আনিলে আৰু এঘাৰ নম্বৰ দিনৰ পৰা কাম আৰম্ভ কৰি দিলে । সিদিনা তেওঁ তিনি টকা উপার্জন কৰি উভতি আহিল ঘৰলৈ ।’— এই বুলি কৈ বন্ধুৱে কথা সামৰিলে । মোৰ এনে লাগিল যেন অলপ দূৰ আগুৱাই গৈ মানুহজনক মই দেখা কৰি অহাটো উচিত আছিল ।\n‘অন্য এদিন তেওঁক ভালকৈ চাই লবা’ এই বুলি কৈ মোৰ বন্ধুজন নিজৰ কামলৈ গুচি গ’ল ।\nতেতিয়াৰ পৰা মোৰ ইচ্ছা হ’ল, এদিন তেওঁক চাই ল’ব লাগিব ভালকৈ ।\nকেইদিনমানৰ পিছত কামৰ সকলো যন্ত্র-পাতি লৈ মানুহজনে ৰাস্তাৰে গৈ আছিল । সিদিনা ভালকৈ লক্ষ্য কৰিলো মানুহজনক । তেওঁ কাণত এডাল ধূপ গুজি লৈছিল । বুকুত চন্দনৰ লেপ সানিছিল । আৰু সিদিনাৰ দৰেই পিন্ধনত আছিল এখন দীঘল ধুতি । কান্ধত এখন গামোছা । মুখখন ভালকৈ দেখা পালোঁ । তন্ময় ভাব এটাৰ বাহিৰে বেলেগ বিশেষ একো চকুত নপৰিল মোৰ । চকু ওপৰলৈ উঠাওতেই তেওঁ মোক দেখিলে আৰু মইও তেওঁক ।\nইয়াৰ পিছতো সেই একেটা গলিতেই আৰু বহুবাৰ লগ পাইছো তেওঁক । ক্রমশঃ তেওঁৰ স’তে মোৰো একপ্রকাৰৰ মৌখিক পৰিচয় গঢ়ি উঠিল । এতিয়া আৰু তেওঁ মোক দেখিলে মুখ ঘূৰাই আতঁৰি নাযায় ।\nএদিন মোৰ ওচৰৰে এঘৰলৈ কাম কৰিবলৈ আহিল তেওঁ । সেই ঘৰৰ মালিকজনে মোৰ ওচৰত মানুহজনৰ বহুত প্রশংসা কৰিলে । তেওঁ ক’লে, ‘কি যে এক বিচিত্র মানুহ । একেবাৰে নায্য মজুৰিহে লয় । আগতে কাকো ইমান সুন্দৰ কাঠৰ বাকছ সজোৱা দেখা নাছিলো মই ! তেওঁ এনেকৈ মৌন হৈ থকাটো একো বিচিত্র নহয় অৱশ্যে । মানুহজনে কাম আৰম্ভ কৰাৰ আগে আগে কাণত গুজি থোৱা ধূপকাঠিডাল জ্বলাই লয় । তাৰ পিছত অলপ সময় দীঘল দীঘলকৈ উশাহ লয় । কাম বহুত মনোযোগেৰে কৰে । দুপৰীয়াৰ ভোজনত তেওঁ আধা সেৰকৈ জলকীয়া খায় । মাজে মাজে গৰম পানীও বিচাৰে । সকলো সময়তে মানুহজন নিজৰ মাজতে মগ্ন হৈ থাকে সম্পূর্ণৰূপে । তেনেকৈ কাম কৰি থাকোতে তেওঁক সেই গছজোপাৰ দৰে লাগে, যি হয়তো সামান্য বেঁকা হৈ গৈছে, কিন্ত এতিয়াও থিয় হৈ আছে শক্তিশালীভাৱে । সঁচাই বৰ বিচিত্র এই মানুহজন ।’ লোকজন সম্পর্কে ৰহস্য আৰু বাঢ়ি গ’ল মোৰ । তেওঁৰ বিষয়ে ধাৰণা আৰু স্পষ্ট হ’ল । তেওঁ মাথোঁ এজন মিস্ত্রীয়েই নে এজন জ্ঞানী ব্যক্তি, নে দুয়োটাই, একো বুজি নাপালো ।\nএদিন তেওঁক মাতি মই ক’লো যে মোৰ ঘৰত অলপ কাঠৰ কাম কৰিবলগীয়া আছে । মোৰ সন্দেহ আছিল যে তেওঁ মজুৰি কমকৈ বিচাৰিব । মই মনে মনে যিমান মজুৰি দিম বুলি স্থিৰ কৰিছিলোঁ, তেওঁ সিমানেই বিচাৰিলে । মই আচৰিত হৈ গ’লো ! নায্য মজুৰিয়েই বিচাৰিছিল তেওঁ । তেওঁ ইমানেই জ্ঞানী আছিল যে তেওঁ যেন মোৰ মনৰ কথাটোও গম পাই গৈছিল !\nতেওঁ মোৰ ঘৰত দুদিন কাম কৰিছিল । মোৰ বন্ধুজনে যি যি কৈছিল, তাৰ এটা শব্দও মিছা নাছিল । দ্বিতীয় দিনা কাম শেষ হোৱাৰ পিছত মজুৰিৰ লগত দুটকা বেছিকৈ দিলো তেওঁক ।\nটকাখিনি হাতত লৈ গণিব ধৰিলে তেওঁ । নির্ধাৰিত মজুৰিৰ অতিৰিক্ত টকাখিনি মোৰ হাতত ঘূৰাই দিলে তেওঁ । তাৰ পিছত ইংগিতেৰে কাগজ আৰু পেঞ্চিল বিচাৰিলে । তাত লিখিলে, ‘এই ব্যক্তিজনে বকচিচ নলয় ।’ মানুহজনৰ প্রতি মোৰ মনটো শ্রদ্ধাৰে উপচি পৰিল । টকাৰ বাবেই কষ্ট কৰে তেওঁ, অথচ টকাৰ প্রতিয়েই কোনো আগ্রহ নাই । তেওঁৰ সংযম দেখি মই আচৰিত নহৈ নোৱাৰিলোঁ । তেওঁৰ ঘৰলৈ গৈ তেওঁক আৰু ভালকৈ লগ কৰিবলৈ বহুত মন গ’ল মোৰ । মই ক’লো, ‘তোমাৰ স’তে তোমাৰ ঘৰলৈ যাম মই ।’ সি হাঁহি উত্তৰ দিলে, ‘বাৰু ।’\nতেওঁৰ স’তে মইওঁ গ’লো । বটত কাৰো স’তে অলপো বার্তা বিনিময় নকৰিলে তেওঁ । চিধাই বজাৰলৈ গৈ সৰু ফুলৰ দোকান এখনৰ সন্মুখত ৰ’লে তেওঁ । মই যি টকা দিছিলো তাৰেই ফুলৰ দামটো দি চন্দনৰ দোকান এখনলৈ আহিল । আঠ অনাৰ সুগন্ধি চন্দন আৰু এপেকেট ধূপ লৈ তাৰ পৰা ওলাল । ফুল আৰু চন্দন বিক্রেতাকেইজনক দেখি গম পালো এয়া সদায়েই হয় ।\nতাৰ পৰা তেওঁৰ ঘৰলৈ গ’লোগৈ । সাজ-সজ্জাবিহীন তেওঁৰ ঘৰটো যেন এটা চৰাইৰহে বাহ । ঘৰ গৈ পায়েই তেওঁ ফুলবোৰ নিজৰ পত্নীৰ হাতত তুলি দিলে । মোৰ বহুত ভাল লাগিল দৃশ্যটো । এনে লাগিল যেন জ্ঞান-বুদ্ধিৰ অগোচৰত অন্য কোনো লোকত আহি পাইছোহি মই । ইয়াৰ তাৎপর্য আছে মাথোঁ আৰাধনাত…।\nতাৰ পিছত তেওঁ হাত-ভৰি ধুই ধূপ, চন্দন আৰু বাকী থকা টকাখিনিও পত্নীক দি দিলে । বস্তুবোৰ লৈ থকাৰ সময়ত তেওঁৰ পত্নীৰ মুখখন মোৰ চকুত পৰিল । সেই মুখত নিতান্তই নৰ-নাৰীৰ সম্পর্কতকৈ ভিন্ন, বন্ধুভাবৰ এক স্পষ্ট প্রকাশ দেখিলোঁ মই ।\nতেওঁ বাৰান্দালৈ ওলাই আহিল । মোৰ বাবে আসন এখন পাৰি দি তেওঁ ওচৰতে বহি ল’লে । তেওঁৰ পত্নীয়ে আমাৰ বাবে এগিলাচকৈ লচ্চি লৈ আহিল ।\n‘তোমাৰ ল’ৰা-ছোৱালীকেইটা?—’ মই সুধিলো । আঙুলিৰে তেওঁ দুটা বুলি দেখুৱালে । ‘’সিহঁতক দেখা নাই চোন ।’ মই কওতে কওতেই ল’ৰা দুজন ভিতৰলৈ সোমাই আহিল । সিহঁতৰ কাণত বনৰীয়া ফুল গুজি থোৱা দেখিলো । মোৰ লগত একো চিনাকী নাথাকিলেও ল’ৰা দুজনে মোক নমস্কাৰ জনাই গুচি গ’ল । মই আশ্চৰ্যান্বিত হ’লো ।\nইংগিত, ফলি আৰু খৰিৰ সহায়েৰে বহু কথাই জানিব বিচাৰিলো মই । ক’ব নোৱাৰো সেই আটাইবোৰ মই বুজি পাইছিলোঁ নে নাই, কিন্ত তেওঁক কিবা ‘ভিন্ন মানুহ’ যেনেই লাগিল মোৰ । তেওঁ মোক লিখি জনালে, ‘ইয়াত ভিন্নতাৰ একো কথা নাই । ফুলবোৰ নতুন, কিন্ত গছ পুৰণি ।’\nসকলোবোৰ কথা ভালদৰে বুজি নাপালো । যিমানকণ বুজিছো, তৃপ্তি পাইছো মনত ।\n‘কাইলৈ মোৰ বন্ধু এজনৰ ঘৰত কাম আছে অলপ । তুমি আহিবানে ?’ মই সুধিলো ।\nলিখি উত্তৰ দিলে তেওঁ, ‘এই ব্যক্তিজন আৰু তিনিদিনলৈ ক’তো নাযায় ।’\n‘কিয়?’ মই জানিব বিচাৰিলো ।\n‘তিনি প্রহৰৰ বাবে আৱশ্যকীয় সোণ আছে হাতত ।’ মই আৰু একো ক’ব নোৱাৰিলোঁ । ‘নমস্কাৰ’ বুলি কৈ বিদায় জনাই গুচি আহিলো মই ঘৰলৈ ।\n[১-তামিল শৈৱ কবি, ২-তামিল সন্ত কবি, ৩-ৰহস্যবাদ সৃষ্টিৰ বাবে খ্যাত ওঠৰজন প্রখ্যাত তামিল কবি ]\n(প্রখ্যাত তামিল গল্পকাৰ ন. পিচ্চমুতিৰ জন্ম হয় ১৯০০ চনত । প্রথমে আইন ব্যৱসায়ত জড়িত হৈ পিছলৈ সংবাদিকতাত মনোনিৱেশ কৰে । বিতর্কমূলক গল্প লিখি সাহিত্য জগতত বিশেষ স্থান অধিকাৰ কৰিছে এইজন গল্পকাৰে । )\n← প্ৰবীৰ-পুত্ৰৰ ভোগালী: অংশুমান বৰা\nকথোপকথন-১৩ (ধীৰাজ কলিতা) →


Utpal Badol Baruah * উৎপল বাদল বৰুৱা: জীৱন বাটৰ ৰসঃ চন্দ্ৰ পেহা (৮)\nঅসম ৰাজ্যিক পৰিবহন নিগমৰ ৰঙা ৰঙৰ গড়ৰ ছাপ থকা চৰকাৰী বাছবিধত এসময়ত 'আপাৰ' আৰু 'লৌৱাৰ' নামৰ দুটা ভাগ আছিল৷ আপাৰ-ত ভাৰা সামান্য বেছি ৷ চহকী সকলে সততে আপাৰ-ত টিকট লয়, নদাই-ভদাইয়ে লৌৱাৰত ৷ দ্ৰাইভাৰৰ ওচৰত টিলিঙা এটা ওলমি থাকে৷ আপাৰ - লৌৱাৰ সংযোগ কৰি ৰখা ৰছী এডালেৰে টিলিঙাটোৰ এটা মূৰ বান্ধি থোৱা থাকে৷ কনডাক্টৰে ৰছীডাল টান মাৰি টিলিঙাটো বজাই দিলেই বাছখন ৰয় ৷ তেতিয়াই যাত্ৰীসকলে উঠা-নমা কৰে৷\nবাছ চলোৱা প্ৰতিষ্ঠানটো "নিগম" হোৱাৰ আগতে "সংস্থা" আছিল - অসম ৰাজ্যিক মটৰ পৰিবহন সংস্থা বা ইংৰাজীত - Assam State Motor Transport Union৷ গাড়ীখনৰ গাত যাত্ৰী উঠা দুৱাৰখনৰ ওচৰতে ডাঙৰ ডাঙৰকৈ লিখা আছিল - A.S.M.T.U.\nএইটো সেই সময়ৰে কথা ৷ আমি বাছ ধৰিবলৈ বাছ আস্থানত ৰৈ আছিলোঁ ৷ ক'ৰবাৰ পৰা তাতে ওলালহি চন্দ্ৰ পেহা ৷ চাইকেলখনতে ভেজা লৈ পেহাই কাহিনী আৰম্ভ কৰিলে ৷ সময়কণ উজলি উঠিল ৷\nএসময়ত বাছখন আহি ৰ'লহি ৷ ৰৈ থকা যাত্ৰীসকলৰ মাজত খৰ-খেদা লাগিল৷ মই টিকট আগতেই কিনি থৈছিলোঁ ৷ কনডাক্টৰে অফিচত হিচাপ নিকাচ কৰি তথ্য-পাতি লৈ আহিবলৈ কেইটামান মিনিটৰ প্ৰয়োজন হয়৷ সেইখিনি সময়তে মই পেহাক সুধিলো- পেহা, এই A.S.M.T.U.-টো কি?\nএক ছেকেণ্ডো নোৰাৱাকৈ পেহাই উত্তৰ দিলে - আমাৰ চহুৰৰ মটৰত তুমি উঠা!\nকি? - আচৰিত হৈ মই সুধিলোঁ ৷\nঅসমীয়া শ-টো ইংৰাজীত ছ-হয়যে, সেয়ে শহুৰটো চহুৰ হৈছে!\nPosted by Utpal Badol Baruah at 11:19 PM


RepublicNE - Republic NE\nডিজিটেল ডেস্ক, ৰিপাব্লিক এন. ই., গুৱাহাটী, ৭ এপ্ৰিল, ২০২০ঃ- সমগ্র বিশ্বতে সংহাৰী ৰূপ ধাৰণ কৰা মাৰাত্মক COVID-19ৰ বিৰুদ্ধে ৰাজ্য চৰকাৰে চলাই থকা যুঁজখনত সহযোগী হ’ল আন্তঃৰাষ্ট্ৰীয় খ্যাতিসম্পন্ন অসমৰ প্ৰতিভাৱান মহিলা বক্সাৰ অংকুশিতা বড়ো। প্ৰাপ্ত তথ্য অনুসৰি, প্ৰতিভাৱান বক্সাৰগৰাকীয়ে সোমবাৰে COVID-19বিৰোধী যুঁজৰ বাবে ৰাজ্য চৰকাৰৰ অসম আৰোগ্য নিধিলৈ ২০ হাজাৰ এটকাৰ আৰ্থিক অনুদান আগবঢ়ায়।\nডিজিটেল ডেস্ক, ৰিপাব্লিক এন. ই., গুৱাহাটী, ৭ এপ্ৰিল, ২০২০ঃ- মাৰাত্মক COVID-19 প্ৰতিৰোধৰ বাবে চৰকাৰে গ্ৰহণ কৰা ব্যৱস্থা সম্পৰ্কে ফেচবুকত সাম্প্ৰদায়িক উচতনিমূলক মন্তব্য দি গ্ৰেপ্তাৰ হ’ল ধিঙৰ বিধায়ক আমিনুল ইছলাম। প্ৰাপ্ত তথ্য অনুসৰি, AIUDF দলৰ বিধায়কজনক আজি পুৱা নগাঁও আৰক্ষীয়ে গ্ৰেপ্তাৰ কৰে। উল্লেখযোগ্য যে, মাৰাত্মক ভাইৰাছবিধৰ পৰা অসমৰ জনতাক ৰক্ষাৰ বাবে অসম চৰকাৰে কৰা প্ৰয়াসক বিফল …\nডিজিটেল ডেস্ক, ৰিপাব্লিক এন. ই., গুৱাহাটী, ৬ এপ্ৰিল, ২০২০ঃ- ভয়াবহ COVID-19এ সমগ্ৰ বিশ্বৰ লগতে ভাৰততো অব্যাহত ৰাখিছে নিজৰ সংহাৰলীলা। এই মাৰাত্মক ভাইৰাছবিধৰ সাম্ভাব্য সংক্ৰমণৰ পৰা ৰক্ষা পৰিবৰ বাবে প্ৰধানমন্ত্ৰী নৰেন্দ্ৰ মোদীৰ আহ্বানত সমগ্ৰ দেশত ২১ দিনীয়া লকডাউন কাৰ্যসূচী চলি আছে। এই লকডাউনৰ বাবে ভাৰতৰ বিভিন্ন ঠাইৰ লগতে অসমতো কিছু লোকৰ ক্ষেত্ৰত খাদ্য সংকটে দেখা দিয়াৰ …\nCOVID-19বিৰোধী যুঁজত জয়ী ‘বেবী ড’ল’খ্যাত গায়িকা কণিকা কাপুৰ; হাস্পতালৰ পৰা ঘৰলৈ যাবলৈ অনুমতি লাভ\nডিজিটেল ডেস্ক, ৰিপাব্লিক এন. ই., গুৱাহাটী, ৬ এপ্ৰিল, ২০২০ঃ- অৱশেষত COVID-19বিৰোধী যুঁজত জয়ী হ’ল ‘বেবী ড’ল’খ্যাত গায়িকা কণিকা কাপুৰ। প্ৰাপ্ত তথ্য অনুসৰি, বলিউডৰ বিশিষ্ট গায়িকাগৰাকীৰ ষষ্ঠটো টেষ্ট নিগেটিভ অহাৰ পাছত গায়িকাগৰাকী COVID-19ৰ পৰা মুক্ত হোৱা কথাটো স্পষ্ট হৈ পৰে। উল্লেখযোগ্য যে, লণ্ডনৰ পৰা উভতি অহাৰ পিছতে কোৰোণাত আক্ৰান্ত হোৱাত বিগত বহুদিন ধৰি লক্ষ্ণৌৰ সঞ্জয় গান্ধী …\nডিজিটেল ডেস্ক, ৰিপাব্লিক এন. ই., গুৱাহাটী, ৬ এপ্ৰিল, ২০২০ঃ- সাম্প্ৰতিক সময়ত চৌদিশে ভয়াবহ পৰিস্থিতিৰ সৃষ্টি কৰা মাৰাত্মক COVID-19ৰ বিৰুদ্ধে চৰকাৰে চলাই থকা যুঁজখনত নিজৰ বৰঙণি আগবঢ়ালে হকী ইণ্ডিয়াই। প্ৰাপ্ত তথ্য অনুসৰি, হকী ইণ্ডিয়াৰ তৰফৰ পৰা চৰকাৰলৈ ১ কোটি টকাৰ আৰ্থিক অনুদান আগবঢ়োৱা হয়। উল্লেখযোগ্য যে, হকী ইণ্ডিয়াৰ এই পদক্ষেপৰ বাবে কেন্দ্ৰীয় ক্ৰীড়ামন্ত্ৰী কিৰণ ৰিজিজুৱে ধন্যবাদ জ্ঞাপন …\nদুখৰ বতৰা! ভাৰতত COVID-19ত মৃত্যুৰ সংখ্যা ১০৪ জনলৈ বৃদ্ধি\nডিজিটেল ডেস্ক, ৰিপাব্লিক এন. ই., গুৱাহাটী, ৫ এপ্ৰিল, ২০২০ঃ- সমগ্ৰ দেশবাসীৰ বাবে এটা দুখৰ বতৰা। কাৰণ ভাৰতত COVID-19ত মৃত্যু হোৱা লোকৰ সংখ্যা ১০৪ জনলৈ বৃদ্ধি পাইছে। প্ৰাপ্ত তথ্য অনুসৰি, দেশখনত আজিৰ দিনটোৰ বাতৰি লিখা সময়লৈকে মাৰাত্মক ভাইৰাছবিধত ৫ জন ব্যক্তিৰ মৃত্যু হোৱাৰ পাছতেই সৰ্বমুঠ মৃত্যুৰ সংখ্যা ১০৪ জনলৈ বৃদ্ধি হৈছে। ইফালে দেওবাৰৰ দুপৰীয়াপৰ্যন্ত নতুনকৈ ৫৫জন …\nMost Viewes News\nগোলাঘাটৰ কাঠ চাপৰিত ৰাইজে বন্দুক-গুলীসহ কৰায়ত্ত কৰিলে চোৰাংচিকাৰী\nগড়গাঁও মহাবিদ্যালয়ৰ বাণিজ্য বিভাগৰ অধ্যাপক বিনোদ গগৈৰ দেহাৱসান\nশেহতীয়াকৈ নিজামুদ্দিন, COVID-19 সংক্ৰমিত অঞ্চল পৰিভ্ৰমণ কৰি লুকাই থকাসকললৈ অসম আৰক্ষীৰ জৰুৰী সতৰ্কবাণী; মঙলবাৰে পুৱালৈকে যোগাযোগ নকৰিলে গ্ৰহণ কৰা হ’ব কঠোৰ ব্যৱস্থা\nBest Reviewed News\nCOVID-19বিৰোধী যুজঁলৈ শ্ৰীমন্ত শংকৰদেৱ কলাক্ষেত্ৰ সমাজৰ ৩ লাখ টকাৰ আৰ্থিক অনুদান\nভাৰতত ক’ৰোণাত আক্ৰান্তৰ সংখ্যা ৩৬৭১ জনলৈ বৃদ্ধিৰ বিপৰীতে ৯৯ জনৰ মৃত্যু; ৰোগমুক্ত হ’ল ২৮৩ জন\nতেজপুৰৰ সমবায় এজেন্টসকলৰ বিৰল নিদৰ্শন; লকডাউনৰ বাবে দূৰত থকা ৰেচন কাৰ্ডৰ হিতাধিকাৰীৰ ঘৰে ঘৰে গৈ বিতৰণ কৰিলে বিনামূলীয়া চাউল\nডিজিটেল ডেস্ক, ৰিপাব্লিক এন. ই., তেজপুৰ, ৬ এপ্ৰিল, ২০২০ঃ- মাৰাত্মক COVID-19ৰ বাবে সমগ্র দেশতে অব্যাহত থকা ২১ দিনীয়া লকডাউনৰ সময়ছোৱাত সকলোৰে বাবে আদৰ্শৰ সৃষ্টি কৰিছে তেজপুৰৰ সমবায় এজেন্টসকলে। প্ৰাপ তথ্য অনুসৰি, শোণিতপুৰ জিলাৰ উপায়ুক্তৰ অনুৰোধমৰ্মে তেজপুৰ চহৰৰ সমবায় এজেন্টসকলে স্থানীয় পঞ্চায়ত তথা ৱাৰ্ডসদস্যসকলৰ সহযোগত দূৰত থকা ৰেচন কাৰ্ডৰ হিতাধিকাৰীসকলৰ ঘৰে ঘৰে গৈ তেওঁলোকৰ প্ৰাপ্য চাউলসমূহ …\nলকডাউনৰ সময়ছোৱাত শিৱসাগৰৰ চৰকাৰী কৰ্মচাৰী অভিনাৰায়ণ মিলিৰ মহানুভৱতা; বহুকেইঘৰ দৰিদ্ৰ লোকলৈ আগবঢ়ালে সাহাৰ্য\nডিজিটেল ডেস্ক, ৰিপাব্লিক এন. ই., শিৱসাগৰ, ৬ এপ্ৰিল, ২০২০ঃ- মাৰাত্মক COVID-19ৰ সাম্ভাব্য সংক্ৰমণ ৰোধ কৰিবলৈ সমগ্ৰ দেশতে অব্যাহত আছে ২১ দিনীয়া ৰাষ্ট্ৰীয় লকডাউন। এই লকডাউনৰ বাবে সমগ্ৰ দেশৰ লগতে অসমৰ সকলো ঠাইতেই স্তব্ধ হৈ আছে জনজীৱন। লকডাউনৰ বাবে বিশেষকৈ দিন হাজিৰা কৰি জীৱিকা অৰ্জন কৰা সমাজৰ দৰিদ্ৰ শ্ৰেণীৰ লোকৰ মাজত দেখা দিছে ব্যাপক খাদ্য সামগ্ৰীৰ …\nপ্ৰধানমন্ত্ৰীৰ আহ্বানক্ৰমে ৯ মিনিট সময়ৰ নিষ্প্ৰদীপ কাৰ্য্যসূচী পালনৰ লগতে চাকি জ্বলালে মুখ্যমন্ত্ৰী সৰ্বানন্দ সোণোৱালে; মোবাইলৰ ফ্লেছ লাইট জ্বলাই সহাঁৰি মন্ত্ৰী ড৹ হিমন্ত বিশ্ব শৰ্মা, পিযুষ হাজৰিকাৰ\nডিজিটেল ডেস্ক, ৰিপাব্লিক এন. ই., গুৱাহাটী, ৫ এপ্ৰিল, ২০২০ঃ- দেওবাৰে নিশা ৯ বজাত সমগ্ৰ দেশৰ জনতাই ৯ মিনিট সময়ৰ নিষ্প্ৰদীপ কাৰ্য্যসূচীৰ পালন কৰাৰ লগতে চাকি, মমবাতি, টৰ্ছ লাইট, ফ্লেছ লাইট ইত্যাদি জ্বলাই ভাৰতৰ প্ৰধানমন্ত্ৰী নৰেন্দ্ৰ মোদীৰ আহ্বানক জনালে ব্যাপক সমৰ্থন। দেশৰ আন আন প্ৰান্তৰ দৰে অসমতো অসমীয়া ৰাইজে প্ৰধানমন্ত্ৰীগৰাকীৰ আহ্বানলৈ আগবঢ়ালে বিপুল সহাঁৰি। অসমবাসী ৰাইজৰ …\nবিত্তমন্ত্ৰীৰ আহ্বানলৈ তাৎক্ষণিক সহাঁৰি কলিয়াবৰৰ চৰকাৰী কৰ্মচাৰী, পঞ্চায়ত সচিবৰ; দৰিদ্ৰ পৰিয়াললৈ আগবঢ়ালে সাহাৰ্য\nকলিয়াবৰৰ পৰা অমূল্য বৰাৰ প্ৰতিবেদন, ডিজিটেল ডেস্ক, ৰিপাব্লিক এন. ই., ৫ এপ্ৰিল, ২০২০ঃ- শনিবাৰে অসমৰ বিত্তমন্ত্ৰী ড৹ হিমন্ত বিশ্ব শৰ্মাই জনোৱা আহ্বানলৈ তাৎক্ষণিক সহাঁৰি জনালে কলিয়াবৰৰ এজন চৰকাৰী কৰ্মচাৰী আৰু এজন পঞ্চায়ত সচিবে। প্ৰাপ্ত তথ্য অনুসৰি, কলিয়াবৰৰ শিক্ষা বিভাগৰ চি.আৰ.চি.চি. পৰাণ হাজৰিকাই নিজ অঞ্চলৰ ৫ টা দৰিদ্ৰক সাহাৰ্য বিলোৱাৰ বিপৰীতে হাটবৰ আৰু চিকনি-বৰহোলা গাওঁ পঞ্চায়তৰ …


Pilocarpin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Pilocarpin ar byavahar, ppali, parshwakriya, upkaar, kriya-pratikriya aaru satarkatabani\nPilocarpin Eye Drop in Assamese\nPilocarpin ৰ লাভ আৰু ব্যৱহাৰসমূহ - Pilocarpin Benefits & Uses in Assamese- Pilocarpin ar laabh aaru byavaharsamuh\nPilocarpin ৰ পালি আৰু সেয়া কেনেদৰে ল'ব - Pilocarpin Dosage & How to Take in Assamese - Pilocarpin ar paali aaru xeya kenedore lobo\nPilocarpin ৰ পাৰ্শ্চক্ৰিয়াসমূহ - Pilocarpin Side Effects in Assamese- Pilocarpin ar parshwakriyasamuh\nPilocarpin সংক্ৰান্ত সতৰ্কতাবাণীসমূহ - Pilocarpin Related Warnings in Assamese- Pilocarpin xonkranta xatarkatabanisamuh\nঅইন দৰৱৰ সৈতে Pilocarpinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Pilocarpin with Other Drugs in Assamese- Oinor xoite Pilocarpin ar gurutor kriya-pratikriya\nPilocarpin মতভেদসমূহ - Pilocarpin Contraindications in Assamese- Pilocarpin nishedhsamuh\nPilocarpin ৰ বিষয়ে সততে সোধা প্ৰশ্নসমূহ - Frequently asked Questions about Pilocarpin in Assamese- Pilocarpin ar bikhoye satate xodha prashnasamuh\nখাদ্য আৰু মদৰ সৈতে Pilocarpin ক্ৰিয়া-প্ৰতিক্ৰিয়া - Pilocarpin Interactions with Food and Alcohol in Assamese- khadya aaru modor xoite Pilocarpin kriya-pratikriya\nPilocarpin ৰ লাভ আৰু ব্যৱহাৰসমূহ - Pilocarpin Benefits & Uses in Assamese - Pilocarpin ar laabh aaru byavaharsamuh\nPilocarpin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPilocarpin-ৰ উপাদানসমূহ - Pilocarpin Active Ingredients in Assamese - Pilocarpin-ar upadaansamuh\nPilocarpin ৰ পাৰ্শ্চক্ৰিয়াসমূহ - Pilocarpin Side Effects in Assamese - Pilocarpin ar parshwakriyasamuh\nগৱেষণাৰ ভিত্তিত, Pilocarpin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPilocarpin সংক্ৰান্ত সতৰ্কতাবাণীসমূহ - Pilocarpin Related Warnings in Assamese - Pilocarpin xonkranta xatarkatabanisamuh\nPilocarpin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Pilocarpin ৰ সুৰক্ষাৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে গৰ্ভৱতী মহিলাৰ ওপৰত ইয়াৰ প্ৰভাবৰ বিষয়ে জনা নযায়।\nPilocarpin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Information about safety of Pilocarpin ৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nবৃক্কত Pilocarpin কি প্ৰভাৱ দেখা গৈছে?\nPilocarpin গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Pilocarpin কি প্ৰভাৱ দেখা গৈছে?\nPilocarpinৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Pilocarpin ৰ কি প্ৰভাৱ দেখা গৈছে?\nPilocarpin গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Pilocarpinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Pilocarpin with Other Drugs in Assamese - Oinor xoite Pilocarpin ar gurutor kriya-pratikriya\nPilocarpin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPilocarpin মতভেদসমূহ - Pilocarpin Contraindications in Assamese - Pilocarpin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Pilocarpin লোৱা অনুচিত যাতে -\nPilocarpin ৰ বিষয়ে সততে সোধা প্ৰশ্নসমূহ - Frequently asked Questions about Pilocarpin in Assamese - Pilocarpin ar bikhoye satate xodha prashnasamuh\nএই Pilocarpin-এ অভ্য়াস বা নিচাৰ সৃষ্টি কৰে নেকি?\nনহয়, Pilocarpinয়ে অভ্যাসৰ সৃষ্টি নকৰে।\nPilocarpin লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Pilocarpinয়ে আপোনাক তন্দ্ৰাচ্চন্ন কৰিব পাৰে।\nহয়, Pilocarpin লোৱাৰ পিছত কোনো পাৰ্শ্চক্ৰিয়া দেখা নাযায়।\nনহয়, মানসিক ৰোগৰ চিকিত্সাৰ ক্ষেত্ৰত Pilocarpin ব্যৱহৃত নহয়।\nখাদ্য আৰু মদৰ সৈতে Pilocarpin ক্ৰিয়া-প্ৰতিক্ৰিয়া - Pilocarpin Interactions with Food and Alcohol in Assamese - khadya aaru modor xoite Pilocarpin kriya-pratikriya\nখাদ্য আৰু Pilocarpinৰ ক্ৰিয়া-প্ৰতিক্ৰিয়া\nখাদ্যৰ সৈতে Pilocarpinৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Pilocarpinৰ মাজৰ প্ৰতিক্ৰিয়া\nPilocarpinৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nPilocarpin ৰ মূল্য আৰু পেকৰ চাইজ - Pilocarpin Price and Pack Size in Assamese - Pilocarpin ar mulya aaru pakor size


সাক্ষাৎকাৰ » Gana Adhikar\nৰাজ্যৰ বানৰ ক্ষয়-ক্ষতিৰ মূল্যায়নৰ বাবে মন্ত্ৰীমণ্ডলক দায়িত্ব\nনৰ্থ চেনেল, ইংলিছ চেনেলত সাঁতুৰিব এলভিছে\nঅসমত ‘মোদী @২০: ড্ৰীমছ্ মিট্ ডেলিভেৰী’ শীৰ্ষক গ্ৰন্থ মুকলি কৰিলে মুখ্যমন্ত্ৰী ড০ শৰ্মাই\nযুৱতীসহ একেটা পৰিয়ালৰ তিনিজনক ঘপিয়াই হত্যা\nমহাৰাষ্ট্ৰৰ ১৬ বিসম্বাদী বিধায়কলৈ অযোগ্যৰ জাননী জাৰি\nনগালেণ্ডৰ মন জিলাৰ সেনাৰ গুলীচালনা ঘটনা সন্দৰ্ভত চাৰ্জশ্বীত দাখিল : অভিযোগনামাত উল্লেখ ৩০ সেনাৰ নাম\nএকনাথ সিন্দেৰ সমৰ্থনত বিজেপিয়ে মহাৰাষ্ট্ৰত গঢ়িব চৰকাৰ: ৬ বছৰত ভংগ ৫ ৰাজ্যৰ বিৰোধী চৰকাৰ\nবৰ ভূঁইকপত তচনচ আফগানিস্তান : ৬.১ প্ৰাবল্যৰ ভূমিকম্পত ১১২০ জনৰ মৃত্যু ধবংসস্তূপলৈ পৰিণত গয়ান জিলাৰ এখন সম্পূৰ্ণ গাঁও\nবাৰ্মিংহাম কমনৱেলথ গেমছক লৈ ভাৰতীয় হকী দল ঘোষণা\nসংকটত উদ্ধৱ থাকৰেৰ চৰকাৰ : সংকটত উদ্ধৱ থাকৰেৰ চৰকাৰ\nতৰুলতা কুটুম বৰিলৈ বিষ্ণুপ্ৰসাদ ৰাভা বঁটা\nধাৰাষাৰ বৰষুণৰ পৰিপ্ৰেক্ষিতত কামৰূপ মহানগৰ জিলা উপায়ুক্তৰ জৰুৰী বাৰ্তা\nশাৰদ পাৱাৰৰ পিছত ফাৰুক আব্দুল্লাই নাকচ কৰিলে প্ৰাৰ্থিত্ব:\nবোকাখাতত বলেৰ’সহ ২৭টাকৈ গৰু জব্দ\nবটদ্ৰৱা আৰক্ষী থানা আক্ৰমণত জড়িত আল্লাউদ্দিনসহ তিনিজনক গ্ৰেপ্তাৰ\nকাহিলিপাৰাত চৰকাৰী বিদ্যালয়লৈ ইউএছটিএমৰ ফাৰ্নিচাৰ দান\nযোগীঘোপাত নিচাজাতীয় ঔষধ-হেৰ’ইনসহ দুজনক আটক\nঅইলৰ চি এচ আৰ হেল্থ ইমপেক্ত এৱাৰ্ড লাভ\nবৰপেটাত ডাঃ কমল কৃষ্ণ দাসৰ গল্প আৰু কবিতা সংকলন উন্মোচন\nৰাজ্যৰ সাতামপুৰুষীয়া শান্তি-সম্প্ৰীতি ৰক্ষা কৰাৰ ক্ষেত্ৰত চৰকাৰে চোকা নজৰ ৰাখক\n‘ফেচবুক’ত ভায়োলিন বজোৱা মানুহজনৰ নেপথ্যৰ কাহিনী\nঅনুৰ্ধ-২৩ টুৰ্ণামেণ্টত ছুইডেনৰ হাতত পৰাস্ত ভাৰতীয় মহিলা ফুটবল\nএফ আই এইচ প্ৰ’ লীগত তৃতীয় স্থান লাভ ভাৰতীয় মহিলা হকী দলৰ\nএবছৰৰ পিছত টেনিছ ক’ৰ্টত জয়ৰে উভতনি যাত্ৰা ছেৰেনা উইলিয়ামছৰ\nমুক্ত যৌনতা নিষিদ্ধ থাকিব কাটাৰ বিশ্বকাপত : অবিবাহিতসকলে কাৰোবাৰ সৈতে যৌন সম্ভোগ কৰাৰ প্ৰমাণ পালে হ’ব সাত বছৰৰ কাৰদণ্ড\nটীম ইণ্ডিয়াত অধিক যুৱ দ্ৰুত বলাৰ থকাটো উৎসাহজনক: ৰাহুল দ্ৰাবিড়\nDainik Gana Adhikar e-Paper 26 June 2022 Edition\nDainik Gana Adhikar e-Paper 25 June 2022 Edition\nDainik Gana Adhikar e-Paper 24 June 2022 Edition\nDainik Gana Adhikar e-Paper 23 June 2022 Edition\nDainik Gana Adhikar e-Paper 22 June 2022 Edition\nHome গুৱাহাটী সাক্ষাৎকাৰ\n(উৰ্দু শিক্ষা ব’ৰ্ডৰ উপাধ্যক্ষ ড০ এম এম আহমেদ অলপতে অসম ভ্ৰমণলৈ আহিছিল। উক্ত ভ্ৰমণৰ সময়ছোৱাত ‘দৈনিক গণ অধিকাৰ’ৰ জ্যেষ্ঠ উপ-সম্পাদক ছফিউল ইছলামৰ সৈতে হোৱা সাক্ষাৎকাৰৰ কিয়দংশ পাঠকৰ বাবে আগবঢ়োৱা হৈছে।\nদৈনিক গণ অধিকাৰ ঃ আপোনাৰ সংক্ষিপ্ত পৰিচয়?\nড০ এম এম আহমেদ ঃ মোৰ নাম ড০ মহম্মদ মুক্তাদিৰ আহমেদ। মই উৰ্দু শিক্ষা ব’ৰ্ড, নতুন দিল্লীৰ উপাধ্যক্ষ।\nদৈনিক গণ অধিকাৰ ঃ উৰ্দু শিক্ষা ব’ৰ্ডৰ বিষয়ে চমুকৈ কওক; যাতে আমাৰ পাঠকে বুজি পায়।\nড০ আহমেদ ঃ সংখ্যালঘু শিক্ষা প্ৰতিষ্ঠানসমূহৰ বাবে ৰাষ্ট্ৰীয় আয়োগৰ আইন-২০০৪ৰ ধাৰা ২(জি)ৰ অধীনত ঘোষিত আৰু স্বীকৃতিপ্ৰাপ্ত সংখ্যালঘু শিক্ষা প্ৰতিষ্ঠান হৈছে উৰ্দু শিক্ষা ব’ৰ্ড। ৯/২/২০১৭ চনত ৰাজ্যসভাৰ সাংসদ ৰাণী নৰহে সোধা তৰাবিহীন প্ৰশ্ন নং ৮৫৫ৰ উত্তৰ দি সেই সময়ৰ মানৱ সম্পদ উন্নয়ন দপ্তৰৰ কেন্দ্ৰীয় ৰাজ্যিক মন্ত্ৰী উপেন্দ্ৰ কুশ্বাবাহাই কৈছিল যে সমুদায়ৰ মাজত শিক্ষাৰ সম্প্ৰসাৰণৰ বাবে সংখ্যালঘু শিক্ষা প্ৰতিষ্ঠান হিচাপে উৰ্দু শিক্ষা ব’ৰ্ডক বিধিৰ দ্বাৰা স্থাপিত সংখ্যালঘু শিক্ষা প্ৰতিষ্ঠানসমূহৰ বাবে ৰাষ্ট্ৰীয় আয়োগৰ দ্বাৰা স্বীকৃতি প্ৰদান কৰা হৈছে।\nদৈনিক গণ অধিকাৰ ঃ উৰ্দু শিক্ষা ব’ৰ্ডৰ উদ্দেশ্য কি?\nড০ আহমেদ ঃ অসমসহ ভাৰতৰ শিক্ষিতৰ হাৰ বৃদ্ধি কৰা ইয়াৰ লক্ষ্য। য’ত অন্য কোনো ব’ৰ্ড উপস্থিত হোৱা নাই তাত শিক্ষা সুলভ কৰা উৰ্দু ব’ৰ্ডৰ অন্যতম লক্ষ্য।\nদৈনিক গণ অধিকাৰ ঃ উৰ্দু শিক্ষা ব’ৰ্ডৰ অধীনত কি কি বিষয় সামৰি লোৱা হৈছে?\nড০ আহমেদ ঃ উৰ্দু শিক্ষা ব’ৰ্ডত অন্যান্য ব’ৰ্ডৰ দ্বাৰা মান্যতাপ্ৰাপ্ত সকলো বিষয়ৰে পাঠ্যক্ৰম আছে। ইংৰাজী, গণিত, বিজ্ঞানৰ লগতে সকলো বিষয় ইয়াৰ অন্তৰ্ভুক্ত আছে। ইয়াত উৰ্দু মাত্ৰ এটা বিষয় হিচাপে অধ্যয়ন কৰিব লাগে, তাকো ঐচ্ছিক।\nদৈনিক গণ অধিকাৰ ঃ উৰ্দু ব’ৰ্ডৰ মাধ্যম কি?\nড০ আহমেদ ঃ যিকোনো মাধ্যমতে উৰ্দু শিক্ষা ব’ৰ্ডত অধ্যয়ন কৰিব পাৰিব। অসমত অসমীয়া মাধ্যমত অধ্যয়ন কৰিব পাৰিব।\nদৈনিক গণ অধিকাৰ ঃ ইয়াৰ গ্ৰহণযোগ্য সন্দৰ্ভত বুজাই ক’ব নেকি?\nড০ আহমেদ ঃ উৰ্দু শিক্ষা ব’ৰ্ডৰ পৰা উত্তীৰ্ণ ছাত্ৰ-ছাত্ৰীক উচ্চ শিক্ষাৰ ক্ষেত্ৰত যাতে কোনো অসুবিধা নহয়, তাৰ বাবে সময়ে সময়ে মানৱ সম্পদ উন্নয়ন মন্ত্ৰালয়ে বিভিন্ন ৰাজ্যলৈ পত্ৰ প্ৰেৰণ কৰিছে। দিল্লী বিশ্ববিদ্যালয়, জামিয়া মিলিয়া ইছলামিয়া, জৱাহৰলাল নেহৰু বিশ্ববিদ্যালয়, আলীগড় মুছলিম বিশ্ববিদ্যালয়কে আদি কৰি সকলোৱে ইতিমধ্যে উৰ্দু ব’ৰ্ডক মান্যতা প্ৰদান কৰিছে।\nদৈনিক গণ অধিকাৰ ঃ উৰ্দু শিক্ষা ব’ৰ্ড চৰকাৰৰ দ্বাৰা অধিসূচিত নে?\nড০ আহমেদ ঃ হয়। উৰ্দু শিক্ষা ব’ৰ্ড ভাৰত চৰকাৰৰ অধিসূচনা নং ইউইবি/জি এন/২০১৪-১৫/৫৮১ তাৰিখ ১ জুন, ২০১৫ৰ দ্বাৰা অধিসূচনা ব’ৰ্ড।\nদৈনিক গণ অধিকাৰ ঃ উৰ্দু ব’ৰ্ডৰ প্ৰমাণ-পত্ৰ অন্যান্য সাধাৰণ স্কুলৰ সমপৰ্যায়ৰ নে?\nড০ আহমেদ ঃ হয়। উৰ্দু শিক্ষা ব’ৰ্ডৰ দ্বাৰা জাৰি কৰা অষ্টম, দশম আৰু দ্বাদশ শ্ৰেণীৰ প্ৰমাণ-পত্ৰ চিঠি এফ নং৩(৩০)/২০১৫-চি ডব্লিউ চি (মেইন)/২১১ তাৰিখ ১৪-০৫-২০১৫ মতে অন্যান্য ¦³¨লৰ সমপৰ্যায়ৰ।\nদৈনিক গণ অধিকাৰ ঃ কৰ্মসংস্থানৰ ক্ষেত্ৰত বাধা হ’ব নেকি?\nড০ আহমেদ ঃ নহয়। ইতিমধ্যে উৰ্দু শিক্ষা ব’ৰ্ডৰ পৰা উত্তীৰ্ণ ছাত্ৰ-ছাত্ৰীসকলে প্ৰতিৰক্ষা, গৃহ মন্ত্ৰালয়, বেচৰকাৰী প্ৰতিষ্ঠান, ৰাজহুৱা খণ্ডৰ উদ্যোগ, কৰ্প’ৰেট আদিত নিযুক্তি লাভ কৰিবলৈ সক্ষম হৈছে।\nদৈনিক গণ অধিকাৰ ঃ উৰ্দু শিক্ষা ব’ৰ্ডৰ ছাত্ৰ-ছাত্ৰীয়ে পেছাদাৰী/বৃত্তিমূলক পাঠ্যক্ৰম গ্ৰহণ কৰিব পাৰিবনে?\nড০ আহমেদ ঃ পাৰিব। পাৰিব। চিকিৎসক, ইঞ্জিনীয়াৰিং, কম্পিউটাৰ, বিজ্ঞান, ফাৰ্মাচী, নাৰ্ছিং আদি সকলোতে উচ্চ শিক্ষা গ্ৰহণ কৰিব পাৰিব। উৰ্দু ব’ৰ্ডৰ প্ৰমাণ-পত্ৰ পাছপ’ৰ্ট বনোৱাৰ ক্ষেত্ৰতো গ্ৰহণযোগ্য বিবেচিত হৈছে।\nদৈনিক গণ অধিকাৰ ঃ কোনে কোনে অধ্যয়ন কৰিব পাৰিব?\nড০ আহমেদ ঃ জাতি, ধৰ্ম, বৰ্ণ, ভাষা নিৰ্বিশেষে দুৰ্বল, দৰিদ্ৰ, বঞ্চিত, আধাতে বিদ্যালয় এৰি দিয়া, গৃহিনী, শ্ৰমিক সকলোৱে অধ্যয়ন কৰিব পাৰিব।\nদৈনিক গণ অধিকাৰ ঃ মাচুলৰ পৰিমাণ কিমান ?\nড০ আহমেদ ঃ অন্যান্য মুক্ত শিক্ষাৰ দৰেই কম খৰচ।\nদৈনিক গণ অধিকাৰ ঃ উৰ্দু শিক্ষা ব’ৰ্ডৰ কাৰ্যালয় ক’ত আৰু ইয়াৰ অধ্যয়ন কেন্দ্ৰ ক’ত ক’ত আছে?\nড০ আহমেদ ঃ আমাৰ কাৰ্যালয় গুৱাহাটী মহানগৰীৰ হাতীগাঁৱত অস্থায়ীভাৱে স্থাপন কৰা হৈছে। অতিশীঘ্ৰে সমগ্ৰ অসমতে ইয়াৰ অধ্যয়ন কেন্দ্ৰ স্থাপন কৰা হ’ব। উত্তৰ পূৰ আটাইকেইখন ৰাজ্যৰ মুখ্য কাৰ্যালয় গুৱাহাটীত স্থাপন কৰা হ’ব।\nPrevious articleDainik Gana Adhikar e-Paper 29 May 2022 Edition\nNext articleনেপালত অন্তৰ্ধান যাত্ৰীবাহী বিমান চাৰি ভাৰতীয়সহ ২২ যাত্ৰীৰ মৃত্যুৰ আশংকা\nঅসমত ‘মোদী @২০: ড্ৰীমছ্ মিট্ ডেলিভেৰী’ শীৰ্ষক গ্ৰন্থ মুকলি কৰিলে মুখ্যমন্ত্ৰী...


এই চৰকাৰৰ ব্ৰেণ্ড এম্বেচেডৰৰ দায়িত্বত কংগনা ৰাণাৱট! পিছে কোনখন চৰকাৰ? -\nHome ৰাষ্ট্ৰীয় এই চৰকাৰৰ ব্ৰেণ্ড এম্বেচেডৰৰ দায়িত্বত কংগনা ৰাণাৱট! পিছে কোনখন চৰকাৰ?\nএই চৰকাৰৰ ব্ৰেণ্ড এম্বেচেডৰৰ দায়িত্বত কংগনা ৰাণাৱট! পিছে কোনখন চৰকাৰ?\nডিজিটেল ডেস্কঃ বলীউডৰ জনপ্ৰিয় অভিনেত্ৰী কংগনা ৰাণাৱট জড়িত হৈছে উত্তৰ প্ৰদেশ চৰকাৰৰ সৈতে৷ উত্তৰ প্ৰদেশ চৰকাৰৰ নতুন কাৰ্যসূচী ‘এক জিলা এক সামগ্ৰী’ৰ বাবে ব্ৰেণ্ড এম্বেচেডৰ হ’ব কংগনা ৰাণাৱট৷ এই সন্দৰ্ভত উত্তৰ প্ৰদেশৰ মুখ্যমন্ত্ৰী যোগী আদিত্যনাথক সাক্ষাৎ কৰিছে মোহময়ী অভিনেত্ৰীগৰাকীয়ে৷ উত্তৰ প্ৰদেশ চৰকাৰে ৰাজ্যখনৰ ৭৫ খন জিলাত নিৰ্দিষ্ট পৰম্পৰাগত ঔদ্যোগিক কেন্দ্ৰ সৃষ্টি কৰাৰ লক্ষ্যৰে এক জিলা-এক সামগ্ৰী (One District-One Product) কাৰ্যসূচী আৰম্ভ কৰিছে।\nউত্তৰ প্ৰদেশৰ অতিৰিক্ত মুখ্য সচিব (তথ্য) নবনীত চেহগলে টুইটযোগে কয়, “জনপ্ৰিয় অভিনেত্ৰী কংগনা ৰাণাৱটে উত্তৰ প্ৰদেশৰ মুখ্যমন্ত্ৰী যোগী আদিত্যনাথক সাক্ষাৎ কৰিছে ৷ মুখ্যমন্ত্ৰী যোগীয়ে কংগনা ৰাণাৱটক ‘এক জিলা এক সামগ্ৰী’ (ODOP) কাৰ্যসূচীৰ বিষয়ে অৱগত কৰে৷ এই ‘এক জিলা এক সামগ্ৰী’ (ODOP) কাৰ্যসূচীৰ বাবে কংগনা ৰাণাৱট আমাৰ ব্ৰেণ্ড এম্বেচেডৰ হ’ব৷”\nনবনীত চেহগলৰ এই টুইটৰ পিছতে কংগনা ৰাণাৱটৰ এই নতুন পদক্ষেপ পোহৰলৈ আহে৷ উল্লেখ্য যে এই বৈঠকত কংগনা ৰাণাৱটে উত্তৰ প্ৰদেশৰ মুখ্যমন্ত্ৰী যোগী আদিত্যনাথে কৰা বিভিন্ন কৰ্মৰাজীৰ বাবে উচ্চ প্ৰশংসা কৰে৷ মুখ্যমন্ত্ৰী যোগীয়ে অভিনেত্ৰীগৰাকীক ৰাম মন্দিৰ দৰ্শন কৰিবলৈও অনুৰোধ জনায়৷\nPrevious articleবাৰ্থডে’ পাৰ্টী কৰি ৯জনক আঘাতপ্ৰাপ্ত কৰা কোন এই মাতাল যুৱতী ?\nNext article‘শান্তিৰ মানৱ’ লাল বাহাদুৰ শাস্ত্ৰীৰ ১১৭সংখ্যক জন্ম বাৰ্ষিকীঃএক অৱলোকন


ICC T20 World Cup 2021|IndiaVSPakistan|Babar Azam to Shaheen Afridi, Shahid Afridi, Abdul Razzaq, Imran Khan, Wasim Akram, the controversial Pak cricketers: The captain of Pak team Babar Azam and Shaheen Afridi are characterless they use to flirt ladies atatime.– News18 assam\nHome » photogallery » world »Babar Ajam| ICC T20 World Cup: বাবৰ আজমৰ বিৰুদ্ধে বিৰাট অভিযোগ! বাবৰে কৰে যৌন নির্যাতন, শ্বাহিন আফ্রিদিয়ে কন্যাৰ শৰীৰক লৈ খেলে! তোলপাৰ ছচিয়েল মিডিয়া\nIndVsPak|ICC T20 World Cup: বাবৰ আজম বা শ্বাহিন আফ্ৰিদিয়েই নহয়, শ্বাহিদ আফ্ৰিদি, আব্দুল ৰজ্জাক, ইনজামাম-উল-হকৰ ভতিজা, ৱাছিম আক্ৰাম আৰু আনকি বিশ্বকাপ বিজয়ী পাক অধিনায়ক ইমৰান খানৰ বিৰুদ্ধেও আছে এনে অভিযোগ\n| October 26, 2021, 21:29 IST\nহামিজা মোক্তাৰ নামৰ এগৰাকী মহিলাই সংবাদমেল অনুষ্ঠিত কৰি পাকিস্তানৰ অধিনায়ক বাবৰ আজম (Babar Ajam)ৰ বিৰুদ্ধে যৌন নিৰ্যাতনৰ অভিযোগ উত্থাপন কৰিছিল। তেওঁ কয় যে বাবৰ আজম তেওঁৰ চুবুৰীয়া আৰু স্কুলৰ সংগী আছিল। বাবৰ আজমে হামিজাক প্ৰেমৰ মিছা জালত আৱদ্ধ কৰি যৌন নিৰ্যাতন কৰিছিল। যেতিয়া হামিজাই বিবায়াৰ কথা কৈছিল তেতিয়া হামিজাক প্ৰতাৰক আখ্যা দিয়া হৈছিল। হামিজাই কয় যে বাবৰ আজমে ক্ৰিকেটাৰ হোৱাৰ বাবে সংঘৰ্ষ কৰাৰ সময়তে তেওঁ লাখ লাখ টকা খৰচ কৰিছিল । (Babar Azam/Instagram) ৷\nপাকিস্তানৰ প্ৰাক্তন ক্ৰিকেটাৰ ইনজামাম উল হকৰ ভতিজা ইমাম উল হকৰ বিৰুদ্ধে কেইবাগৰাকী মহিলাই প্ৰতাৰণা কৰাৰ অভিযোগ উত্থাপিত হৈছে৷ এজন টুইটাৰ ইউজাৰে ইমাম উল হকৰ হোৱাটছএপ চাটৰ এটা স্ক্ৰীণশ্বট পোষ্ট কৰাৰ সময়ত ঘটনাটো পোহৰলৈ আহে৷ স্ক্ৰীণশ্বটটো ভাইৰেল হৈ পৰে ৷ ইমাম উল হকৰ বিৰুদ্ধে একেসময়তে ৮ গৰাকী মহিলাৰ সৈতে ফ্লাৰ্ট কৰাৰ অভিযোগ উত্থাপিত হৈছে৷ (Imam Ul Haq/Instagram) ৷\nইমাম উল হকৰ দৰে শ্বাহিন আফ্ৰিদিৰ বিৰুদ্ধেও প্ৰায় একেই অভিযোগ আছিল । একে সময়তে কেইবাগৰাকী ছোৱালীৰ সৈতে ৰোমাণ্টিক সম্পৰ্কৰ অভিযোগ উত্থাপিত হৈছিল আফ্ৰিদিৰ বিৰুদ্ধে। এজন টুইটাৰ ইউজাৰে শ্বাহিন আফ্ৰিদিৰ ব্যক্তিগত চাটৰ এটা স্ক্ৰীণশ্বট পোষ্ট কৰিছিল। শ্বাহিনক ফাৰিহা নামৰ এগৰাকীয়ে অভিযুক্ত কৰিছিল । তেওঁ লিখিছিল শ্বাহিন আফ্ৰিদি পৰৱৰ্তী ডাঙৰ নাম। তেওঁ খেলপথাৰত সদায়েই ভাল খেলিব নোৱাৰে, ইয়াৰ কাৰণ হৈছে তেওঁ সদায় ছোৱালীৰ সৈতে ফ্লাৰ্ট কৰি থাকে। নিজৰ জনপ্ৰিয়তা আৰু খ্যাতিক ব্যৱহাৰ কৰি তেওঁ ছোৱালীবোৰক ফান্দত পেলায় আৰু ছোৱালীৰ শৰীৰ উপভোগ কৰে। যুৱতীৰ মনৰ সৈতে খেলা খেলে। (Shaheen Afridi/Instagram) ৷\nপাকিস্তানৰ প্ৰাক্তন ক্ৰিকেটাৰ আব্দুল ৰজ্জাকে নিজেই কৈছিল যে বিবাহৰ পিছতো কেইবাগৰাকী মহিলাৰ সৈতে তেওঁৰ সম্পৰ্ক আছিল৷ ৩৯ বছৰীয়া প্ৰাক্তন তাৰকা ক্ৰিকেটাৰগৰাকীয়ে এটা টিভি অনুষ্ঠানত কৈছিল যে তেওঁৰ পাঁচ-ছয়টা এফেয়াৰ আছিল৷ আব্দুল ৰজ্জাকে ইতিমধ্যে এগৰাকী মহিলাক ডেৰ বছৰ ধৰি ডেট কৰি আছে৷ (Abdul Razzaq/Instagram) ৷\nইমাদ ৱাছিমক প্ৰায়ে লণ্ডনত এগৰাকী আফগান মহিলাৰ সৈতে যৌন সম্ভোগ কৰা শুনা গৈছিল৷ যৌন সম্ভোগ কৰাৰ এমাহৰ ভিতৰতে মহিলাগৰাকীক এৰ দিছিল ৷ ইমাদে তাৰ পিছত মহিলাগৰাকীৰ সৈতে কোনো ধৰণৰ সম্পৰ্ক নাৰাখিছিল ৷ মহিলাগৰাকীয়ে কেইবাখনো ছবি আৰু ভিডিঅ' শ্বেয়াৰ কৰিছিল আৰু পিছত গম পাইছিল যে সেইবোৰ ভুৱা আছিল৷ (Imad Wasim/Instagram) ৷\nপ্ৰাক্তন পাক তাৰকা ক্ৰিকেটাৰ শ্বাহিদ আফ্ৰিদি ভাৰতীয় অভিনেত্ৰী আৰু মডেল আৰ্শী খানৰ সৈতে পৰকীয়া সম্পৰ্কত জড়িত আছিল৷ আৰ্শীয়ে টুইট কৰি কয় যে তেওঁ আফ্ৰিদিৰ সৈতে যৌন সম্ভোগ কৰিছিল৷ অৱশ্যে এই অভিযোগবোৰ শ্বাহিদ আফ্ৰিদীয়ে খাৰিজ কৰিছিল ৷ শ্বাহিদ আফ্ৰিদীয়ে প্ৰতিক্ৰিয়া ব্যক্ত কৰি কয় যে তেওঁৰ ওচৰত এনে ধৰণৰ মূৰ্খ শব্দৰ কোনো উত্তৰ নাই৷ (Shahid Afridi Instagram) ৷\nপাকিস্তানৰ প্ৰাক্তন তাৰকা ক্ৰিকেটাৰ তথা চুইঙৰ চুলতান ৱাছিম আক্ৰাম প্ৰাক্তন বিশ্বসুন্দৰী আৰু বলীউড তাৰকা সুস্মিতা সেনৰ প্ৰেমত পৰিছিল ! ডিএনএৰ সৈতে সাক্ষাতকাৰত সুস্মিতা সেনে কৈছিল যে তেওঁ ৱাছিম আক্ৰামক বহুত ভাল পায়। কিন্তু সকলো বন্ধুৰ সৈতেই সম্পৰ্ক স্থাপন কৰিব পাৰি জানোঁ! আনহাতে পিটিআইক আক্ৰামে কোৱা মতে এনেধৰণৰ উৰাবাতৰিক লৈ তেওঁ বৰ বিৰক্ত। তেওঁ ইণ্ডিয়ান প্ৰিমিয়াৰ লীগ বা আই পি এলৰ পৰা এবছৰৰ ছুটি লৈছে কাৰণ তেওঁৰ দুই পুত্ৰক সময় দিয়াটো এতিয়া ৱাছিমৰ বাবে প্ৰথম অগ্ৰাধিকাৰ । এতিয়া তেওঁৰ একমাত্ৰ লক্ষ্য হৈছে তেওঁৰ সন্তানৰ সৈতে মূল্যৱান সময় কটোৱা। এতিয়া আৰু বিয়া পতাৰ কোনো সম্ভাৱনা নাই। (Wasim Akram/Instagram) ৷\nপাকিস্তানৰ প্ৰাক্তন কিংবদন্তী ক্ৰিকেটাৰ ইমৰান খানে সদায় তেওঁৰ প্ৰেম আৰু বিবাহৰ বাবে শিৰোনাম দখল কৰি আহিছে । এতিয়া ইমৰানে নিজৰ এটা ভবমূৰ্তি সৃষ্টি কৰিবলৈ চেষ্টা কৰি আছে। এসময়ত ইমৰান খানক প্লেবয় বুলি কোৱা হৈছিল। জেমিমা খান এতিয়া তেওঁৰ আটাইতকৈ ভাল বন্ধু কিন্তু ৰেহাম খান এতিয়া তেওঁৰ আটাইতকৈ ডাঙৰ শত্ৰু। ১৯৯২ চনত এটা ঘটনা পোহৰলৈ আহিছিল য'ত সীতা নামৰ এগৰাকী মহিলাই এটা সন্তান জন্ম দিছিল যাৰ দেউতাক ইমৰান খান বুলি কোৱা হৈছিল।


কণ্ঠশিল্পী বৰ্ণালী কলিতাৰ সৈতে অন্তৰংগ আলাপ – ফটাঢোল\nNovember 1, 2021 সাক্ষাৎকাৰ\nকণ্ঠশিল্পী বৰ্ণালী কলিতাৰ সৈতে অন্তৰংগ আলাপ\nবৰ্ণালী কলিতা! অসমৰ প্ৰতিজন সংগীতপ্ৰেমীৰ বাবে এটা খুব চিনাকি আৰু আপোন নাম৷ সেই কেছেটৰ দিনৰ পৰা আজিৰ ষ্পটিফাই, চাভন আদি সংগীত ‘প্লেটফৰ্ম’লৈ দুৰন্ত গতিৰে প্ৰায় দহ হাজাৰৰো অধিক গীতত কণ্ঠ নিগৰোৱা এই জনপ্ৰিয় শিল্পী গৰাকীৰ লগত কিছু অন্তৰংগ আলচ কৰাৰ সুযোগ লাভ কৰিছিলো ব্ৰহ্মা ষ্টুডিঅ’ত । তেখেতৰ মুক্তিৰ পূৰ্বেই চৰ্চিত গীত “মই তোমাৰ,তুমি মোৰ” ৰ কাম চলি থকাৰ মাজতেই আমাক সময় দিছিল,কথা পাতিছিল নিজৰ যাত্ৰাৰ আৰম্ভনিৰ পৰা আজিৰ দিনৰ কৰ্মসূচীলৈকে৷\nফটাঢোল: পোনপ্ৰথমে আপোনাক ধন্যবাদ আমাক ইমান ব্যস্ততাৰ মাজতো সময় দিয়াৰ বাবে৷\nবৰ্ণালী কলিতা: আপোনালোককো ধন্যবাদ৷\nফটাঢোল: পোনপটীয়াকৈ আপোনাৰ নিজৰ এই সংগীত যাত্ৰাৰ আৰম্ভনি সম্পৰ্কেই জানিব বিছাৰিম৷ বৰ্ণালী কলিতা গায়িকা বৰ্ণালী কলিতা হোৱাৰ আঁৰৰ কাহিনীটো!\nবৰ্ণালী কলিতা: মোৰ সংগীতৰ লগত সম্পৰ্কটো একেবাৰে পানীকেঁচুৱা হৈ থকাৰে পৰা৷ দেউতা নামৰূপ সাৰ কাৰখানাত কৰ্মৰত আছিল আৰু মায়ে মোক সেই পুৰণি টেপ ৰেকৰ্ডাৰত কেছেটত গান লগাই নিজৰ কামত ব্যস্ত হৈ থাকে৷ মই টেপ ৰেকৰ্ডাৰ লগাই দিলে তাতেই মগন হৈ থাকো৷ যেতিয়া A পিঠিৰ গীতবোৰ শেষ হৈ যায়,তেতিয়া মই কান্দি দিওঁ৷ মায়ে তেতিয়া দৌৰি আহি B পিঠিৰ গীতবোৰ লগাই দিয়ে আৰু মই পুনৰ খেলাত ব্যস্ত হওঁ৷ মাত নুফুটতেই সংগীতৰ লগত মোৰ একাত্মীয়তা লক্ষ্য কৰি মোৰ দেউতাই গীতৰ আনুষ্ঠানিক শিক্ষা দিবলৈ ঠিৰাং কৰিলে৷ পাছত ২ বছৰ ৪ মাহত মোৰ গুৰু ৰস বৰুৱা চাৰৰ ওচৰত নাম লগাই দিয়ে৷ প্ৰয়াত বৰুৱা চাৰ শান্তি নিকেটনৰ পৰা আহিছিল চাকৰিৰ সন্ধানত৷ তেখেতে প্ৰথমে সৰু সৰু ৰাগ ভিত্তিক গীত কিছুমান শিকাইছিল৷ তেনেকৈয়ে আৰম্ভ কৰি চতুৰ্থ মানৰ(ক্লাচ ফ’ৰ) পৰা মই শাস্ত্ৰীয় সংগীত শিকিবলৈ আৰম্ভ কৰো৷ মোৰ যাত্ৰাটো তেনেকৈয়ে আৰম্ভ!\nফটাঢোল: আপোনাৰ শিক্ষা জীৱন নামৰূপৰ পৰায়েই আৰম্ভ হৈছিল?\nবৰ্ণালী কলিতা: হয়,কেন্দ্ৰীয় বিদ্যালয় নামৰূপৰ পৰা৷ মেট্ৰিক পাছ কৰি গুৱাহাটী আহিলো৷ কটন কলেজৰ পৰা উচ্চতৰ মাধ্যমিক শিক্ষা গ্ৰহণ কৰিলোঁ৷ ইংৰাজীত মেজৰ লৈ সন্দিকৈ মহাবিদ্যালয়ৰ পৰা স্নাতক ডিগ্ৰী লাভ কৰো৷ কটনৰ পৰায়েই এম এ ডিগ্ৰী লাভ কৰো৷ সেই সূত্ৰেই গুৱাহাটীৰ লগত সংযোগটো স্থাপন হ’ল৷\nফটাঢোল: বৰ্তমান সময়ত অসমৰ সংগীত জগতৰ এটা অপৰিহাৰ্য্য নাম,বৰ্ণালী কলিতা৷ আপুনি এই অৱস্থাটোলৈ অহাৰ আগতে বা সংগীতক আপোনাৰ পৰিচয় হিচাপে গঢ় দিয়াৰ আঁৰত কিবা ঘটনা বা কাহিনী আছে নেকি?\nবৰ্ণালী কলিতা: হয় আছে৷ খুব সৰুতে যেতিয়া নামৰূপত আছিলো এবাৰ তেতিয়া ‘শ্ব’ এটা চাইছিলো৷ দূৰদৰ্শন যোগে সম্প্ৰচাৰিত হৈছিল৷ মাইকেল জেকচনৰ৷ তেখেত সেই শ্বটোত মঞ্চলৈ বিশেষ কাৰিকৰী কৌশলেৰে উৰি আহিছিল৷ দৰ্শকৰ উচ্ছল সঁহাৰিৰ মাজত তেখেত অলপ সময় ৰৈ যায় প্ৰস্থৰ মূৰ্তিৰ দৰে৷ তাৰ পাছত গীতৰ অনুষ্ঠান আৰম্ভ কৰে৷ সেইটো দেখি মোৰো মন গৈছিল,যে ময়ো এদিন এনেকৈ প্ৰদৰ্শন কৰিম৷ মন মগজুত এইবোৰ কথায়ে এনেদৰেই ক্ৰিয়া কৰিছিল৷\nফটাঢোল: অসমীয়া সংগীত বা অন্য ধাৰাৰ সংগীতৰ,অগ্ৰজ সকলৰ কাৰ সৃষ্টিয়ে আপোনাক প্ৰেৰণা দিয়ে?\nবৰ্ণালী কলিতা: বহুত আছে৷ বিশেষ এজনৰ নাম লবলৈ অসুবিধা৷ কিন্তু যদি বৰগীতৰ পৰা চাওঁ,বা বৰগীত জ্যোতি সংগীত,ৰাভা সংগীত,ভূপেন হাজৰিকা দেৱৰ গীত,ৰূদ্ৰ বৰুৱাৰ গীত আদি কৰি গুলজাৰ চাহাবলৈকে; সকলোৰে সংগীতে মোক প্ৰেৰণা দিয়ে৷ সৰুতে এই সকলোবোৰ গীত অনুকৰণ কৰিছিলো৷ মই খুব দাঠি কব পাৰো যে লতাজী,আশাজীৰ ১০০০ মান গীত মুখস্থ আছে৷\nফটাঢোল: বৰ্তমান সংগীত আপোনাৰ পেছা৷ প্ৰায় সকলো মানুহেই নিজৰ পেছাক লৈ অসুখী বা কিবা নহয় কিবা ক্ষোভ থাকে৷ কিন্তু বৰ্ণালী কলিতাক যেতিয়া গীত পৰিবেশন কৰা দেখো, তেতিয়া অনুভৱ হয় যে নিজৰ পেছাক লৈ যি সংখ্যাত কম ‘সুখী’ মানুহ আছে তাৰ ভিতৰত আপুনিও এগৰাকী৷ আপোনাৰ নিজস্ব মতামত৷\nবৰ্ণালী কলিতা: মই ইমান গভীৰলৈ গৈ নাভাবো যে মই সুখী নে দুখী৷ কিন্তু এইটো কব পাৰো যে Music makes me happy,যদি কেতিয়াবা সংগীত মোৰ জীৱনৰ পৰা আতৰি যায় তেতিয়া কেনেকুৱা ধৰণৰ মানুহ এগৰাকী হৈ থাকিম,সেইটো মই কব নোৱাৰো৷ সংগীত অবিহনে মোৰ অস্তিত্বই নাথাকিব চাগে৷\nফটাঢোল: সংগীতৰ যাত্ৰা যেতিয়া আৰম্ভ কৰিছিল,তেতিয়া নিশ্চয় আপোনাৰ এটা সপোন আছিল এটা উচ্চতাত উপনীত হোৱাৰ৷ আজিৰ দিনত সেই শিখৰত আপুনি ভৰি দিছো বা সেই উচ্চতা ঢুকি পাইছো বুলি আপুনি ভাবে নে?\nবৰ্ণালী কলিতা: মোৰ নিজস্ব অনুভৱ, নাই পোৱা৷ এতিয়ালৈকে যিমানবোৰ গীতত কণ্ঠ নিগৰাইছো,অধিকাংশই ৰোমান্টিক৷ দুই এটা প্ৰকৃতিৰ ওপৰতো গাইছো৷ কিন্তু সমাজৰ চিন্তা বা আশাক প্ৰতিফলিত কৰিব পৰা গীত বহুত বেছি এতিয়ালৈকে গোৱা নাই৷ সেই বলিষ্ঠ কণ্ঠৰে সমাজক জাগ্ৰত কৰিব পৰা,বা মানুহৰ গীত হিচাপে পৰিচয় দিব পৰা গীত এটা উপহাৰ দিব বিছাৰো৷ লগতে ৰাষ্ট্ৰীয় পৰ্য্যায়তো কিবাকিবি কৰাৰ সপোন আছে৷\nফটাঢোল: সংগীতৰ বাদে আন কিহত ৰুচি আছে৷\nবৰ্ণালী কলিতা: ৰন্ধা বঢ়াত(হাঁহি)৷ খাই ভাল পাওঁ,গতিকে ৰান্ধিও ভাল পাওঁ৷\nকিতাপ পঢ়ি ভাল পাওঁ৷ আগতে ফুল প্ৰতিপালনৰ ইমান হেঁপাহ নাছিল,কিন্তু যাৰ লগত মোৰ বিয়া হৈছে তেখেতৰ ফুলনি পতাৰ খুব চখ আছে৷ গতিকে এতিয়া নতুনকৈ সেই অভ্যাসটোও গঢ় লৈছে৷ তাৰ ওপৰিও গীত শিকাই মই খুব ভাল পাওঁ৷\nফটাঢোল: মাৰ্চ ২০২০ ৰ পাছৰ পৰা সংগীতৰ ক্ষেত্ৰখনত কি পৰিবৰ্তন হৈছে,যিয়ে আপোনাক প্ৰভাৱান্বিত কৰিছে৷\nবৰ্ণালী কলিতা: পোনপতীয়াকৈ কবলৈ গ’লে ২০২০ ৰ সময়চোৱা সংগীতৰ জগতখনৰ বাবে বৰ কঠিন সময় আছিল৷ আমাৰ সকলোবোৰ কামকাজ বন্ধই হৈ আছিল৷ লাহে লাহে আমি কামকাজ বোৰ পুনৰ আৰম্ভ কৰি ধৰিছো৷ সংগীতৰ বিশেষ একো পৰিবৰ্তন হোৱা নাই,যদি পৰিবৰ্তন হৈছে সংগীতৰ লগত জড়িত মানুহবোৰৰ জীৱন ধাৰণৰ৷ প্ৰায় সকলোৱে উপলব্ধি কৰিছে,কেৱল মাত্ৰ সংগীতকে পেছা হিচাপে লৈ চলিব নোৱাৰি৷ জীৱন ধাৰণৰ বাবে অন্য এটা পথো খোলা ৰাখিব লাগে৷\nফটাঢোল: আজিকালিৰ গীতত বা গীতি সাহিত্যত পূৰ্বৰ গৰিমা নাই বুলি যি অভিযোগ আহে সেই সম্পৰ্কে আপোনাৰ নিজস্ব দৃষ্টিভংগী কি?\nবৰ্ণালী কলিতা: মাজতে সেই সময়টো আমিও পাৰ কৰিছো৷ কিন্তু নৱপ্ৰজন্ময়ে সেই ক্ষেত্ৰত এটা ইতিবাচক পৰিবৰ্তনৰ বাট মুকলি কৰিছে৷ তেওঁলোকে গীতি সাহিত্যৰ ওপৰত অধ্যয়ণ কৰিছে আৰু সমান্তৰালকৈ গুণগত মানসম্পন্ন গীত ৰচনা কৰিছে৷ মই তেওঁলোকক লৈ যথেষ্ট আশাবাদী৷\nফটাঢোল: গীতৰ কথা বহুত পাতিলো৷ অলপ নামৰূপলৈ ঘূৰি যাওঁ৷ আপোনাৰ শৈশৱ সম্পৰ্কে অলপ জানিব বিচাৰিছো৷ দুষ্ট আছিল নে আপুনি?\nবৰ্ণালী কলিতা: মই খুব দুষ্টও নহয়, একেবাৰে শান্তও নহয়-দুইটাৰে মাজত আছিলো৷ প্ৰকৃততে দুষ্টামি কৰিবলৈ সময়ৰ অভাৱ আছিল৷ ৰামায়ণ,মহাভাৰত, জাংগল বুক,মালগুড়ী ডেইজ আদি আনৰ ঘৰৰ টিভিত চোৱা সময়ৰ কথা এইবোৰ৷ আৰ্ট,নাচ,গানৰ শ্ৰেণীৰ মাজত বেলেগে দুষ্টামি কৰিবলৈ সময় নাছিলেই৷\nফটাঢোল: অসমৰ মঞ্চৰ সাংস্কৃতিক অনুষ্ঠানৰ আপুনি এটা খুব জনপ্ৰিয় নাম৷ যিহেতু আমাৰ আলোচনীখন হাস্য ব্যংগৰ গতিকে মঞ্চ অনুষ্ঠানৰ আপোনাৰ তেনেকুৱা কিবা অভিজ্ঞতা এটা আমাৰ পাঠক সমাজৰ লগত ব্যক্ত কৰিব নেকি! আমি নিশ্চিত যে আপোনাৰ এনে অভিজ্ঞতা অজস্ৰ আছে৷\nবৰ্ণালী কলিতা: হাঁহি উঠা অভিজ্ঞতা বহুত আছে…(অলপ ৰৈ,হাঁহি) আগতে মোৰ মঞ্চত উঠাৰ আগতে পেট কামুৰি ধৰাৰ সমস্যা এটা হৈছিল৷ সেইটোক লৈ বহুত কাহিনী আছে৷ এতিয়া বাৰু সেইটো কবলৈ নাযাওঁ৷ আজি পিছে বেলেগ কাহিনী এটাহে কম৷ ডিব্ৰুগড়ত এবাৰ সংগীতৰ অনুষ্ঠান কৰি থাকোতে দুজন মঞ্চলৈ উঠি আহি মই গান গাই থকা অৱস্থাতে মোক দাঙি ধৰি নৃত্য কৰিবলৈ আৰম্ভ কৰিলে৷ তেওঁলোকক মোৰ নিজৰ সহযোগী সকলে নমাই দিবলৈ অনুৰোধ কৰাৰ পাছতো তেওঁলোকে “বাইদেউক আমি খুব ভাল পাওঁ” বুলি দাঙি লৈ যি নৃত্য কৰিছিল সেইটো মই কেতিয়াও পাহৰিব নোৱাৰো৷\nফটাঢোল: বহুত কথা পাতিলো আপোনাৰ লগত৷ খুব ভাল লাগিল৷ শেষ কৰাৰ পূৰ্বে আমাৰ আলোচনীৰ পাঠক সকলক উদ্দেশ্যি কিবা একাষাৰ…\nবৰ্ণালী কলিতা: প্ৰথমতেই সম্পাদনা সমিতি তথা আপোনালোকৰ ফটাঢোল গ্ৰুপলৈ ধন্যবাদ যে হাস্যব্যংগৰ দৰে কঠিন বিষয় এটাক লৈ আপোনালোকে এখন আলোচনী নিয়মিত ভাবে প্ৰকাশ কৰি আহিছে৷ আপোনালোক সকলোকে শুভেচ্ছা আৰু ভগৱানে কুশলে ৰাখক৷ আপোনালোকৰ আলোচনীখন সকলোৱে পঢ়ক,সকলোৰে জীৱনত হাঁহি বিলাই যোৱাত সহায়ক হওঁক- তাকেই কামনা কৰিলো৷ হাঁহি থাকক,হঁহুৱাই থাকক কাৰণ হাঁহিয়ে মানুহৰ যৌৱন ধৰি ৰাখে৷\nফটাঢোল: ধন্যবাদ আপোনাক৷\n( সাক্ষাৎকাৰটো যুগোতালে দেবজিত শৰ্মা আৰু হিমাংশু ৰাজখোৱায়ে)\n« মনে মোৰ তোমাকে বিচাৰে- জয়ন্ত দাস\nএজনী মাইকী সিংহৰ সাধু-উজ্জ্বল দিপ্লু গগৈ »\nবহুত ভাল লাগিল সাক্ষাতকাৰটো\nবৰ ভাল লাগে শিল্পীগৰাকীক৷ তেখেতৰ সুস্বাস্থ্য আৰু আগলৈ বহুতো গীত আশা কৰিছো তেখেতৰ পৰা৷ ফটাঢোল টীমক আন্তৰিক ধন্যবাদ সুন্দৰ সাক্ষাৎকাৰটি আয়োগন কৰাৰ বাবে৷